Discovery

Fifth Gear

Ötödik sebesség

**22. évad, 13. rész**

**ESD 938409 B**

Magyar szöveg: Szigeti Patrik

***Szereplő Neme Kora***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Tiff | férfi | 60-65 |
| Jason | férfi | 45-50 |
| jonny | férfi | 35-40 |
| VICKI | nő | 40-45 |
| Terese | nő | 25-30 |
| Mats | férfi | 35-40 |
| Navi | nő | 40-45 |

**Kiejtési Lista:**

Jonny dzsoni

Boeing 747 böing 747

Range Rover Sport réndzs róver sport

Seat Leon SC szeát león es-cé

Volvo volvó

Bentley bentli

Ferrari ferrári

Mercedes E63 AMG mercédesz e-63 éj-em-dzsí

Tiff tif

Jason dzsészön

Rockingham rákingem

Quattro kvátró

Volkswagen folkszvágen

joystick dzsojsztik

Jaguar F-Type jaguár ef-tájp

off-road ofród

Terrain Response terren riszponsz

Land Rover Defender lend róver defender

Volkswagen Scirocco folkszvágen sirokkó

Vicki viki

Ford Mondeo ST220 ford mondeó es-té-220

MG ZT em-dzsí zed-tí

Peter Stevens pítör sztívensz

McLaren mekláren

Ford Focus ford fókusz

Lamborghini lámborgíni

V60 Plug-in Hybrid vé-60 plág-in hájbrid

Mats metsz

Terese teríz

Angela Merkel angela merkel

|  |  |  |
| --- | --- | --- |
| 00:24 | Narrátor | ***Ötödik sebesség, 13. rész*** |
|  |  |  |
| 00:28 | Tiff | Üdvözöljük az Ötödik sebesség nézőit! |
|  |  |  |
| 00:31 | Jason | Ma az autópályák két, összesen több mint ezer lóerős rémét teszteljük. Fikarcnyit sem kíméljük őket, |
|  |  |  |
| 00:40 |  | hogy kiderítsük, melyikük a jobb. |
|  |  |  |
| 00:45 | Tiff | **Tövig nyomjuk a gázt.** |
|  |  |  |
| 00:47 |  | **Beletaposunk a fékbe.** |
|  |  |  |
| 00:49 | Jason | Nagyon durva! |
|  |  |  |
| 00:50 | Tiff | **És megversenyeztetjük őket.** |
|  |  |  |
| 00:52 | Jason | Bevágott elém a kis mocsok. |
|  |  |  |
| 00:54 | Tiff | **Hogy kiderítsük, melyikkel járnak jobban az autópályákon száguldó felsővezetők.** |
|  |  |  |
| 01:00 | Jason | **Jonny még egy Boeing 747-esen is átnavigál, hogy letesztelje, mennyit bír az új Range Rover.** |
|  |  |  |
| 01:09 | Jonny | Ha extrémnek tűnik, az nem a véletlen műve. |
|  |  |  |
| 01:13 | Tiff | **Közösen derítjük ki, hogy vajon a Seat Leon-e a legjobb sportos csapott hátú a piacon.** |
|  |  |  |
| 01:19 | Vicki | De még mennyire! |
|  |  |  |
| 01:22 | Jason | **És Jonny Svédországba is ellátogat, hogy segédkezzen egy környezetbarát, kegyetlenül gyors Volvo megépítésében.** |
|  |  |  |
| 01:31 | Jonny | Egy rezzenést sem hallani. |
|  |  |  |
| 01:36 | Jason | De előbb jöjjön a lényeg! |
|  |  |  |
| 01:41 |  | **A vadonatúj Audi RS6 a világ leggyorsabb kombija.** |
|  |  |  |
| 01:49 |  | **A Bentley-től kölcsönzött motorjával és Ferrarikat megszégyenítő gyorsulásával biztosan időben érünk oda a megbeszélésekre.** |
|  |  |  |
| 01:58 | Tiff | **Fő riválisa a Mercedes E63 AMG, amit nemrég turbóztak fel. És míg az Audi csak egy kombi, a Merci kombi és szedán változatban is kapható. Autórajongóknak és felsővezetőknek kötelező.** |
|  |  |  |
| 02:12 |  | **És mi kiderítjük, melyik a legjobb.** |
|  |  |  |
| 02:16 | Jason | Ezeket az autókat úgy tervezték, hogy falják a német autópályákat, és egész nap bírják az őrületes tempót. |
|  |  |  |
| 02:25 | Tiff | Mai három tesztünkkel egy gazdag német felsővezető napi rutinját vesszük végig egészen az irodába érkezésig. Miután végeztünk, bátran kijelenthetjük majd, melyik a legjobb választás. |
|  |  |  |
| 02:38 | Jason | **Első tesztünkön kiderül, melyik autót a legkönnyebb hosszú távon vezetni. És mivel Németországban az autópályákon nincs sebességkorlát, tövig nyomjuk a gázt!** |
|  |  |  |
| 02:51 | Tiff | **Minden a stabilitáson múlik.** |
|  |  |  |
| 02:55 |  | **Kíváncsiságból mindkét autó tankját csurig töltöttük, majd a teszt után újra tankolunk, hogy megnézzük, mennyi üzemanyagot használtak el, vagyis melyik autót drágább gyorsan vezetni.** |
|  |  |  |
| 03:08 | Jason | A minőségi ingeid, Tiff! |
|  |  |  |
| 03:11 | Tiff | **A kellékek bepakolása után kezdhetünk is!** |
|  |  |  |
| 03:16 |  | 25 km-t fogunk megtenni a lehető leggyorsabban anélkül, hogy Jason végig nyavalyogna, mert túl gyorsan megyek. |
|  |  |  |
| 03:24 | Jason | Ez a tempó is bőven elég. Sok is! |
|  |  |  |
| 03:27 | Tiff | A két és fél kilométeres Rockingham ring lesz az autópályánk. |
|  |  |  |
| 03:33 | Jason | **A Mercedesszel kezdjük.** |
|  |  |  |
| 03:36 |  | Lassítanál egy kicsit? |
|  |  |  |
| 03:38 | Tiff | De ez a célegyenes. |
|  |  |  |
| 03:39 | Jason | De az nem! |
|  |  |  |
| 03:40 | Tiff | Visszavettem, nyugalom! |
|  |  |  |
| 03:45 |  | **Az AMG, a Merci tuning részlege sokat tett azért, hogy növelje a stabilitást és a sebességet.** |
|  |  |  |
| 03:51 |  | **A legszokatlanabb a felfüggesztés, mert elöl hagyományos acélrugók vannak, hátul viszont légrugók találhatóak, amitől a vezetési élmény sportosabb, az utazás pedig kényelmesebb lesz.** |
|  |  |  |
| 04:06 | Jason | Nagyon kellemes élmény, nem? Elég puha, mégis érezni a nyomatékot és az erőt. |
|  |  |  |
| 04:16 |  | Baromi jó hangja van a motornak. |
|  |  |  |
| 04:19 | Tiff | **A Merciben 10 ezer fontnyi választható extra van, többek között egy 4200 fontos hangrendszer is. Illetve 1800 fontos fűthető-hűthető ülésekkel is felszerelték.** |
|  |  |  |
| 04:32 |  | Tudod, mi a legjobb az egész utastérben? |
|  |  |  |
| 04:36 | Jason | Le merem fogadni, hogy az órát mondod. |
|  |  |  |
| 04:39 | Tiff | Az óra! Szép, egyszerű órája van! |
|  |  |  |
| 04:44 |  | **Az 5,5 literes V8-as bivalyerős az egyenesekben. 195 km/h-val megyek és biztosra veszem, hogy az autó stabilitási rendszere besegít, ha veszítenék a tapadásból.** |
|  |  |  |
| 04:58 |  | **Jason már nem volt ilyen nyugodt.** |
|  |  |  |
| 05:00 |  | Kicsit későn fékeztem, láttad? |
|  |  |  |
| 05:02 | Jason | Nagyot tudok harapni! |
|  |  |  |
| 05:06 | Tiff | Stabil az autó. |
|  |  |  |
| 05:07 | Jason | Nem érdekel. |
|  |  |  |
| 05:08 | Tiff | Nem lesz gond, van menetstabilizáló. |
|  |  |  |
| 05:11 | Jason | Nem érdekel! |
|  |  |  |
| 05:15 | Tiff | Most jön a célvonal. |
|  |  |  |
| 05:17 | Jason | Az óra leáll… Most! |
|  |  |  |
| 05:21 |  | **Az E63-as 8 perc 37 másodperc alatt teljesítette a 25 kilométeres távot, vagyis átlagosan 167 km/h-val hasított.** |
|  |  |  |
| 05:32 |  | **Jöjjön az Audi!** |
|  |  |  |
| 05:35 |  | Indítom. |
|  |  |  |
| 05:37 |  | Milyen az első benyomásod? |
|  |  |  |
| 05:39 | Tiff | A kormányzás nehezebb. |
|  |  |  |
| 05:40 | Jason | Tényleg? |
|  |  |  |
| 05:41 | Tiff | Olyan, mintha egy versenyautót vezetnék. Egészen lent ülök. |
|  |  |  |
| 05:47 | Jason | Milyen a kormány visszacsatolása? |
|  |  |  |
| 05:50 | Tiff | Nem olyan jó. Kicsit nehézkes. |
|  |  |  |
| 05:54 | Jason | **Mindkét autó szinte pontosan 550 lóerős, de az összkerékhajtású Audi 90 kilóval nehezebb.** |
|  |  |  |
| 06:04 |  | **Vagyis olyan, mintha folyamatosan egy plusz személyt szállítanánk, és ez még nem minden.** |
|  |  |  |
| 06:10 | Tiff | A motor sem annyira üvöltő. |
|  |  |  |
| 06:12 | Jason | Az ülés sem támasztja olyan jól a derekam. |
|  |  |  |
| 06:16 |  | És erős szélzajt hallok. |
|  |  |  |
| 06:20 |  | **Az Audi még a Mercinél is több drága extrával jár. Összesen 25 ezer fontnyival!** |
|  |  |  |
| 06:27 |  | **6300 fontos hangrendszere van, a Quattro embléma pedig a szénszálas stíluscsomag része, és 4250 fontba kerül.** |
|  |  |  |
| 06:39 |  | Ha azt nézzük, hogy ezt az autót ma 100 ezer font fölötti áron adják, nem szabadna ilyen szélzajnak lennie. Rendesen fel vannak húzva az ablakok? |
|  |  |  |
| 06:56 | Tiff | Készülj… Most! 8:37-nél kell jobb. |
|  |  |  |
| 07:01 | Jason | 8 perc 20,3 másodperc. |
|  |  |  |
| 07:04 | Tiff | **Az Audi 173 km/h-s átlagot futott, vagyis hattal volt gyorsabb a Mercinél, hála kényelmességének és Jason csendben maradásának.** |
|  |  |  |
| 07:16 | Jason | **És most derítsük ki, melyik használt kevesebb üzemanyagot!** |
|  |  |  |
| 07:22 |  | Tényleg megharaplak! |
|  |  |  |
| 07:24 | Tiff | Mennyit használtál el? |
|  |  |  |
| 07:26 | Jason | 12,7-et. |
|  |  |  |
| 07:28 | Tiff | 12,70-et? |
|  |  |  |
| 07:30 | Jason | 69-et. |
|  |  |  |
| 07:31 | Tiff | Még fontos lehet az az egy század. |
|  |  |  |
| 07:34 | Jason | **Az RS6 45 liter körül fogyasztott. Juj!** |
|  |  |  |
| 07:43 | Tiff | **Az E63 30%-kal jobb, de így is 33 litert fogyaszt.** |
|  |  |  |
| 07:49 | Jason | A Merci fogyaszt kevesebbet? |
|  |  |  |
| 07:52 |  | Majdnem 20 fontunkba került az a néhány kör. |
|  |  |  |
| 07:55 | Tiff | Az enyém 16-ba. |
|  |  |  |
| 07:59 | Jason | **Mindketten megdöbbentően szomjasak a nagy sebesség után, de az alacsonyabban pörgő Mercedesszel kell ritkábban benzinkútra látogatnunk. Az Audi stabilitása viszont királyi gyorsaságot eredményez.** |
|  |  |  |
| 08:14 | Tiff | **A következő tesztünkből kiderül, melyik autó állna meg durvábban, ha dugóba ütköznénk.** |
|  |  |  |
| 08:20 |  | Most a fék! |
|  |  |  |
| 08:23 | Jason | **Nemsokára szemtanúi lehetnek a Range Rover Sport és a 747-es találkozásának Jonny tolmácsolásában.** |
|  |  |  |
| 08:30 | Jonny | Furcsa, hogy ilyen könnyű vele manőverezni. |
|  |  |  |
| 08:32 | Narrátor | **Mikor vásárolta fel a Volkswagen csoport a Bentley-t?** |
|  |  |  |
| 08:39 |  | ***1. SZAKASZ VÉGE*** |
|  |  |  |
| 10:01 | Narrátor | **A Volkswagen csoport 1998-ban vásárolta fel a Bentley-t.** |
|  |  |  |
| 10:12 | Jonny | **A legújabb Range Rover nem csupán az egyik legjobb luxusautó a piacon, hanem egyben a világ legjobb terepjárója is.** |
|  |  |  |
| 10:21 |  | Ezt biztosan nem bírja! |
|  |  |  |
| 10:25 |  | **De az új Sport modell talán még ezt is übereli.** |
|  |  |  |
| 10:29 |  | **Megtartotta nagytestvére off-road képességeit, miközben javult az utcai kezelhetősége. Az autórajongók sárdöngetője ráadásul 20 ezer fonttal még olcsóbb is testvérénél.** |
|  |  |  |
| 10:44 |  | **De van egy kis gond. Az előző modell is ezt ígérte, és abban óriásit csalódtam.** |
|  |  |  |
| 10:51 |  | De gyors volt, nem? Nem igazán. Izmos, mégis pehelysúlyú? Nem. Agilis? Nem. Atletikusnak sem mondanám. Nagyjából annyira volt sportos, mint a piacon kapható, sport feliratú fehér zoknik. |
|  |  |  |
| 11:07 |  | De most azt állítják, minden más, mert változtattak a recepten. |
|  |  |  |
| 11:11 |  | A külső vadonatúj alumínium karosszériát takar, amit a Range Rover zászlóshajójától kölcsönöztek. Ennek köszönhetően a Sport 420 kilóval könnyebb lett. |
|  |  |  |
| 11:24 |  | **A közel fél tonnás különbség óriási, és akaratlanul is növeli az autó teljesítményét.** |
|  |  |  |
| 11:31 |  | Ez a legjobb specifikációjú modell, vagyis egy 5 literes, V8-as, feltöltött motoros példány 8 sebességes váltóval. |
|  |  |  |
| 11:39 |  | Lássuk, milyen gyors! |
|  |  |  |
| 11:43 |  | A macska rúgja meg, csak úgy repül! |
|  |  |  |
| 11:47 |  | Pontosan 5 másodperc alatt gyorsul százra. Nézzék! |
|  |  |  |
| 11:54 |  | Nagyon, kegyetlenül gyors. |
|  |  |  |
| 11:59 |  | **És nem csak egyenesben érhető tetten a javulás.** |
|  |  |  |
| 12:04 |  | Sokkal agilisabb. Könnyedebb, vidámabb érzést nyújt. |
|  |  |  |
| 12:10 |  | Hiába óriási, mégis érzem, hogy én irányítom. A kormány vékonyabb lett, ami nagyon tetszik. Kaptunk egy joystickot és egy vadászrepülőkre hajazó váltót egyenesen a Jaguar F-Type-ból. Ettől is csak még sportosabb lesz. |
|  |  |  |
| 12:27 |  | **Nem tudom eléggé hangsúlyozni, hogy főleg dinamikus módban milyen lenyűgöző a kezelhetőség.** |
|  |  |  |
| 12:33 |  | Minden sokkal feszesebb. A kormányreakció, a pedálok reagálása, de ami a legfontosabb, hogy a felfüggesztés miatt teljesen le tud guggolni az autó. |
|  |  |  |
| 12:44 |  | **Az elektronikus úton irányított légrugózás másodpercenként ötszázszor elemzi ki az út hepehupáit. És új nyomatékelosztó-rendszert is kaptunk.** |
|  |  |  |
| 12:54 |  | A nyomatékelosztó az ABS és a kipörgésgátló segítségével lefékezi a kerekek belső részét a durvább kanyarokban, és bedönti kicsit az autót. |
|  |  |  |
| 13:05 |  | Nagyon precíz a kormányzás. |
|  |  |  |
| 13:09 |  | El se hiszem, hogy ezt mondom, de… |
|  |  |  |
| 13:13 |  | Jó kis járgány! Igen. Nagyon tetszik. |
|  |  |  |
| 13:18 |  | **De vajon milyen hatással vannak hátborzongató utcai képességei az off-road vezetésre?** |
|  |  |  |
| 13:27 |  | Terepen is jó. Nincsen gond. |
|  |  |  |
| 13:32 |  | Terepjáró. |
|  |  |  |
| 13:35 |  | Persze nem rossz érzés egy 80 ezres Range Roverrel vágni a füvet, de ez nem igazi off-roadozás. Valami sokkal lenyűgözőbbre lesz szükségünk. |
|  |  |  |
| 13:50 |  | **Íme, a különleges, 747-esbe épített akadálypályánk! Ennél már csak akkor lehetne extrémebb ez a manőver, ha repülés közben csinálnánk.** |
|  |  |  |
| 14:02 |  | Ha extrémnek tűnik, az nem a véletlen műve. |
|  |  |  |
| 14:08 |  | Kicsit félek. |
|  |  |  |
| 14:10 |  | **Vajon át tudja magát verekedni a Rover a repülőn?** |
|  |  |  |
| 14:17 |  | A Terrain Response-t sziklamászásra állítottam. Alsó sebességben van. Rögzíti a differenciálművet, ha úgy érzi, szükségem lehet rá és baromi jól néz ki. |
|  |  |  |
| 14:29 |  | Furcsa, hogy ilyen könnyű vele manőverezni. |
|  |  |  |
| 14:33 |  | Most haladtam el egy Land Rover Defender mellett. Jézusom, ugye nem borulok fel? |
|  |  |  |
| 14:41 |  | Ez elképesztő. Ne feledjék, sima utcai kerekeken gurulunk. Csak a tükröket hajtottam be, egyébként semmit sem változtattunk. |
|  |  |  |
| 14:53 |  | Itt van a két kijárat. |
|  |  |  |
| 14:58 |  | A szenzoroknak nem tetszik a repülő belseje. |
|  |  |  |
| 15:02 |  | Most egy aszimmetrikus rámpán megyek végig, és azt hiszem… igen, kapar a hátsó kerék. |
|  |  |  |
| 15:12 |  | Nagyon jól kitalálták ezt a Terrain Response rendszert. Csak a gázzal és a fékkel kell óvatosan játszani. |
|  |  |  |
| 15:21 |  | Libikókázok. Igen. |
|  |  |  |
| 15:25 |  | Jól néz ki? |
|  |  |  |
| 15:28 |  | Ezt már nevezem! |
|  |  |  |
| 15:33 |  | Most jön a jó rész. Felhajtok a turista osztályról az első osztályra. Hihetetlen, hogy ezt csináljuk. |
|  |  |  |
| 15:44 |  | Ugye nem ütközöm neki a plafonnak? Szoros, nagyon szoros. Ha kételkedtek benne, hogy a Range Sport jól veszi az akadályokat, ez minden kételyt eloszlat. Az enyéimet biztosan. |
|  |  |  |
| 16:02 |  | Ott van a pilótafülke, és nemsokára kihajtok a repülő orránál. |
|  |  |  |
| 16:12 |  | Nagyon ijesztő. |
|  |  |  |
| 16:14 |  | Ez aztán meredek! De még mennyire meredek! |
|  |  |  |
| 16:23 |  | Egy 2,3 tonnás Range Roverrel lavíroztam át a repülőn. |
|  |  |  |
| 16:28 |  | Elképesztő! |
|  |  |  |
| 16:34 |  | **A Range egy 503 lóerős terepjáró kiváló tengelykapcsolóval és hasmagassággal. Az üzenet pedig egyértelmű.** |
|  |  |  |
| 16:45 |  | Sokkal, sokkal jobb! |
|  |  |  |
| 16:53 | Tiff | **Most pedig látogassunk el az Ötödik sebesség tesztpályájára!** |
|  |  |  |
| 16:58 |  | Ma a Seat Leon SC-t tesztelte a csapat. |
|  |  |  |
| 17:03 |  | **Ez a spanyol vállalat Leonjának legújabb, háromajtós változata, és 15 és 22 ezer font között mozgó ára miatt legnagyobb riválisa a Volkswagen Scirocco. A Seat szerint ez a legkönnyebb és a legsportosabb autó kategóriájában. Mi az 1,4-es, turbótöltős változatot teszteljük.** |
|  |  |  |
| 17:25 |  | Íme, az új Seat Leon SC! Gyertek előre! Mindig az autó orrát nézzük. Ugye, milyen gyönyörű? |
|  |  |  |
| 17:32 | Vicki | Jól nézett ki, mint egy jól szabott öltöny. |
|  |  |  |
| 17:37 | Jonny | És egyáltalán nincs túldíszítve. |
|  |  |  |
| 17:40 | Tiff | Lenyűgöző a dizájnja. |
|  |  |  |
| 17:43 | Jason | Bárhonnan nézem, jól néz ki. |
|  |  |  |
| 17:46 |  | Minden egyes részén látszik a megfontoltság. |
|  |  |  |
| 17:49 |  | Nagyon élesek és finomak a vonalai. |
|  |  |  |
| 17:54 | Jonny | Nagyon egyszerű autó, egészen németes. |
|  |  |  |
| 17:57 | Tiff | Szerintetek mit szól a Volkswagen, amikor a spanyol kistestvérük jobb autóval rukkol elő, mint ők? |
|  |  |  |
| 18:04 | Jonny | Kapcsolniuk kellene és rákontrázni valamivel. |
|  |  |  |
| 18:09 | Tiff | Ahogy beültünk, nagyon kényelmes volt a Seat. A magas ablakvonal miatt kifejezetten jól éreztem magam a hátsó ülésen. |
|  |  |  |
| 18:16 | Jason | Még a könyököm is simán elfér! |
|  |  |  |
| 18:19 | Jonny | Igen, ez nekem is feltűnt. |
|  |  |  |
| 18:21 | Jason | A műszerfal kicsit unalmas. Inkább skodás, mint volkswagenes. |
|  |  |  |
| 18:25 |  | Ez nem feltétlenül rossz dolog, de nem illik a Seathoz. Ha a külseje ennyire eltér a Skodától, a belseje miért ne térhetne? |
|  |  |  |
| 18:34 | Jonny | **Mielőtt Vicki górcső alá venné az autó paramétereit, Jasonnal megnézzük, vajon tényleg kellőképp sportosra sikeredett-e.** |
|  |  |  |
| 18:42 |  | Eszméletlenül jó érzés vezetni. |
|  |  |  |
| 18:45 |  | Ugye nem félsz? |
|  |  |  |
| 18:46 | Jason | Nem, nem. Nem nagyon. |
|  |  |  |
| 18:50 | Jonny | Hogy érted, hogy nem nagyon? |
|  |  |  |
| 18:53 |  | Tetszik a kormányzása. |
|  |  |  |
| 18:55 | Jason | Pozitív és azonnali a visszacsatolás? |
|  |  |  |
| 18:57 | Jonny | Igen, és vékony a kormány, amit külön szeretek. |
|  |  |  |
| 19:03 |  | A motor is lenyűgöző. El is felejti az ember, milyen kicsi, mert egyáltalán nem úgy viselkedik. |
|  |  |  |
| 19:09 | Jason | Tetszik. Jól összerakták, nem? |
|  |  |  |
| 19:11 | Jonny | Nem tudom, mibe köthetnék bele. |
|  |  |  |
| 19:15 |  | Összességében jó kis járgány, és az az 1,4-es benzinmotor óriási! |
|  |  |  |
| 19:24 | Vicki | **Vajon hogy teljesít a Leon legközelebbi riválisához, a Volkswagen Sciroccóhoz képest? Kezeket fel!** |
|  |  |  |
| 19:31 |  | Én voltam a kvízmester, a fiúk pedig összebújtak a motorháztetőn. |
|  |  |  |
| 19:35 |  | Figyeljetek, én vagyok a főnök! |
|  |  |  |
| 19:37 | Tiff | Az ötös vagy egy S betű? |
|  |  |  |
| 19:39 | Jonny | Szeret parancsolgatni? |
|  |  |  |
| 19:41 | Vicki | De még mennyire! |
|  |  |  |
| 19:43 |  | Azt hittem, mindent tudni fognak, de minden választ heves vita előzött meg. |
|  |  |  |
| 19:49 |  | Mit gondoltok az árról? |
|  |  |  |
| 19:51 | Jason | A Scirocco drágább, nem? |
|  |  |  |
| 19:52 | Tiff | Nem! |
|  |  |  |
| 19:53 |  | Biztosan olcsóbb. |
|  |  |  |
| 19:55 | Jonny | Nem! |
|  |  |  |
| 19:56 | Tiff | Leszavaztak a srácok, szerintük drágább, szerintem olcsóbb. Nos? |
|  |  |  |
| 20:00 | Vicki | Szerencsére két szeretett kollégád sokkal intelligensebb nálad. Drágább! |
|  |  |  |
| 20:05 | Jason | Figyelj jobban, Tiff! |
|  |  |  |
| 20:07 | Vicki | Számoljatok! |
|  |  |  |
| 20:08 | Jason | A legtöbb paraméteren meglepődtem. |
|  |  |  |
| 20:11 | Vicki | Mi a helyzet a lóerővel? |
|  |  |  |
| 20:13 | Tiff | Alacsonyabb! |
|  |  |  |
| 20:14 | Jonny | Szerintem ugyanannyi. |
|  |  |  |
| 20:17 | Tiff | Nem, alacsonyabbnak kell lennie. |
|  |  |  |
| 20:18 | Jason | Szerintem is. |
|  |  |  |
| 20:20 | Vicki | Igazatok van. 15-tel kevesebb. |
|  |  |  |
| 20:23 | Jason | Nem mondod! |
|  |  |  |
| 20:25 | Tiff | Miután kiderült, hogy ugyanannyi pénzért egy sokkal gyengébb Sciroccót kapunk, onnantól kezdve már csak a Leont fényeztük. |
|  |  |  |
| 20:33 | Jason | Hosszabb ideig gyorsul. |
|  |  |  |
| 20:36 | Vicki | Bizony. |
|  |  |  |
| 20:38 | Jonny | 9,7? |
|  |  |  |
| 20:39 | Jason | A csúcssebesség alacsonyabb. |
|  |  |  |
| 20:44 | Vicki | Igen. Fogyasztás? |
|  |  |  |
| 20:45 | Tiff | Kisebb! |
|  |  |  |
| 20:47 | Vicki | Ez egy fekete pont. Nagyobb. |
|  |  |  |
| 20:50 | Jason | Nem is kevéssel. |
|  |  |  |
| 20:51 | Tiff | De hát sokkal… |
|  |  |  |
| 20:52 | Vicki | A Leon gazdaságosabb. |
|  |  |  |
| 20:54 | Jason | Minden paramétere kiváló, de engem legjobban a fogyasztása nyűgözött le. |
|  |  |  |
| 21:00 | Jonny | A súlya miatt. |
|  |  |  |
| 21:02 | Jason | Az 1400 környéke lesz. |
|  |  |  |
| 21:06 | Tiff | 1190 fonttal olcsóbb, hamarabb gyorsul százra… |
|  |  |  |
| 21:12 | Jonny | Sokkal hamarabb. |
|  |  |  |
| 21:13 | Tiff | Nagyobb a végsebessége, gazdaságosabb és 100 kilóval még könnyebb is! |
|  |  |  |
| 21:18 | Vicki | A Seat megugrotta a lécet. |
|  |  |  |
| 21:21 | Tiff | Ügyes Leon! |
|  |  |  |
| 21:24 |  | **A Seat Leon SC-t tehát jó vezetni és a paraméterei is kiválóak.** |
|  |  |  |
| 21:31 | Jonny | A Leon SC egy csinos kis járgány. Jól átgondolt, és emiatt kiváló minőségű. Nyolc és fél pontot adok rá. |
|  |  |  |
| 21:42 | Jason | Szerintem jó pontszámot érdemel, még nyolcnál is többet, úgyhogy most először 8,3 pontot adok. |
|  |  |  |
| 21:49 | Vicki | Azt hiszem, 8 pontot adok a Seatra. Vagy mégsem? Hét és fél. Nem, legyen inkább hét és háromnegyed! |
|  |  |  |
| 22:00 |  | Volt már ilyen? Most már volt! |
|  |  |  |
| 22:03 | Tiff | Én gondolkodás nélkül adom rá a kilencest. |
|  |  |  |
| 22:08 |  | **A Seat Leon SC tehát 33,55 pontot ért el a lehetséges 40-ből.** |
|  |  |  |
| 22:21 | Vicki | **Tetszett a korábban látott Audi RS6 vagy a Mercedes E63, de a 70 ezres árcédula elriasztotta önöket? Most szerencséjük van!** |
|  |  |  |
| 22:31 |  | Dübörgő motorok, óvatos külső és csak úgy falják a kilométereket. Ezek a Mercedes és az Audi legjobb pénztárcabarát alternatívái, és a 70 ezres ár helyett ezek már 1500 fonttól elvihetőek. |
|  |  |  |
| 22:46 |  | **Legolcsóbb választásom után egykor minden európai céges autó sofőrje epekedett. Íme, a Ford Mondeo ST220 mindössze 1500 fonttól!** |
|  |  |  |
| 22:57 |  | A fürge Ford a benne lakozó erőről kapta a nevét, ugyanis háromliteres V6-os motorja 220 lóerős. Ráadásul a Jaguartól kölcsönözték, szóval nem lehet rá panasz. Kellemesen lehet vele furikázni a városban. És ha odalépünk a gázra, egy igazi szuperszedánt kapunk. |
|  |  |  |
| 23:17 |  | **A Mondeo megbízhatóságáról híres, de közel sem tökéletes.** |
|  |  |  |
| 23:23 |  | Először nézzék meg, jól működik-e a kézifék, mert ha nem tartja meg az autót, vagy nehéz kiengedni, akkor valami gubanc van a hátsó féknyereg kábeleivel. Ennek a kijavítása 700 fontunkba is kerülhet. |
|  |  |  |
| 23:36 |  | **Füleljenek, nem zörög-e a kerékcsapágy, mert ha mind a négy keréknél cserélni kell, azt 500 fontunk bánja.** |
|  |  |  |
| 23:44 |  | Alapjáratnál is hallgatózzanak egy kicsit, mert az ST220 kuplungjához kéttömegű lendítőkerék csatlakozik, ami fémes hangot ad ki, amikor tönkrement. Ezt rendbe hozni ezer fontos mulatság. |
|  |  |  |
| 23:58 |  | **A Mondeo egy kiváló szuperszedán, de kicsivel többért akár egy bivalyerős V8-ast is kaphatnak. Az MG ZT 260-at Ford Mustang motorral felszerelve.** |
|  |  |  |
| 24:12 |  | Az MG ZT alapját a Rover 75-ös adta, ami egy hagyományos összkerékhajtású szedán, de az MG teljesen átformálta az autót. 4,8 literes V8-as motort szerelt be és hátsókerekessé varázsolta. |
|  |  |  |
| 24:28 |  | Ha ez nem csigázná fel önöket eléggé, a terveket a híres Peter Stevens vetette papírra, aki a McLaren Forma-1-es autóját is tervezte. |
|  |  |  |
| 24:37 |  | Ez a végletek autója: vagy imádjuk, vagy utáljuk. A kezelhetőség nem az igazi, és az idő múlása is meglátszik már rajta. De mivel összesen 500 példány készült belőle, ezzel exkluzivitást is vásárolnak. |
|  |  |  |
| 24:53 |  | **Ennél olcsóbban ilyen erős autót sehol sem kapnak, de mielőtt megvennék, jól nézzék át!** |
|  |  |  |
| 24:59 |  | Néhány autó segédváza már elkezdett rozsdásodni, szóval nézzék meg, nem áll-e a rozsda ezen a keresztcsövön, és bökdössék meg egy kicsit, nincsen-e valahol gyengepontja. Egy komolyabb javítás 3000 fontba is kerülhet. |
|  |  |  |
| 25:13 |  | **A napfénytető is beázhat, szóval nézzék meg, nem nyirkosak-e a szőnyegek!** |
|  |  |  |
| 25:17 |  | Végül pedig a hűtőrendszer nehezen tartja ezt a nagy motort megfelelő hőmérsékleten, szóval nézzék át az illesztéseket és a csöveket! Főleg ezt a melegítőcsövet, ami hajlamos megrepedni. És míg egy új tömlő csak néhány font, az új radiátor már 3 ezerbe kerül. |
|  |  |  |
| 25:35 |  | **Következő választásom egy igazi kultuszhős, az Audi RS4, amit már 15 ezerért megkaphatnak.** |
|  |  |  |
| 25:45 |  | Mintha csak néhány hónapja lett volna, hogy újonnan 50 ezer fontot kértek ezért, és hihetetlen, hogy egy használt modellt akár már egy Ford Focus áráért is elvihetünk. |
|  |  |  |
| 25:57 |  | Imádom ezt a motort! Egy 4,2 literes, V8-as, ami fantasztikus hangon dübörög, a start gomb megnyomásától kezdve egészen nyolc és fél ezres fordulatszámig. Ez a motor méltán kerül be a történelemkönyvekbe minden idők egyik legjobb erőforrásaként. |
|  |  |  |
| 26:19 |  | Hallgassák! |
|  |  |  |
| 26:21 |  | Ami a kezelhetőséget illeti, talán nem olyan agilis, mint a BMW M3-as, de összkerékhajtásának hála eszméletlenül gyorsan jut el A pontból B-be, és nagyon nyugodt élményt nyújt. |
|  |  |  |
| 26:37 |  | **Az RS4 az egyik legjobb használtautó jelenleg a piacon, de ez sem hibamentes.** |
|  |  |  |
| 26:44 |  | A motort szénlerakódások tömíthetik el, ha nem használják gyakran az autót, vagy ha valami érthetetlen okból lassan furikáznak vele. A próbavezetés során figyeljenek, nincs-e lyuk a teljesítmény-leadásban, és nem füstöl-e a kipufogó. A motor kitisztítása 500 fontos meló. |
|  |  |  |
| 27:02 |  | Ennek persze semmi baja. |
|  |  |  |
| 27:05 |  | **Nézzék meg, nem csöpög-e a hűtőfolyadék az első sárvédőívre! Mert ez is 600 fontunkba kerülhet.** |
|  |  |  |
| 27:12 |  | Végül, a fékek. Ha új féktárcsát és betétet kell venniük, az majdnem kétezer fontos kiadást jelent. Nézzék meg, nincs-e megtörve a tárcsa, és a perem is ép-e még, mert mindkettő arról árulkodik, hogy már az utolsókat rúgja. |
|  |  |  |
| 27:29 |  | **Ha tehát nincsen pénzük a vadonatúj RS6-ra vagy E63-ra, cseppet se aggódjanak! Ezeket a szuperszedánokat jóval olcsóbban is megkaphatják.** |
|  |  |  |
| 27:45 | Jason | **Nemsokára tovább durvul az 1100 lóerős felsővezetői verdákkal folytatott tesztünk.** |
|  |  |  |
| 27:51 | Tiff | Megcsúszott! |
|  |  |  |
| 27:53 | Jonny | **Én pedig pánikot keltek a Volvo göteborgi gyárában.** |
|  |  |  |
| 27:57 |  | Elrontottam? |
|  |  |  |
| 27:58 | Terese | Semmi baj, megoldjuk. |
|  |  |  |
| 28:00 | Jonny | **És megnézem, milyen csodamotort tartogat számunkra a jövő.** |
|  |  |  |
| 28:05 | Narrátor | **Ön tudja, milyen állat látható a Lamborghini emblémáján?** |
|  |  |  |
| 28:11 |  | ***2. SZAKASZ VÉGE*** |
|  |  |  |
| 29:01 | Narrátor | **A Lamborghini emblémáján egy bika látható.** |
|  |  |  |
| 29:10 | Jason | Üdvözöljük nézőinket! |
|  |  |  |
| 29:12 | Tiff | Következzen német villámjárgányaink tesztjének második fordulója! |
|  |  |  |
| 29:18 | Jason | **Azt próbáljuk kideríteni, vajon az Audi RS6 vagy a Mercedes E63 a jobb választás az autóimádó igazgató számára. Három tesztünkkel egy tekintélyes német felsővezető napján száguldunk végig.** |
|  |  |  |
| 29:31 | Tiff | **Autópályai gyorstesztünkből kiderült, hogy az Audi a fürgébb, hiszen átlagosan 6 km/h-val volt gyorsabb. Jöjjön a második kör!** |
|  |  |  |
| 29:42 |  | A szuperautókra hajazó gyorsulásnak semmi értelme, ha nem társul hozzá hasonló fékerő is. |
|  |  |  |
| 29:47 | Jason | És minden német felsővezető tudja, hogy az autópályák könnyen bedugulhatnak. Tehát hihetetlen jó fékek kellenek, nehogy beleszálljunk az előttünk állóba. |
|  |  |  |
| 29:58 | Tiff | És ez a második tesztünk apropója. Egy fej-fej melletti vészfékező kihívás. |
|  |  |  |
| 30:06 | Jason | **Most igazán próbára tesszük a fékerőt.** |
|  |  |  |
| 30:12 |  | **160 km/h-s sebességgel fogunk egymás mellett haladni, majd egyszerre taposunk a fékbe.** |
|  |  |  |
| 30:20 | Tiff | 160, jön a vonal és satufék! |
|  |  |  |
| 30:31 |  | Ez hogy lehet? |
|  |  |  |
| 30:33 |  | El se hiszem! Felvillant a vészjelző, mintha bármiféle veszély leselkedne ránk. Ugyanott álltunk meg! |
|  |  |  |
| 30:40 | Jason | Ez hátborzongató! Egy centi különbség sincs! |
|  |  |  |
| 30:45 | Tiff | **Az autópályai etikett azt diktálja, hogy 110-es tempóról 94 méteren belül kell megállnia az autónak, de ezek nagyobb sebességről is megálltak 90,5 méter után!** |
|  |  |  |
| 31:01 | Jason | Hihetetlen. |
|  |  |  |
| 31:02 |  | **Úgy döntöttünk, emeljük a tétet, hogy kiderítsük, csökken-e a fékek teljesítménye, ha felforrósodnak.** |
|  |  |  |
| 31:10 | Tiff | Második megálló. |
|  |  |  |
| 31:12 |  | **Az autópályákon egymást követhetik a dugók.** |
|  |  |  |
| 31:17 |  | **Ezzel a teszttel az autókat egy forgalmas utazáson érő terhelést próbáljuk modellezni.** |
|  |  |  |
| 31:24 |  | Azt hittem, én nyerek, mégiscsak nálam a súlyelőny, de te hamarabb megálltál. |
|  |  |  |
| 31:30 |  | A sebességhatároló 160-on tartja az autót, és bumm! |
|  |  |  |
| 31:35 |  | **A harmadik megállónál már kezdenek kopni a Merci fékjei.** |
|  |  |  |
| 31:43 |  | Én túlcsúsztam, te nem. Túlcsúsztam, de még van két lehetőségem. |
|  |  |  |
| 31:50 | Jason | Bevallom, kezdek egy kis… vibrációt érezni a féktárcsákból. |
|  |  |  |
| 31:58 |  | Hihetetlenül extrém terhelést kapnak a fékek. |
|  |  |  |
| 32:03 |  | **Vajon a negyedik tesztre az Audi fékjei is kopni kezdenek?** |
|  |  |  |
| 32:08 |  | És most! |
|  |  |  |
| 32:10 |  | Ezt nézzék! |
|  |  |  |
| 32:11 |  | **A hangjuk talán romlik, de a teljesítményük alig változott.** |
|  |  |  |
| 32:15 |  | Nálad is érezni egy kis morgást és vibrálást a féktárcsákból? |
|  |  |  |
| 32:21 | Tiff | Szerintem az a morgás a szádból jön. Cseppet sem lepődnek meg, ha az autó visszabeszélne. |
|  |  |  |
| 32:28 |  | **Az utolsó, ötödik próbálkozásnál mindent beleadunk, hogy győztest hirdethessünk, miután teljesen leamortizáltuk a fékeket.** |
|  |  |  |
| 32:36 |  | Elértem a 160-at. |
|  |  |  |
| 32:54 | Jason | Ez lenyűgöző! |
|  |  |  |
| 32:56 | Tiff | Te ugyanígy kezdted, de én is csak fél autót romlottam. Nagyon jól bírták a fékek. |
|  |  |  |
| 33:03 | Jason | Az enyémek elég csúnyán zörögnek, hallom a féktárcsák kattogását. |
|  |  |  |
| 33:10 |  | **Az Audi kattogó hangja ellenére ötödik nekifutásra is ugyanott állt meg, ahol először.** |
|  |  |  |
| 33:16 | Tiff | **A Mercedes 2 méterrel később állt meg, vagyis a sebességteszt után a féktesztet is elvesztette. Vajon sikerül szépítenie az utolsó körben? Fej-fej melletti versenyen teszteljük az autó technológiáját.** |
|  |  |  |
| 33:29 | Jason | Bevágott elém a kis mocsok. |
|  |  |  |
| 33:38 | Jonny | **Üdvözlöm önöket a Volvo központjából, a svédországi Göteborgból! Azért jöttem, hogy kipróbáljam a Volvo eddigi legfejlettebb modelljét, egy autót, aminek fejlesztésébe 280 millió fontot öltek.** |
|  |  |  |
| 33:51 |  | **Íme, a vadonatúj V60 Plug-in Hybrid!** |
|  |  |  |
| 33:56 |  | **Azzal, hogy az autó elejébe dízel-, a hátuljába pedig elektromos motort szereltek, a fogyasztást másfél literre csökkentették, miközben a végsebesség maradt 240 km/h körüli.** |
|  |  |  |
| 34:08 |  | **Mielőtt a volán mögé ülnék, meglátogatom az autó egyedi futószalagját, hogy megtudjam, hogyan készül.** |
|  |  |  |
| 34:16 |  | Az elektromos autókat és a hibrideket általában külön gyártósoron rakják össze, mert olyan bonyolult a hozzájuk tartozó elektronika. De a V60 Plug-in Hybrid más. Hogy miért? Mert ez az első autó, amit normális futószalagon, normális autók mellett raknak össze. |
|  |  |  |
| 34:35 |  | **700 munkás 7 különböző modellen dolgozik itt, és óránként 51 autót készítenek el. A Plug-in Hybrid mind a 300 extra alkatrészének beszereléséért egy ötfős csapat felel.** |
|  |  |  |
| 34:47 |  | **Először Matsnek segítek az elektromos motor drótozásával és hűtőrendszerével.** |
|  |  |  |
| 34:53 | Mats | Engedd le! |
|  |  |  |
| 34:54 | Jonny | Csak tegyem le? |
|  |  |  |
| 34:55 |  | **Az akksikat vízzel hűtik, hogy működési hőmérsékleten, vagyis 20 és 30 fok között tudják tartani.** |
|  |  |  |
| 35:02 |  | És a klímakompresszoron keresztül jut hozzá a víz? Nincs saját szivattyúja? |
|  |  |  |
| 35:08 | Mats | Ahogy mondod. |
|  |  |  |
| 35:09 | Jonny | **A kábelezés következik. A narancssárga vezeték a magas feszültség.** |
|  |  |  |
| 35:13 |  | Bonyolultnak tűnik. |
|  |  |  |
| 35:16 |  | **A kész részt ezután átviszik a folyamatosan mozgó futószalagra.** |
|  |  |  |
| 35:21 |  | Nem szeret a nyavalyás. Miért mozog? Olyan idegesítő. |
|  |  |  |
| 35:26 |  | **Mats munkatársai szerelik be az üzemanyagtartályt, a kardántengelyt és a hagyományos modellből kölcsönvett kábelezést.** |
|  |  |  |
| 35:34 |  | Bocsi. |
|  |  |  |
| 35:38 |  | **Noha az akksik alapból a gyertyákról töltődnek, akár a motorból is meríthetnek erőt.** |
|  |  |  |
| 35:44 |  | **Az áram ezen a kábelen keresztül folyik.** |
|  |  |  |
| 35:47 |  | Kezd életre kelni. |
|  |  |  |
| 35:49 |  | **A kábelek megerősítése az utolsó feladatom ebben a fázisban.** |
|  |  |  |
| 35:54 |  | Egy pillanatra azt hittem, van időm beszélni. |
|  |  |  |
| 35:57 | Mats | Munka közben? |
|  |  |  |
| 35:59 | Jonny | Nem is tudom, mit gondoltam. |
|  |  |  |
| 36:01 |  | **Az autóban elektromos motor és annak hűtését szolgáló kábelek és csövek találhatóak.** |
|  |  |  |
| 36:08 | Mats | Alá kell írnod. |
|  |  |  |
| 36:10 | Jonny | Tényleg? |
|  |  |  |
| 36:11 | Mats | Így tudjuk, kinél kell panaszkodni, ha baj van. |
|  |  |  |
| 36:14 | Jonny | Elég a kezdőbetűket? |
|  |  |  |
| 36:16 | Mats | Persze. |
|  |  |  |
| 36:17 | Jonny | Most már kezdem érezni a nyomást. |
|  |  |  |
| 36:22 |  | **Miután az autót felemelték, a 160 kilós akksi beszerelése következik.** |
|  |  |  |
| 36:27 |  | Szia! Építek veled egy ilyet, nem baj? |
|  |  |  |
| 36:31 | Terese | Dehogy baj! |
|  |  |  |
| 36:32 | Jonny | **Terese segít nekem végigcsinálni ezt a kényes folyamatot.** |
|  |  |  |
| 36:37 |  | A zöld fény jót jelent. |
|  |  |  |
| 36:38 |  | **Miután letesztelik és beszerelik a töltőegységet, hidraulikus lifttel emelik fel.** |
|  |  |  |
| 36:44 | Terese | Toljad, amíg meg nem áll magától! |
|  |  |  |
| 36:47 | Jonny | **Terese kezembe adja az irányítást, de egyből meg is bánja.** |
|  |  |  |
| 36:52 | Terese | Hívnom kell a felettesemet. |
|  |  |  |
| 36:55 | Jonny | Elrontottam? |
|  |  |  |
| 36:56 | Terese | Semmi baj, megoldjuk. |
|  |  |  |
| 36:58 | Jonny | Bocsi. |
|  |  |  |
| 37:00 |  | **Áthaladtam egy infravörös biztonsági vonalon, amivel sikerült az egész futószalagot leállítanom.** |
|  |  |  |
| 37:07 |  | **A Volvo szerint ez a 3 perc inaktivitás 18 ezer fontjukba került.** |
|  |  |  |
| 37:15 | Terese | Próbáljuk meg újra! |
|  |  |  |
| 37:16 | Jonny | Én itt maradok, egy lépést sem teszek. |
|  |  |  |
| 37:20 | Terese | Ugyan már! Csak végig tartani kell. |
|  |  |  |
| 37:23 | Jonny | **Miután behelyezték, 90 fokkal elforgatják az akksit, ami így szűk 20 milliméterre kerül az autó vázától.** |
|  |  |  |
| 37:31 |  | Egy kicsit izgulok, mert valaki ezt meg fogja venni. |
|  |  |  |
| 37:37 | Terese | És aztán kiemeljük. |
|  |  |  |
| 37:39 | Jonny | Ennyi? Már viszik is? |
|  |  |  |
| 37:42 | Terese | Igen. |
|  |  |  |
| 37:43 | Jonny | Kár a súlyodért. |
|  |  |  |
| 37:45 |  | **Mielőtt legurulna a gyártósorról, még az ablakok, az ajtók, a belső tér és a kárpitozás is sorra kerülnek. És hogy mennyit kérnek el érte? A legolcsóbb V60-as árának kétszeresét.** |
|  |  |  |
| 37:59 |  | Szerintem jogos elvárás, hogy kiderítsem, vajon megéri-e ezt a temérdek pénzt ez a csúcsjárgány. |
|  |  |  |
| 38:10 |  | **Három vezetési móddal vértezték fel. Elektromos, gazdaságos hibrid és teljesítménymód. Most mindhármat kipróbálom, kezdve az elektromossal.** |
|  |  |  |
| 38:26 |  | Egy rezzenést sem hallani az utca zaját leszámítva. És amikor állóhelyből megindulunk, ha olyan lenne a hallásunk, mint a kutyáknak, a londoni metrók hangjához hasonló süvítést hallhatnánk. |
|  |  |  |
| 38:47 |  | 90 km/h-val megyünk, továbbra is tiszta elektromos energiával. |
|  |  |  |
| 38:55 |  | **Az akksi nagyjából 50 km-t bír ki, és hét és fél órába telik újratölteni.** |
|  |  |  |
| 39:03 |  | **Jöjjön a hibrid mód, az autó alapbeállítása! Itt az elektromos- és a dízelmotor együttes erejével játszhatunk.** |
|  |  |  |
| 39:12 |  | Beindult a motor, és annyit elmondhatok, hogy a hátsótengelyen lévő elektromos motor és a motorháztető alatt dübörgő öthengeres dízelmotor egyesülése valóban lenyűgöző. |
|  |  |  |
| 39:26 |  | **Végül a teljesítménymód. Papíron van olyan gyors, mint egy csapott hátú.** |
|  |  |  |
| 39:32 |  | Lássuk! |
|  |  |  |
| 39:34 |  | **A dízelmotor 215 lóerőt ad le, és ehhez jön az elektromos motor hetvenje.** |
|  |  |  |
| 39:40 |  | Most a száz! |
|  |  |  |
| 39:42 |  | **A hibridrendszer miatt a V60-as alapból nehéz, de a Volvo úgy kalibrálta, hogy könnyednek és gyorsnak tűnjön.** |
|  |  |  |
| 39:51 |  | Mivel a fékeket és a felfüggesztést hozzá igazították, egyáltalán nem érezni a majd’ 2 tonnás súlyt. A kormányzás sok eddig vezetett Volvónál fürgébb és közlékenyebb. |
|  |  |  |
| 40:05 |  | Ebben az autóban sosem fogunk szorongani, mert elektromosság ide vagy oda, ez egy dízelautó. Ha lemerülne az akksi, elfelejtik feltölteni, vagy áramszünet van, akkor sincs gond, mert elsőkerekes dízelautóként tovább üzemel. |
|  |  |  |
| 40:25 |  | **No de megéri-e kifizetni 50 ezer fontot ezért a csúcstechnológiás Volvóért?** |
|  |  |  |
| 40:32 |  | Fogós kérdés. Elképesztően jó. Rövid utakon, akár még nagyobb sebességnél is elfut elektromos töltéssel. Valóban gazdaságos és valóban sportos teljesítményt kínál. |
|  |  |  |
| 40:45 |  | Persze, 50 ezer font nem kevés. De annyi mindenben kiemelkedő az autó, hogy végül is megéri. |
|  |  |  |
| 40:57 | Jason | **Hamarosan következik német felsővezetőink járgányainak kerékcsikorgató fináléja.** |
|  |  |  |
| 41:02 | Tiff | Megcsúszott! |
|  |  |  |
| 41:03 | Narrátor | **Vajon hány lóerős volt a legelső Ford T-modell?** |
|  |  |  |
| 41:10 |  | ***3. SZAKASZ VÉGE*** |
|  |  |  |
| 42:01 | Narrátor | **A legelső Ford T-modell 22 lóerős volt.** |
|  |  |  |
| 42:10 | Tiff | Üdvözöljük önöket az E63-as és az RS6-os összecsapásának végső felvonásán! |
|  |  |  |
| 42:17 | Jason | Azt már tudjuk, hogy az Audi gyorsabban szeli a kilométereket… |
|  |  |  |
| 42:23 | Tiff | Igen, viszont rosszabb a fogyasztása. |
|  |  |  |
| 42:26 | Jason | És jobbak a fékei. |
|  |  |  |
| 42:28 | Tiff | De ideje, hogy fej-fej mellett versenyezve próbáljunk időben beérni az irodába. |
|  |  |  |
| 42:36 | Jason | **A két körös verseny alatt azonban nem csak az autók kezelhetőségét teszteljük.** |
|  |  |  |
| 42:43 |  | **A második körben kipróbáljuk a navigációt is, hogy kiderítsük, melyik autó alkalmazza legjobban ezt a kulcsfontosságú technológiát.** |
|  |  |  |
| 42:54 | Tiff | Mivel előbb értem ide, azt hiszem, a külső ívet választom. |
|  |  |  |
| 42:59 | Jason | Tiff a külső ívre ácsingózott, de eloroztam előle. Bocs, öregfiú! |
|  |  |  |
| 43:05 | Tiff | Lobogjon a rajtzászló! |
|  |  |  |
| 43:10 |  | Meg se várom. |
|  |  |  |
| 43:12 | Jason | Beugrott! Beugrott a kis szemét! |
|  |  |  |
| 43:18 | Tiff | Egy ilyen erős gép nem állhat ennyit. |
|  |  |  |
| 43:21 |  | Meg akar előzni, de ez nem fog neki tetszeni. |
|  |  |  |
| 43:25 | Jason | Bátor vagyok, de nem ennyire. |
|  |  |  |
| 43:27 | Tiff | Azt hittem, el tudok tőled húzni, de még nem száradt fel teljesen a pálya, és ezért folyamatosan alulkormányzott volt az autó. Nem éreztem igazán. Alig bírtam előtted maradni. |
|  |  |  |
| 43:39 | Jason | Most még vezet, de nem aggódok, mert sokkal jobb a tapadásom, és ennél az Audinál az a legfontosabb, hogy végig a kanyarkijáratra gondoljunk. Ahogy most teszem. Nézzék csak! |
|  |  |  |
| 43:53 |  | Nagyon mókás volt vezetni az Audit ilyen körülmények között, mert magabiztosságot sugárzott és eszméletlen jó a tapadása. |
|  |  |  |
| 44:03 |  | Meg fog előzni, meg fog előzni… |
|  |  |  |
| 44:05 | Tiff | Gyerünk, gyerünk! |
|  |  |  |
| 44:10 | Jason | Bevágott elém a kis mocsok. |
|  |  |  |
| 44:13 |  | Nézzük, vissza tudom-e előzni a kijáratnál. |
|  |  |  |
| 44:16 | Tiff | Gyerünk! |
|  |  |  |
| 44:19 |  | Megcsúszott! |
|  |  |  |
| 44:24 |  | Száraz pályán megelőztelek volna. |
|  |  |  |
| 44:28 | Jason | Szorosabb lenne, de nem hiszem. |
|  |  |  |
| 44:30 | Tiff | Igazad lehet. |
|  |  |  |
| 44:33 |  | **A második körre fordulva a navigáció veszi át a főszerepet. Elvégre időre megyünk!** |
|  |  |  |
| 44:38 | Jason | El kell jutnom Angela Merkel irodájába. Ő a német kancellár. |
|  |  |  |
| 44:45 |  | **Közutakon véletlenül se próbálják meg így beállítani az úti célt!** |
|  |  |  |
| 44:50 | Tiff | Lelassult, nem bír egyszerre kétfelé koncentrálni. |
|  |  |  |
| 44:53 | Jason | **Ha ilyen zárt pályás körülmények között használjuk a technológiát, könnyen kiderül, melyikük használata az egyszerűbb.** |
|  |  |  |
| 45:02 | Tiff | Megnyomom a gombot, feljön a képernyő... |
|  |  |  |
| 45:06 | Jason | Németország. Város: Berlin. |
|  |  |  |
| 45:10 | Tiff | Be… Ber… |
|  |  |  |
| 45:13 | Jason | A navigációval meggyűlt a bajod. A rendszer volt rossz, vagy te vagy túl öreg? |
|  |  |  |
| 45:19 | Tiff | Nézd! |
|  |  |  |
| 45:21 |  | Még mindig a B betűt keresi. Csak ott van valahol! |
|  |  |  |
| 45:26 | Jason | Megvan a cím. Navigáció indítása. Én megvagyok. |
|  |  |  |
| 45:31 | Tiff | Be… |
|  |  |  |
| 45:34 |  | **És nem csak a Merci nehézkes navigációs rendszere tart vissza.** |
|  |  |  |
| 45:38 |  | Nem elég élesek a váltások. Nem úgy fordul, ahogy szeretném… és egyfolytában erőlködik. |
|  |  |  |
| 45:46 |  | Száraz pályán biztosan nem röhögne a markába, de most biztosan azt teszi. |
|  |  |  |
| 45:56 | Jason | Minden a pálya vonalvezetésén múlik. A hajtűkanyarok miatt itt az Audi élvez előnyt, amit valószínűleg annak köszönhet, hogy a Merci nyomatékátvitele túl extrém. |
|  |  |  |
| 46:06 | Tiff | Végig… Nem volt túl jó. |
|  |  |  |
| 46:12 | Jason | A nyomomba se érhet! |
|  |  |  |
| 46:16 | Navi | A kért úti cél nem található. |
|  |  |  |
| 46:19 | Jason | Elsöprő sikert arat az Audi. |
|  |  |  |
| 46:22 | Tiff | Azt hiszem, nem kétséges, melyikük nyert. |
|  |  |  |
| 46:25 | Jason | Nem, és ez nagyon meglep, mert a régebbi verzió nem volt ilyen jó. Azt hittem, a Merci simán megveri, ehhez képest csúnyán lemaradt. |
|  |  |  |
| 46:36 | Tiff | Sem a kezelhetőség, sem a teljesítmény nem volt az igazi. |
|  |  |  |
| 46:40 |  | Az Audi mindent vitt. |