Discovery

Finding Bigfoot

Bigfoot nyomában

**3. évad, 7. rész**

**ESD 948130 B**

Magyar szöveg: Szigeti Patrik

***Szereplő Neme Kora***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Narrátor | férfi | 40-45 |
| Bobo | férfi | 50-55 |
| Ranae | nő | 40-45 |
| Matt | férfi | 50-55 |
| Randy | férfi | 50-55 |
| Chris | férfi | 55-60 |
| Cliff | férfi | 50-55 |
| Férfi 1 | férfi | 40-45 |
| Férfi 2 | férfi | 35-40 |
| Russ | férfi | 50-55 |
| Darren | férfi | 40-45 |
| Brian | férfi | 40-45 |
| Férfi 3 | férfi | 50-55 |
| Nő 1 | nő | 50-55 |
| Mollomo | férfi | 45-50 |
| Michelle | nő | 50-55 |

**Kiejtési Lista:**

Bigfoot bigfut

Nyugat-Virginia nyugat-virdzsínia

New River nyú river

Blackwater blekvótör

dr. Russ Jones doktor rássz dzsónsz

Darren deren

Ranae röné

Bobo bobó

Cliff kliff

Matt met

Chris Lawrence krisz lórensz

Brian Sedlock brájen szedlok

Randy rendi

Michelle misel

baseballütő bézbólütő

|  |  |  |
| --- | --- | --- |
| 00:00 | Narrátor | **A Bigfoot nyomában mai részében…** |
|  |  |  |
| 00:02 | Bobo | Alig várom, hogy besötétedjen, és kezdhessük a nagylábú vadászatot! |
|  |  |  |
| 00:06 | Narrátor | **A csapat egyik kedvenc államába, Nyugat-Virginiába látogat vissza.** |
|  |  |  |
| 00:10 | Bobo | Ez igazi nagylábú paradicsom! |
|  |  |  |
| 00:13 | Narrátor | **Ahol egy kísértetjárta völgyben rögzített nagylábú üvöltés nyomába erednek.** |
|  |  |  |
| 00:19 | Ranae | Nem tudom ezt máshoz társítani. |
|  |  |  |
| 00:22 | Matt | Ez nem prérifarkas. |
|  |  |  |
| 00:25 | Narrátor | **Most először a csapat lemond a városi gyűlésről és egy helyi rádióállomás segítségét kéri, így az állam minden szegletéből megoszthatják velük észleléseiket a szemtanúk.** |
|  |  |  |
| 00:34 | Brian | Hatalmas volt a keze. |
|  |  |  |
| 00:37 | Chris | Biztosan nem medve volt? |
|  |  |  |
| 00:38 | Brian | Száz százalék. |
|  |  |  |
| 00:40 | Narrátor | **A csapat pedig a nevüket adó és az anonim szemtanúk meséjét is ellenőrzi.** |
|  |  |  |
| 00:43 | Randy | Sokkal kisebb annál, amit akkor láttam. |
|  |  |  |
| 00:47 | Narrátor | **A New River szurdokra koncentrálnak, és bíznak benne, hogy a tél közeledte…** |
|  |  |  |
| 00:53 |  | **És az évszakok változása jó receptnek bizonyul, hogy egy gyanútlan nagylábúra találjanak.** |
|  |  |  |
| 00:59 | Bobo | Ez egy nagylábú! |
|  |  |  |
| 01:00 | Cliff | Ezt fel kell vennünk. |
|  |  |  |
| 01:01 | Bobo | Kapásunk van. |
|  |  |  |
| 01:05 | Férfi 1 | Hihetetlenül nagy volt. |
|  |  |  |
| 01:07 | Férfi 2 | Nem lehetett emberi. |
|  |  |  |
| 01:10 | Matt | 25 éve keresek nagylábúkat. |
|  |  |  |
| 01:13 | Cliff | Ezek az állatok valódiak. |
|  |  |  |
| 01:14 | Bobo | Láttam őket. Léteznek. |
|  |  |  |
| 01:16 | Ranae | Nagyon nehezen találok magyarázatot erre a jelenségre. |
|  |  |  |
| 01:20 | Cliff | Valami van a dombon! |
|  |  |  |
| 01:21 | Narrátor | ***Bigfoot nyomában, 7. rész*** |
|  |  |  |
| 01:24 | Matt | Őszintén hiszem, hogy van itt egy nagylábú. |
|  |  |  |
| 01:33 |  | Visszajöttünk Nyugat-Virginiába, az egyik kedvenc nagylábú kereső államunkba. |
|  |  |  |
| 01:38 |  | Ez a hegyek állama, aminek minden pontja megér egy misét! Az összes állam közül hegyhátaival és medencéivel Nyugat-Virginia a legalapvetőbb lakóhely a nagylábúknak. Ezért vagyunk ennyire izgatottak, hogy visszajöhettünk ide. |
|  |  |  |
| 01:58 |  | És még egy B.F.R.O. expedíció alkalmával rögzített érdekes hangfelvételnek is utánajárunk. |
|  |  |  |
| 02:07 |  | A két fickó, akivel beszélnünk kell, megmutatja nekünk, hol vették fel az üvöltést. Ráadásul az év ezen szakaszában rögzítették, vagyis jó eséllyel mi is forró nyomon járhatunk. |
|  |  |  |
| 02:19 |  | Látjátok, milyen kék az ég? Az Egyesült Államok keleti részén vagyunk, Nyugat-Virginia legnagyobb hegyvonulatának tetején. Annyira közel vagyunk az éghez, szinte súroljuk a felhőket. |
|  |  |  |
| 02:33 | Bobo | Nyugat-Virginia kiváló nagylábú lelőhely. Legutóbb sem maradtunk akció nélkül. Hallottuk, ahogy kitárul a Pokol ajtaja! |
|  |  |  |
| 02:44 |  | Ezt a helyet nagylábúknak találták ki. Ha körülnézünk, mindenhol lehetséges lakhelyeket látunk. Rengeteg a fa és a víz. A domborzatot számtalan kitüremkedő szikla tarkítja. Milliónyi lehetősége van a nagylábúknak fedezékbe vonulni, ételt, italt keresni és elrejtőzni. |
|  |  |  |
| 02:59 |  | Ez igazi nagylábú paradicsom! |
|  |  |  |
| 03:02 | Ranae | A nyugat-virginiai Blackwater vízesés Nemzeti Parkban azt szeretem a legjobban, hogy nincs messze a New River szurdoktól. Nagyon egyedi az ökoszisztémája, és a lombhullató erdő fenyőkkel tarkítva rengeteg táplálékot nyújt sok-sok különböző állatnak. |
|  |  |  |
| 03:16 | Cliff | Nagyon bizarr a terep. A mély kanyonok és magas hegyek sok letelepülni vágyót elüldöztek innen. És a nagylábúk sem most merészkedtek ide, történetük egészen a területfoglalásokig nyúlik vissza. |
|  |  |  |
| 03:29 |  | A keleti part kedvelt nagylábú kereső helyeinek listáján nálam Nyugat-Virginia biztosan az első háromban van! |
|  |  |  |
| 03:37 |  | Most találkozunk Russzal és Darrennel, két B.F.R.O. nyomozóval, akik egy tavalyi expedíciójuk során igazán érdekes hangfelvétel birtokába jutottak. |
|  |  |  |
| 03:47 |  | Amikor először hallottam a felvételt, leesett az állam. Fel-le ugrált, volt benne egyfajta jajgatás, egy vá-á hang. Sok kutyavonyítást hallottam már, de ez nem az volt. |
|  |  |  |
| 04:03 | Bobo | A mindenit! |
|  |  |  |
| 04:04 | Matt | Ez nem prérifarkas! Hát nem csodás? |
|  |  |  |
| 04:10 | Ranae | Nagyon kísérteties ez a felvétel. De nem vághatjuk rá elbizakodottan, hogy ez biztosan egy nagylábú. Persze, ilyen jó felvételünk még nem volt a keleti partról, nagyon ígéretes, de nem bizonyít semmit. |
|  |  |  |
| 04:29 | Matt | Biztosan nem farkas. |
|  |  |  |
| 04:31 | Bobo | Nem. |
|  |  |  |
| 04:32 | Matt | Nem lehet az. Megcsuklik a hangja. |
|  |  |  |
| 04:34 | Bobo | Ezen pontosan látszik, miért mondják az üvöltésekre, hogy kísérteties. Mintha szellem lenne! |
|  |  |  |
| 04:40 | Matt | A legtöbb ember egy ilyen hangtól simán felkötné a nyúlcipőt. |
|  |  |  |
| 04:45 | Bobo | De nem mi. |
|  |  |  |
| 04:47 |  | Engem ez csak felpaprikáz. |
|  |  |  |
| 04:50 | Matt | Ha valaki meghallgatja a felvételt, könnyen azt mondhatja, hogy egy prérifarkas nyüszít. De ilyen hangokat farkasok nem adnak ki, ez inkább majmokra jellemző. És Nyugat-Virginia völgyeiben nincsenek gorillák. |
|  |  |  |
| 05:05 |  | Évek óta ismerem dr. Russ Jonest. Nem találna ki ilyesmit, és biztosan nem hívna ide heccből. Ettől függetlenül fontos kimenni a helyszínre, hogy minél többet kiderítsünk a felvétel rögzítésének körülményeiről. |
|  |  |  |
| 05:19 | Bobo | Sziasztok! |
|  |  |  |
| 05:20 | Russ | Üdvözöllek titeket Nyugat-Virginiában! |
|  |  |  |
| 05:22 | Cliff | Köszönjük. Ez az egyik kedvenc keleti nagylábú lelőhelyem. |
|  |  |  |
| 05:25 | Russ | Nem véletlenül hívják a keleti part északnyugatának. |
|  |  |  |
| 05:28 | Ranae | Idefelé újra meghallgattuk azt a lenyűgöző felvételt. Mesélnétek nekünk az expedícióról, hogy mi történt aznap? |
|  |  |  |
| 05:34 | Russ | Rengeteg mozgás volt idefent, és mivel 6 ember jut egy négyzetkilométerre, bőven jut hely másnak is. Gyakran feljövünk ide, és mikrofonokat is elhelyeztünk, amik folyamatosan rögzítenek, és amiket meghatározott időközönként ellenőrzünk. |
|  |  |  |
| 05:48 | Ranae | Hallottatok máskor is ilyen hangokat? |
|  |  |  |
| 05:50 | Russ | Kőkattogást és fakopogást igen, gyakran van mozgás. Megkockáztatom, hogy ha valaki erre jár, biztosan hall valamit. |
|  |  |  |
| 05:59 | Bobo | Mit gondoltatok, amikor először hallottátok? Hogyan reagáltatok? |
|  |  |  |
| 06:02 | Russ | Ledöbbentünk. |
|  |  |  |
| 06:04 | Matt | Egyből tudtátok, hogy nagylábúra találtatok? |
|  |  |  |
| 06:07 | Russ | Egyértelmű volt. |
|  |  |  |
| 06:09 | Bobo | És szerintetek az ugrás ugyanattól a forrástól érkezett, mint az üvöltés, vagy két nagylábúról van szó? |
|  |  |  |
| 06:13 | Darren | Nekem úgy tűnt, hogy egyedül van, és csak megbicsaklott a hangja. |
|  |  |  |
| 06:17 | Bobo | Igen. Nagyon tetszik, ahogy az ugrás elkülönül az üvöltéstől. Számomra az volt a leglenyűgözőbb rész. |
|  |  |  |
| 06:24 | Matt | Emiatt a megbicsaklás miatt nem lehet kutya vagy prérifarkas. Ez inkább főemlősökre jellemző, és ettől lesz hiteles a felvétel. Az ugrás nem lehetett prérifarkas, és ezért a többi hang sem jöhetett tőlük. |
|  |  |  |
| 06:37 | Cliff | Hallgassuk meg! |
|  |  |  |
| 06:38 | Russ | Oké. |
|  |  |  |
| 06:46 | Matt | Ez aztán drabális! |
|  |  |  |
| 06:48 | Bobo | Csak elképzelni tudom, mit érezhettetek. Mi járt a fejetekben, amikor meghallottátok? |
|  |  |  |
| 06:53 | Darren | Tiszta libabőr lettem. Ilyet nem gyakran hallani. |
|  |  |  |
| 06:55 | Bobo | Ez az én lakmuszpapírom. Égnek áll a hajam? |
|  |  |  |
| 07:00 | Matt | Szerintem generációk óta hallják az emberek ezeket a hangokat, de nem tudták mihez társítani. |
|  |  |  |
| 07:06 | Bobo | A kísértetjárta völgy számlájára írták. |
|  |  |  |
| 07:08 | Russ | Ha beszélni kezdünk a környékbeliekkel, szinte mindenkinek van valamilyen hasonló családi története. |
|  |  |  |
| 07:14 | Cliff | Russ és Darren egész életükben favágóként járták az erdőt, de csak azután állt nekik össze a kép az oly sokszor hallott hangokról és kopogásokról, miután elkezdtek érdeklődni a nagylábúk iránt. |
|  |  |  |
| 07:31 |  | Elvégre, ha a nagylábúk nem igazi állatok, miért társítanánk hozzájuk bármilyen hangot is? Ha üvöltést hallunk, nem vágjuk rá, hogy ez egy sárkány, mert sárkányok nincsenek. De a nagylábúk igenis léteznek! Csak nyitott szemmel kell járnunk. |
|  |  |  |
| 07:43 | Ranae | Az ilyen felvételek éltetnek. Ezt nem tudom mivel társítani. A prérifarkas nem ilyen hangot ad ki. |
|  |  |  |
| 07:51 | Russ | Szerintem sem prérifarkas. |
|  |  |  |
| 07:53 | Cliff | Nem mindig könnyű kizárni a prérifarkast, mint lehetőséget, de most ki merem jelenteni, hogy egy nagylábú kiáltását sikerült felvennetek. |
|  |  |  |
| 08:00 | Bobo | Egyetlen hangból megállapítom, hogy nagylábúkról van szó. |
|  |  |  |
| 08:08 |  | Az ilyen felvételek mindig kétesek, mert általában nagyon halkak. Ez viszont jó hangos volt. A hangsúly és a hanghordozás minden más lehetőséget kizár. |
|  |  |  |
| 08:18 | Matt | Hol rögzítették ezt? Itt, a szurdokban? |
|  |  |  |
| 08:22 | Russ | Igen, ezen a környéken. Általában három estét töltünk idekint, és az első estén volt a legnagyobb a mozgás, utána volt egy kis visszaesés. |
|  |  |  |
| 08:31 | Bobo | Még ma hallani akarom! |
|  |  |  |
| 08:34 |  | Alig várom, hogy besötétedjen, és kezdhessük a nagylábú vadászatot! |
|  |  |  |
| 08:44 |  | Ez az első esténk Nyugat-Virginiában. Ez a hely óriási, az idő is szép. Érezzük, hogy ez csak jól sülhet el. Vágjunk bele! |
|  |  |  |
| 08:52 | Cliff | Ranae, én veled megyek. Másszunk fel a kanyon tetejére, és próbáljunk lefelé vonyítani! Ti menjetek a másik irányba, hallgatózzatok, és remélhetőleg rögzít valamit a hőkamerátok. |
|  |  |  |
| 09:02 | Ranae | Induljunk! |
|  |  |  |
| 09:03 | Bobo | Itt találkozunk napkelte előtt. |
|  |  |  |
| 09:05 | Cliff | Sok sikert! |
|  |  |  |
| 09:07 |  | Nagy lökést adott, hogy a nyugat-virginiai szemtanúink gyakorlatilag az év ezen szakaszában rögzítették a hangokat. |
|  |  |  |
| 09:15 |  | Alig várom, hogy útra keljünk és elkezdhessek üvölteni. |
|  |  |  |
| 09:31 |  | Ezt nézd, Ranae! |
|  |  |  |
| 09:33 | Ranae | Kívánni sem lehetne jobbat. |
|  |  |  |
| 09:43 | Cliff | Jó mély. Rengeteg melegebb pontot látok a domboldalban, de azok valószínűleg csak kitüremkedések. |
|  |  |  |
| 09:52 |  | Van egy baglyunk. |
|  |  |  |
| 09:54 | Ranae | Igen? |
|  |  |  |
| 09:55 | Cliff | Nézelődik a kissrác. Szerintem tudja, hogy kiszúrtuk. |
|  |  |  |
| 10:03 |  | Ez a tökéletes hely. Bármi legyen is a völgyben, hallani fog minket. Jöhet a vonyítás? |
|  |  |  |
| 10:08 | Ranae | Aha. |
|  |  |  |
| 10:11 |  | Bobo, itt Ranae. Kiáltunk néhányat. |
|  |  |  |
| 10:14 | Bobo | Hallgatózunk. |
|  |  |  |
| 10:35 | Ranae | Semmi, Cliff. |
|  |  |  |
| 10:36 | Cliff | Vagyis nincs más hátra, mint előre! |
|  |  |  |
| 10:49 | Matt | Nézd ezt a törést a fán! |
|  |  |  |
| 10:53 | Bobo | Szép! |
|  |  |  |
| 10:54 | Matt | Megpróbálok egyet. |
|  |  |  |
| 11:08 |  | Azta! |
|  |  |  |
| 11:15 | Bobo | Ez nagyon jó nagylábú zóna lenne. |
|  |  |  |
| 11:18 | Matt | Igen. |
|  |  |  |
| 11:19 | Bobo | Tudják, hogy ott vannak, szóval… |
|  |  |  |
| 11:24 |  | Ez mi volt? |
|  |  |  |
| 11:28 | Matt | Hallottam egyet! |
|  |  |  |
| 12:03 |  | Nyugat-Virginiában vagyunk, ahol az egyik völgyben rögzített rejtélyes hangfelvétel forrásának nyomába eredtünk. A felvételen egy nagylábút véltünk hallani, ezért elindultunk első éjszakai nyomozásunkra, ahol Bobóval az imént hallottunk egy üvöltést a távolból. |
|  |  |  |
| 12:21 | Bobo | Ez mi volt? |
|  |  |  |
| 12:25 | Matt | Hallottam egyet! |
|  |  |  |
| 12:31 | Bobo | Ranae! |
|  |  |  |
| 12:33 | Ranae | Bobo, minden rendben? Hallotok engem? |
|  |  |  |
| 12:37 | Bobo | Aha. Tutira vannak itt nagylábúk! Matt hallott egyet valahonnan a domboldalból, szóval biztosan jó nyomon járunk. |
|  |  |  |
| 12:48 | Ranae | Mindjárt indulunk, de találtam egy tökéletes fát. Hegyezzétek a fületeket! |
|  |  |  |
| 12:53 | Bobo | Jöhet! |
|  |  |  |
| 12:54 | Cliff | Kicsit hátrébb állok, nehogy eltalálj. |
|  |  |  |
| 13:07 |  | Hallottad ezt? |
|  |  |  |
| 13:08 | Ranae | Nem, megcsúsztam. |
|  |  |  |
| 13:10 | Cliff | Megesküdnék, hogy hallottam egyet. Rögtön utána. Pop, pop, ilyen gyorsan. |
|  |  |  |
| 13:16 | Ranae | Csak egyet ütöttem, de nem hallottam semmit, mert megcsúszott a lábam. |
|  |  |  |
| 13:20 | Cliff | Ranae kopogása után azonnal, egy másodpercen belül érkezett a válasz. A hangmagasság tökéletes volt, de teljesen más, szóval nem lehetett visszhang. Csak az azonnali válasz jöhet szóba. Bumm, bumm! |
|  |  |  |
| 13:33 |  | Üss még egyet, Ranae! |
|  |  |  |
| 13:45 |  | Lehet, hogy így figyelmeztette a többieket a veszélyre. Induljunk el Bobo és Matt felé! |
|  |  |  |
| 13:53 | Ranae | Ezt nézd! |
|  |  |  |
| 13:54 | Cliff | Mit találtál? |
|  |  |  |
| 13:55 | Ranae | Medveürüléket. |
|  |  |  |
| 13:58 | Cliff | Bele ne lépj! |
|  |  |  |
| 14:00 | Ranae | És elég friss. Látod? |
|  |  |  |
| 14:02 | Cliff | Egészen új. |
|  |  |  |
| 14:03 | Ranae | És az ösvény közepén. Nem árthat figyelni! |
|  |  |  |
| 14:06 | Cliff | Jó tudni, hogy járják az erdőt, és egészségesen táplálkoznak. |
|  |  |  |
| 14:10 | Ranae | És ürítenek. |
|  |  |  |
| 14:12 | Cliff | Szép. Király. |
|  |  |  |
| 14:17 |  | Nedves a talaj. |
|  |  |  |
| 14:24 |  | Nézd! |
|  |  |  |
| 14:27 |  | Megtaláltuk. |
|  |  |  |
| 14:29 | Ranae | Szia, maci! |
|  |  |  |
| 14:30 | Cliff | Biztosan erre ment, és úgy tűnik, dombnak felfelé tartott. Látod a nyomokat? Itt és itt. |
|  |  |  |
| 14:38 |  | Az is gyönyörű. Az lesz a hátsó lába. |
|  |  |  |
| 14:45 |  | Elég jó. |
|  |  |  |
| 14:46 | Ranae | Jó búvóhely lehet odafent, biztosan tele van barlangokkal. |
|  |  |  |
| 14:52 | Cliff | Ez a medve az elmúlt egy-két napban járhatott erre. De sajnos most nem medvék után kutatunk. |
|  |  |  |
| 14:58 | Ranae | Menjünk tovább! |
|  |  |  |
| 15:07 | Cliff | Összességében nem panaszkodhatunk. |
|  |  |  |
| 15:09 | Bobo | De nem ám. |
|  |  |  |
| 15:10 | Cliff | Hallottam egy kopogást. |
|  |  |  |
| 15:12 | Matt | A domb tetejéről egyértelműen nagylábú üvöltést hallottam, nem is olyan messziről. Óriási volt! |
|  |  |  |
| 15:18 | Bobo | Ez az új kedvenc nagylábú lelőhelyem. |
|  |  |  |
| 15:21 | Matt | Imádom Nyugat-Virginiát. |
|  |  |  |
| 15:27 | Bobo | A korábbi tapasztalatokból kiindulva az emberek nem szívesen beszélnek a nagylábúkkal való találkozásaikról. Őrültnek néznek, és inkább hallgatnak. Ezért arra gondoltunk, elmegyünk egy rádióműsorba, fogadunk pár hívást, és így mindenki biztonságban, névtelenül megoszthatja velünk, mit látott. |
|  |  |  |
| 15:44 |  | Az egyik barátom, Chris Lawrence a WCHS műsorvezetője. |
|  |  |  |
| 15:48 |  | Övé az állam legnépszerűbb műsora. Remek ember, ezért felhívtam az ötletünkkel, és azt mondta, persze, csinálunk egy különkiadást. |
|  |  |  |
| 15:57 | Matt | Nagyon tetszik, hogy városi gyűlés helyett inkább rádióműsort csinálunk. Így sokkal több embert érhetünk el. |
|  |  |  |
| 16:04 | Ranae | Jobb műsorvezetőt nem is kívánhatnánk. Ez Nyugat-Virginia egyik legnagyobb állomása, Chris 23 éve él a környéken és gyakran vadászik. Fantasztikus eredményre számítok. |
|  |  |  |
| 16:17 | Chris | Chris Lawrence jelentkezik a Nyugat-Virginiai Vadonból, ahol a mai témánk a nagylábú. Létezik? Önök látták már? Hívjanak minket, mert igazi szakértők érkeznek a stúdióba! A reklám után ők következnek. |
|  |  |  |
| 16:29 |  | A Nyugat-Virginiai Vadont hallgatják. |
|  |  |  |
| 16:31 | Ranae | Örvendek, Chris. |
|  |  |  |
| 16:32 | Chris | Jól vagytok? |
|  |  |  |
| 16:34 | Bobo | Remekül. |
|  |  |  |
| 16:35 | Chris | Nagylábú Nyugat-Virginiában! Sokan hívnak, sokan beszélnek róla. Szerintetek lehetséges? |
|  |  |  |
| 16:42 | Matt | Annál sokkal több! Biztosan vannak nagylábúk a környéken. |
|  |  |  |
| 16:47 | Chris | Bobo! Látom rajtad, hogy te értesz ezeknek a valamiknek a nyelvén. Elmesélnéd nekem, hogyan kommunikál egy nagylábú? |
|  |  |  |
| 16:56 | Bobo | Lényegében… Be van ez kapcsolva? |
|  |  |  |
| 16:59 |  | A nagylábúk többféleképp is kommunikálhatnak. Beszélnek egymással, próbálják elijeszteni az embereket. Kicsit olyanok, mint az észak-amerikai szülők. Mi mind különböző hangokat adunk ki. Mind a négyen más és más hanglejtéssel próbáljuk utánozni az általunk odakint hallott üvöltéseket. |
|  |  |  |
| 17:18 |  | Sokféle üvöltésünk van, vannak felvételeink, és az ország minden részéről jelentettek már nagylábú üvöltéseket. |
|  |  |  |
| 17:24 | Chris | Mai vendégeink nagylábú nyomozók: Matt, Cliff, Bobo és Ranae, és az érdekli őket, hogy önök láttak-e valamit? |
|  |  |  |
| 17:32 |  | Brian, jó reggelt! Adásban vagy. |
|  |  |  |
| 17:34 | Brian | A New River szurdokban történt, éppen szarvasra vadásztam, amikor egy hatalmas kezet láttam az egyik fába kapaszkodni. |
|  |  |  |
| 17:45 | Férfi 3 | Valami sötétet láttam tőlem balra. Egy homlokot, beesett szemekkel. Megmozdítottam a karom, erre ez a valami leutánzott. |
|  |  |  |
| 17:54 | Chris | Randy, veled mi történt? |
|  |  |  |
| 17:56 | Randy | Munkából jöttem haza, amikor fütyülést hallottam. |
|  |  |  |
| 18:00 |  | Az állat kinyitotta az állkapcsát és láttam a fogait. |
|  |  |  |
| 18:04 | Chris | Biztosan nem medve volt? |
|  |  |  |
| 18:05 | Randy | Száz százalék. |
|  |  |  |
| 18:08 | Nő 1 | A macskámat mentem megetetni a hátsó teraszra, amikor láttam valamit felém fordulni. Teljesen ledermedtem, úgy megijedtem. |
|  |  |  |
| 18:18 | Bobo | Nagyon becsapósak a nagylábúk. Hihetetlenül menők, de irtó ijesztőek is tudnak lenni. |
|  |  |  |
| 18:26 | Mollomo | A Blackwater vízesés közelében túráztam, amikor különös lábnyomra bukkantam. Alig lehetett 14-14,5 centis. |
|  |  |  |
| 18:35 | Chris | Talán egy fiatal nagylábú lehetett? |
|  |  |  |
| 18:37 | Cliff | Annak kellett lennie. Már maga a tény is nagyon érdekes, hogy a semmi közepén ilyesmit talált. Ki engedné az 5-6 éves gyerekét, hogy ősszel mezítláb szaladgáljon a rododendron bozót közepén? |
|  |  |  |
| 18:50 | Matt | Most először szerepeltünk rádióműsorban, és remekül alakult. Korábban még sosem hallottunk ennyi jelentést egyetlen területről. |
|  |  |  |
| 18:59 |  | Miután bejelöltük, hogy hol történtek az érdekesebb észlelések, úgy döntöttünk, hogy különválunk. Miközben Ranaével és Cliffel meghallgatunk néhány szemtanút, Bobo kimegy a New River szurdokba, hogy személyesen vizsgálja meg a helyszíneket. |
|  |  |  |
| 19:15 | Bobo | Köszönjük, Chris. |
|  |  |  |
| 19:17 | Matt | Sokat segítettél. |
|  |  |  |
| 19:19 | Chris | Sok sikert! |
|  |  |  |
| 19:22 | Cliff | Az egyik legérdekesebb betelefonáló Randy volt. Ő azt mondta, hogy egy apró, emberszerű lábnyomot talált egy olyan helyen, ahol főleg ekkora embereknek semmi keresnivalója nem lenne. Ha ez egy gyerek nagylábú nyoma, szeretnék róla minél többet megtudni. |
|  |  |  |
| 19:38 |  | Szia, Randy. |
|  |  |  |
| 19:39 | Mollomo | Örvendek! |
|  |  |  |
| 19:40 | Cliff | Én is. Ez lenne a hely? |
|  |  |  |
| 19:42 | Mollomo | Egy kicsit beljebb. Át kell vágnunk a bozótoson, hogy odajussunk. |
|  |  |  |
| 19:45 | Cliff | Kiváló! Csak utánad. |
|  |  |  |
| 19:47 | Mollomo | Rendben. |
|  |  |  |
| 19:48 | Cliff | Szeretném látni a helyet, hogy megpróbáljam reprodukálni a lábnyomot, és kiderítsem, egyeznek-e a főbb jellegzetességek a képen látottakkal. |
|  |  |  |
| 19:58 | Mollomo | Itt találtam. |
|  |  |  |
| 19:59 | Cliff | Pont itt? |
|  |  |  |
| 20:00 | Mollomo | Igen. |
|  |  |  |
| 20:01 | Cliff | Muszáj megkérdeznem, hogy mit csináltál idebent. |
|  |  |  |
| 20:03 | Mollomo | Szeretek túrázni, és sokszor megfordulok errefelé. |
|  |  |  |
| 20:07 |  | Éppen ideális horgászhelyet kerestem, amikor lenéztem a földre és észrevettem a lábnyomot. Egyből lefényképeztem. |
|  |  |  |
| 20:19 | Cliff | Mit gondoltál, amikor megláttad? |
|  |  |  |
| 20:20 | Mollomo | Először emberinek hittem, de mégis ki jönne ide? Sehogy sem állt össze a kép. És más lábnyomot nem láttam, csak azt az egyet. |
|  |  |  |
| 20:27 | Cliff | A nyomkövetéssel hogy állsz? |
|  |  |  |
| 20:28 | Mollomo | Egész jól. Pumákat szoktam követni, mert mindenki azt mondja, nem léteznek, de én tudom, hogy itt vannak. |
|  |  |  |
| 20:34 | Cliff | Ismerős érzés. |
|  |  |  |
| 20:36 |  | Nézzük meg közelebbről! Néhány dolog még a Napnál is világosabb. |
|  |  |  |
| 20:41 |  | Nagyon kicsi a lábnyom. Egy 3 és 5 év közötti embergyerek lába lehet ekkora, ugye? |
|  |  |  |
| 20:46 | Mollomo | Pontosan. |
|  |  |  |
| 20:47 | Cliff | Öt lábujj, közvetlenül egymás mellett. Néhányan azt mondanák, ez biztosan medve, de itt van a kicsit elálló nagy lábujj, ami inkább a főemlősökre jellemző. |
|  |  |  |
| 20:58 |  | Csak ember vagy nagylábú hagyhatta. |
|  |  |  |
| 21:02 |  | Nagyon valószínűtlen, hogy egy kisgyerek cipő nélkül mászkáljon errefelé. Az viszont simán lehetséges, hogy egy nőstény nagylábú itt helyezte biztonságba a kicsinyét. Bármelyik bokor alá bekúszhat a kicsi, és így elbújhat a ragadozók és emberek kíváncsi tekintetei elől. |
|  |  |  |
| 21:21 |  | Hoztam egy spéci segédeszközt. |
|  |  |  |
| 21:24 |  | Ez nagyjából akkora, mint amit a képeden látunk. Ez a részlet volt a leginkább szembetűnő. Ez a hajlat a lábujjaknál. Ebből azt szűrtem le, hogy amikor a nagylábú sétált, behúzta a lábujjait, hogy elrugaszkodjon a talajtól. |
|  |  |  |
| 21:43 |  | Elvégzünk egy kis kísérletet. Kétszer fogjuk belenyomni a fa lábnyomot a talajba. Egyszer simán be és ki. |
|  |  |  |
| 21:52 |  | Egyszer pedig görgetve, mintha egy cipő talpára ragasztanánk, hogy a sétálást modellezzük. |
|  |  |  |
| 21:57 |  | Annak a kis törésnek, amit említettem, semmi nyoma. Látok viszont egy parabolikus meghajlást, mintha hátratolta volna a lábujjaival a földet. |
|  |  |  |
| 22:11 |  | De itt azt nem látni, ugye? |
|  |  |  |
| 22:13 | Mollomo | Nem. A legfurcsább az volt, hogy túl mély volt a nyom a méretéhez képest. Ehhez komoly súly kell. |
|  |  |  |
| 22:19 | Cliff | Jó élmény volt lábnyomokat modellezni és aztán összehasonlítani őket a képen látható nyommal. Sokat tanultunk ebből. |
|  |  |  |
| 22:26 |  | Ki merem jelenteni, hogy Randy véletlenül egy gyermek nagylábú lábnyomára bukkant a rododendron bokrok tövében. |
|  |  |  |
| 24:09 | Bobo | A rádióműsor és a helyi nagylábú nyomozók elbeszélése után rájöttünk, hogy a New River szurdok az összes jelentés epicentruma, ezért itt fogom lebonyolítani a saját nyomozásom. |
|  |  |  |
| 24:22 |  | Remélhetőleg találok bizonyítékot, és a helyiek átnevezik a völgyet kísértetjártáról nagylábújártára! |
|  |  |  |
| 24:31 |  | Egy jó nagylábú lakóhely bővelkedik páfrányokban. A táplálékban gazdag, nedves környezeteket szeretik, ezt tapasztalatból mondhatom. |
|  |  |  |
| 24:44 |  | Hallhatják, ahogy elhúz a bányavonat, ugyanis a bányászat Nyugat-Virginia legnagyobb iparága. Több ezer öreg bányaakna van errefelé, ahová a nagylábúk a nyár hősége és a tél viharai elől menekülhetnek. |
|  |  |  |
| 25:12 | Matt | Brian Sedlockkal, az egyik betelefonálóval találkozunk a New River szurdoknál. |
|  |  |  |
| 25:20 |  | Brian észlelése egy északra néző lejtőnél történt, ami felfogja a hideg szeleket, és jobban megsínyli az időjárás-változást, mint a hegy bármelyik másik része. |
|  |  |  |
| 25:30 |  | Szóval, ha esik, ha fúj, mi felmegyünk hozzá, és jól kifaggatjuk arról, amit látott. |
|  |  |  |
| 25:34 | Ranae | Itt történt? |
|  |  |  |
| 25:35 | Brian | Igen. Azon a fán ültem. |
|  |  |  |
| 25:39 | Matt | Ott ültél, és merre néztél? |
|  |  |  |
| 25:42 | Brian | A szurdok felé. |
|  |  |  |
| 25:43 | Ranae | A rádióban a nagy részét már hallottuk, de elmesélnéd, hogy pontosan mi történt aznap? |
|  |  |  |
| 25:49 | Brian | Persze. |
|  |  |  |
| 25:51 |  | Minden nagyon csendes volt, amikor megláttam valamit a szemem sarkából. Valami mozgott, ezért felraktam a távcsövet a puskámra, és láttam, ahogy kidugja a fejét a fa mögül és engem néz. |
|  |  |  |
| 26:07 |  | Halálra rémültem. Nem lehetett sem szarvas, sem medve. |
|  |  |  |
| 26:13 |  | Biztos, hogy nagylábút láttam. |
|  |  |  |
| 26:16 | Ranae | Elmondanád, milyen volt az arca? A teleszkópon keresztül egészen közelről láthattad. |
|  |  |  |
| 26:21 | Brian | A kezét láttam, és a válla egy részét. Meg az arcát! Nagyon megviselt arca volt, mint egy öregembernek. Lassan pislogott, |
|  |  |  |
| 26:36 |  | mintha próbálna mozdulatlan maradni. Megijesztett. |
|  |  |  |
| 26:40 | Ranae | Melyik fánál állt ez az alak? |
|  |  |  |
| 26:44 | Brian | Arrafelé, nagyjából 45 méterre. Egy kicsit görbe. |
|  |  |  |
| 26:48 |  | Kilences fokozaton volt a teleszkópom, szóval nagyjából 4 és fél méterről láttam őt. |
|  |  |  |
| 26:55 | Ranae | Meg akarom nézni magamnak ezt a fát. Elindulok arrafelé, és szólj, ha odaértem. |
|  |  |  |
| 27:01 |  | Miközben Brian a fához kormányzott, már éreztem, hogy komoly gondunk lesz. A sűrű hóesésben alig láttam őket. Ha ehhez hozzávesszük a faágakon felhalmozódott hóréteget… |
|  |  |  |
| 27:14 |  | Nagyon nehéz lesz modellezni az eseményeket. |
|  |  |  |
| 27:17 | Brian | Az lesz a fa. |
|  |  |  |
| 27:20 | Ranae | A te szemszögedből nézve a fa jobb oldalán állt? |
|  |  |  |
| 27:24 | Brian | Igen. |
|  |  |  |
| 27:25 | Ranae | Hogy festek ahhoz képest, mint amit eredetileg láttál, teleszkóp nélkül? |
|  |  |  |
| 27:31 | Brian | Ha a fejed búbját nézem, nagyjából bő egy méterrel lehetett magasabb nálad. |
|  |  |  |
| 27:39 | Ranae | Egy méterrel? Az már 3 méter! Ráadásul ez egy domboldal, szóval még több is lehet. |
|  |  |  |
| 27:47 | Brian | Legalább 60, de talán 90 centivel magasabb volt nálad. |
|  |  |  |
| 27:54 | Matt | Egy kifejlett hím pontosan akkorára nő, két és fél és három méter közöttire. |
|  |  |  |
| 27:59 | Ranae | Ez nekem egy kicsit extrém. |
|  |  |  |
| 28:05 | Matt | Nehéz volt modellezni a történteket, de Brian nagyon meglepett. Nem hagyta, hogy más irányba tereljük a történetét, nem tántorodott el Ranae hitetlenkedésétől sem. 3 méternél nem feltétlenül volt magasabb, hiába mondta Ranae, csak nála volt egy kicsit magasabb. Ebben Brian biztos volt. |
|  |  |  |
| 28:24 | Ranae | Köszönöm, hogy elhoztál minket ide. Nem tudom, mit láthattál aznap, mert nem tudom pontosan modellezni a körülményeket, ami megnehezíti a dolgomat. |
|  |  |  |
| 28:33 | Matt | Szerintem nagylábút láttál, ideális hozzá a helyszín és a helyzet is. Egy nagy szurdok szélén vagyunk, a sziklák menedéket nyújtanak nekik, és onnan lecsaphatnak a gyanútlan szarvasokra is. Te is ezért voltál idefent. |
|  |  |  |
| 28:56 | Bobo | A New River szurdokban kempingezek. |
|  |  |  |
| 29:01 |  | Érzem a nagylábúk közelségét, pedig csak pár napot töltöttem itt. A jéghideg északi szelek miatt átjöttem a domb másik oldalára. Komolyan kell venni az évszakváltozásokat. |
|  |  |  |
| 29:22 |  | Imádom. |
|  |  |  |
| 29:28 |  | Egy baglyunk már van. Rengeteg hely van itt baglyoknak, prérifarkasoknak és nagylábúknak. |
|  |  |  |
| 29:45 | Cliff | Mattel és Ranaével éppen szemtanúkhoz tartunk, akik a rádióműsorban meséltek az élményeikről. |
|  |  |  |
| 29:51 |  | Belementek a találkozóba azzal a feltétellel, hogy elfedjük a kilétüket. Nem akarják, hogy őrültként nézzenek rájuk, de szeretnék elmondani a történetüket. Randynek és Michelle-nek neveztük el őket, és beleegyeztünk, hogy nem mutatjuk az arcukat. |
|  |  |  |
| 30:05 |  | Ha nem mentünk volna el a rádióba, hogy névtelenül mesélhessenek a velük történtekről, sosem szereztünk volna erről tudomást. Olvasni akarom a testbeszédüket. Látni akarom, hogy mi történt velük, és hogy valóban járhatott-e ott egy nagylábú. |
|  |  |  |
| 30:19 |  | Én nem olyan kutató vagyok, akinek lelombozzák a lelkesedését az anonim szemtanúk, ráadásul belementek, hogy személyesen találkozzunk velünk. |
|  |  |  |
| 30:27 | Michelle | Helló! |
|  |  |  |
| 30:28 | Matt | Mi újság? |
|  |  |  |
| 30:29 | Cliff | Ez sokat elárul. Nem az életüket védik, hanem a személyazonosságukat, a munkájukat, a gyerekeiket, a lakhelyüket, és magukat a nagylábúkat is. Engem ez nem zavar. |
|  |  |  |
| 30:41 | Matt | Mesélnétek nekünk az első esetről? Pontosan hol láttátok a nagylábút? |
|  |  |  |
| 30:45 | Michelle | Későre járt. |
|  |  |  |
| 30:48 |  | Valamilyen vörös fényt láttam. Először azt hittem, a szomszédom az. Nem is értettem, mit keres odakint. Aztán valami megmozdult, és nem is egy vörös fény volt, hanem kettő. |
|  |  |  |
| 31:03 |  | Rendesen rosszul lettem a látványtól. |
|  |  |  |
| 31:06 | Matt | És te mit láttál? |
|  |  |  |
| 31:08 | Randy | Azonnal szólt nekem. Hoztam a zseblámpámat és kiszaladtam a teraszra. Annál a fánál kuporgott, aztán kinyitotta a száját és láttam a fogait. |
|  |  |  |
| 31:21 | Cliff | Voltak szemfogai? |
|  |  |  |
| 31:22 | Randy | Nem. |
|  |  |  |
| 31:23 | Cliff | Egyenes volt? |
|  |  |  |
| 31:24 | Randy | Igen. És több hely volt az orra és a fogai között, mint egy embernek. |
|  |  |  |
| 31:30 | Cliff | Mennyire vagytok benne biztosak, hogy jól láttátok? |
|  |  |  |
| 31:35 | Randy | Tudom, hogy nem medve volt, medvéket minden nap látok a zseblámpám fényénél. Nem is szarvas volt. |
|  |  |  |
| 31:42 | Cliff | Abból, amit elmondtál, leginkább az érdekel, hogy láttad a fogát. Ranae, neked szép mosolyod van, belebújnál a nagylábú bőrébe? |
|  |  |  |
| 31:49 | Ranae | Persze. |
|  |  |  |
| 31:50 | Cliff | Ti pedig megmutathatjátok, pontosan hol is álltatok. |
|  |  |  |
| 31:53 | Ranae | Randy és Michelle minden szava igaznak tűnt. Maga a jelentés elég lenyűgöző. Randy állítólag látta a lény fogát, ami elég szokatlan. Ezt nehezen tudom felfogni, mert nem értem, hogy ha észrevétlen akar maradni, akkor miért mutatta meg magát ennek a családnak? |
|  |  |  |
| 32:12 |  | Randy! Azt mondtad, olyan volt, mintha hátradőlt volna, ezért volt nyitva a szája. Nem azért mosolygott, mert jóképű vagy? |
|  |  |  |
| 32:20 | Brian | Nem, ott volt a farönknél. |
|  |  |  |
| 32:24 | Matt | Eltalálta a mozgást, ugye? |
|  |  |  |
| 32:26 | Brian | Igen. |
|  |  |  |
| 32:28 | Cliff | Ranae, úgy tűnik, eltaláltad a mozgást. Lakozik benned valahol egy kis főemlős. |
|  |  |  |
| 32:32 | Ranae | Még szép! |
|  |  |  |
| 32:34 | Matt | És ijesztő állatoknál a fogra koncentrálunk. |
|  |  |  |
| 32:36 | Cliff | Igen. |
|  |  |  |
| 32:37 |  | Látjuk a fogaidat, de azt mondják, te sokkal kisebb vagy. Próbáljuk leszűkíteni a kört! Mennyivel volt nagyobb Ranaénél az, amit ti láttatok? |
|  |  |  |
| 32:45 | Randy | Kábé kétszer szélesebb volt. Kivehetőek voltak a részletek, de most nem azok. Ő sokkal kisebb annál a lénynél. |
|  |  |  |
| 32:53 | Cliff | Azt mondják, a feje durván kétszer akkora lehetett, mint a tiéd. |
|  |  |  |
| 32:58 | Ranae | Innen alig 20 méter a lejtő alja, ahol bármelyik állat elrejtőzhet. Ha akart volna, könnyen észrevétlen maradhatott volna. |
|  |  |  |
| 33:09 | Matt | Volt menekülési útvonala, mi? Mindig így közelítik meg az embereket. |
|  |  |  |
| 33:14 |  | Michelle és Randy rengeteget segítettek az apró részletekkel. Ranae feje sokkal kisebb volt az állaténál. Azt hiszem, egy igencsak méretes nagylábúhoz volt szerencséjük. |
|  |  |  |
| 33:26 | Cliff | Tudom, hogy nem szeretnétek, ha kiderülne, kik vagytok és hol laktok, és ezt nagyon tisztelem. Mert azzal, hogy magatokat véditek, valójában a nagylábúkat is véditek. Nem tudom, ettől jobban érzitek-e magatokat, de semmi újat nem mondtatok. Ki merem jelenteni, hogy látogatóitok voltak, méghozzá nagylábú látogatók. |
|  |  |  |
| 33:43 | Michelle | Tényleg jobban érzem ettől magam. |
|  |  |  |
| 33:53 | Ranae | Mattel és Cliffel elindultunk Bobóért, aki a New River szurdoknál kempingezett. Remélhetőleg tudja, hol érdemes lefolytatnunk az éjszakai nyomozásunkat. |
|  |  |  |
| 34:03 | Cliff | Fogtál nagylábút? |
|  |  |  |
| 34:05 | Bobo | Csak kicsiket, szóval visszadobtam őket. |
|  |  |  |
| 34:09 |  | Mint látjátok, kicsit hideg lett idefent. Még egy kevés hó is esett. |
|  |  |  |
| 34:13 | Ranae | Igen. |
|  |  |  |
| 34:14 | Bobo | Az első két éjszaka után tábort kellett bontanom, mert lezuhant a hőmérséklet, ezért a harmadik este átmentem a völgy másik oldalára. Szerintem a New River szurdok ezen része a legígéretesebb. |
|  |  |  |
| 34:24 | Ranae | Azok a sziklák a hang terjedése miatt még hasznunkra válhatnak. Ha elég hangosan zajongunk, valami csak előjön. |
|  |  |  |
| 36:05 | Cliff | Bobo feltérképezte az erdőt, és kitalálta, hogyan hatolhatnánk mélyre az éjszakai nyomozásunk során. |
|  |  |  |
| 36:14 |  | Tudjuk, hogy az időjárás bármikor változhat, de a folyón még át tudunk kelni, és tudjuk, hogy ők is arra járnak. |
|  |  |  |
| 36:21 |  | Szóval, ha elég őrültek vagyunk, hogy csónakba szálljunk, olyan helyre juthatunk el, ahol biztosan nem lesz rajtunk kívül senki. |
|  |  |  |
| 36:36 | Ranae | Látjátok a sok sziklát és barlangot? Jó menedéket nyújtanak. |
|  |  |  |
| 36:42 | Bobo | Nyugat-Virginiában milliónyi barlang van. Szó szerint milliónyi! |
|  |  |  |
| 36:49 | Ranae | Remekül éreztem magam. Keményen eveztünk és csak úgy szeltük a hullámokat! |
|  |  |  |
| 36:58 |  | Szegény Cliff a nyakába kapott egy óriási hullámot. |
|  |  |  |
| 37:08 |  | Csuromvíz lett. A csapat hálás neked, Cliff! |
|  |  |  |
| 37:12 | Bobo | Hidegebb a víz, mint gondoltam. |
|  |  |  |
| 37:14 | Cliff | Én ilyesmire számítottam. |
|  |  |  |
| 37:18 | Bobo | Megjöttünk. |
|  |  |  |
| 37:31 | Cliff | Ez kicsit problémás lesz. Napközben szép, napos időnk volt, de óriásit változtak a körülmények. |
|  |  |  |
| 37:38 |  | Ma reggelhez képest 20-30 fokot csökkent a hőmérséklet. Ez a tél első havazása. |
|  |  |  |
| 37:45 | Bobo | Amikor láttam az időjárás-jelentést, nem akartam fejszenyéllel vagy baseballütővel ütögetni a fákat. Ezért hoztam egy ilyet. |
|  |  |  |
| 37:52 |  | Egy szenvedő szarvas. |
|  |  |  |
| 37:55 | Ranae | A füleim is szenvednek. |
|  |  |  |
| 37:57 | Cliff | Nagyon jó lesz, mert a tél első jeleit látva minden állat a táplálékszerzéssel van elfoglalva. És egy szenvedő szarvas vagy őzborjú magához vonzza a ragadozókat. |
|  |  |  |
| 38:06 | Ranae | Igen. |
|  |  |  |
| 38:07 | Bobo | Bizony. |
|  |  |  |
| 38:08 | Ranae | Kezd átfagyni a lábam. Hideg esténk van, maradjunk mozgásban! |
|  |  |  |
| 38:11 | Bobo | Hajrá! |
|  |  |  |
| 38:15 | Cliff | Bobo hozott magával egy vészhívót, ami egy szenvedő állat hangját utánozza. És ez ilyenkor tökéletes. Főleg a tél közeledtével a nagylábúkat nagyon is érdekelni fogja egy-egy halálán lévő, vergődő szarvas. |
|  |  |  |
| 38:41 | Matt | Szép! Megpróbálok kopogni párat, Bobo. |
|  |  |  |
| 38:46 | Bobo | Oké, várjuk. |
|  |  |  |
| 38:51 | Matt | Még mindig fáj. |
|  |  |  |
| 38:58 | Bobo | Hallottuk. |
|  |  |  |
| 39:09 |  | Én mondtam Cliffnek, hogy közeleg a tél. |
|  |  |  |
| 39:13 | Cliff | Szerintem az évnek ebben a szakaszában váltanak át a nagylábúk húsevő étrendre. |
|  |  |  |
| 39:18 | Bobo | Az biztos. Az ürülékük ilyenkor sokkal sötétebb, húsosabb színe van és szőr keveredik bele. |
|  |  |  |
| 39:25 | Cliff | Teljesen logikus a váltás. Ilyenkor könnyebben ejtenek el egy kis szarvast, mint találnak bogyókat. |
|  |  |  |
| 39:32 |  | Most köszönt be a tél, és az összes állat, a nagylábúkat is ideértve, ilyenkor változtat az étrendjén. Tavasszal és nyáron, amikor minden tele van gyümölcsökkel, nyilván azzal táplálkoznak. |
|  |  |  |
| 39:43 |  | De télen változtatniuk kell, mert ilyenkor nincsenek bogyók. Ilyenkor inkább esznek húst, ami természetesen az ürülékük színében is visszaköszön. |
|  |  |  |
| 39:54 | Bobo | Megszólaltatom a vészhívót, aztán tovább sétálunk, nehogy átfagyjunk. |
|  |  |  |
| 39:59 | Matt | Hajrá, Bambi! |
|  |  |  |
| 40:01 | Ranae | Hogy hívták Bambi anyukáját? Elfelejtettem. |
|  |  |  |
| 40:05 | Matt | Lenne egy fontos kérdésem. Hogy hívták Bambi anyukáját? |
|  |  |  |
| 40:09 | Bobo | Vadhús? |
|  |  |  |
| 40:12 | Ranae | Vicces. |
|  |  |  |
| 40:13 | Matt | Végül is… |
|  |  |  |
| 40:26 | Bobo | Kellemes esténk van. |
|  |  |  |
| 40:33 |  | Bagoly? |
|  |  |  |
| 40:37 |  | Vagy prérifarkas? |
|  |  |  |
| 40:40 | Matt | Tovább fülelünk. |
|  |  |  |
| 40:47 | Bobo | Megpróbáltok még egy kopogást? |
|  |  |  |
| 40:49 | Matt | Hallgatózni szeretnénk. |
|  |  |  |
| 40:59 | Ranae | Ne mozogjunk! |
|  |  |  |
| 41:01 | Bobo | Mi volt ez? |
|  |  |  |
| 41:02 | Cliff | Nem tudom, de érdekes volt. |
|  |  |  |
| 41:06 | Bobo | Hallottátok? |
|  |  |  |
| 41:09 | Matt | Ranae azt mondta, ő hallott valamit mozogni. |
|  |  |  |
| 41:12 | Ranae | Olyan volt, mintha… |
|  |  |  |
| 41:15 |  | Egy csomó hó zuhant volna le egyszerre. |
|  |  |  |
| 41:21 | Matt | Nem lehet, hogy egy fát löktek meg? |
|  |  |  |
| 41:24 | Bobo | Nem hallottunk semmilyen reccsenést, csak egy puffanást. |
|  |  |  |
| 41:29 | Ranae | Én is hallottam, Bobo. Mintha egy tetőről zuhant volna le a hó. Leginkább ahhoz tudnám hasonlítani. Tudom, hogy itt nincsenek tetők. |
|  |  |  |
| 41:42 | Cliff | Szerintem annyi hó sincsen még. |
|  |  |  |
| 41:45 | Bobo | Alig esett valamennyi. Olyan sok nem lehetett. |
|  |  |  |
| 41:49 | Ranae | Akkor is úgy hangzott. |
|  |  |  |
| 41:51 | Bobo | Nem fa érintkezett fával, ez valamilyen kalapáló hang volt. |
|  |  |  |
| 41:56 | Matt | Ha egy elhalt fa törzsét lökték bele a hóba, az adhatott ki ilyen hangos, mégis tompa hangot. |
|  |  |  |
| 42:09 | Cliff | Különös, hogy amint egy kis csapadék kerül a levegőbe, egyből drámaian megváltozik a hangok minősége. |
|  |  |  |
| 42:17 |  | Minden csendes. |
|  |  |  |
| 42:20 | Bobo | A hó a legjobb hangtompító. |
|  |  |  |
| 42:26 |  | A jég pedig csodákat művel az akusztikával. |
|  |  |  |
| 42:29 | Cliff | De a jégtől még messze vagyunk. |
|  |  |  |
| 42:31 | Bobo | Tudom. |
|  |  |  |
| 42:38 | Matt | Ti játsszatok a vészhívóval, én addig megpróbálok néhány üvöltést beküldeni a szurdokba. |
|  |  |  |
| 42:45 | Bobo | Vettem. |
|  |  |  |
| 42:55 |  | Közel vannak. |
|  |  |  |
| 42:56 | Cliff | Igen. |
|  |  |  |
| 43:04 | Ranae | Ne mozogj, Matt! |
|  |  |  |
| 43:07 | Bobo | Hallottátok? |
|  |  |  |
| 43:08 | Ranae | Aha. |
|  |  |  |
| 43:09 | Matt | Mi volt az? |
|  |  |  |
| 43:10 | Bobo | Egy hosszú puffanás. |
|  |  |  |
| 43:12 | Ranae | Igen! Ebből az irányból jött. |
|  |  |  |
| 43:15 | Matt | Azt mondja, hogy az alaptábor felől hallotta. Szerintem elindulunk visszafelé. |
|  |  |  |
| 43:20 | Bobo | Oké. Cliff megpróbál kicsikarni még egy választ. |
|  |  |  |
| 43:31 |  | Bravó, Cliff. |
|  |  |  |
| 43:40 | Cliff | Ez… |
|  |  |  |
| 43:41 | Bobo | Egy nagylábú! |
|  |  |  |
| 43:43 |  | Ez nem Matt volt. |
|  |  |  |
| 43:44 |  | Te üvöltöttél az előbb? |
|  |  |  |
| 43:46 | Matt | Nem. Ti is hallottátok? |
|  |  |  |
| 43:48 | Cliff | Válaszolt. |
|  |  |  |
| 43:49 | Bobo | Nagylábú! |
|  |  |  |
| 43:50 | Cliff | Válaszolt nekünk. |
|  |  |  |
| 43:51 |  | Biztos vagyok benne, hogy nagylábút hallottunk. |
|  |  |  |
| 43:59 |  | Az a válasz egy tipikus nagylábú hang volt. A végén egy kicsit felemelkedik, majd elhalkul, ahogy a nagykönyvben meg van írva. Gyönyörű! |
|  |  |  |
| 44:15 |  | Csökkenteni akartuk a távolságot köztünk és a hang forrása között, ezért elindultunk kifelé a völgyből. |
|  |  |  |
| 44:22 | Bobo | Cliff! Találtunk egy nagylábút. |
|  |  |  |
| 44:26 | Cliff | Hol? |
|  |  |  |
| 44:28 | Bobo | Bumm, bumm, bumm, bumm! Négy gyors kopogás két másodperc alatt. |
|  |  |  |
| 44:31 | Cliff | De hol? |
|  |  |  |
| 44:32 | Bobo | Lent a völgyben! |
|  |  |  |
| 44:34 | Cliff | Azt a rohadt! |
|  |  |  |
| 44:36 | Bobo | Még sosem hallottam ennyire gyors kopogást! |
|  |  |  |
| 44:42 |  | Baromi gyors volt! Bumm, bumm, bumm, bumm! |
|  |  |  |
| 44:45 | Matt | Láttál valamit a hőkamerával? |
|  |  |  |
| 44:46 | Cliff | Pont az elemet cseréltem. |
|  |  |  |
| 44:48 | Bobo | Odalentről jött. Magunk alól hallottam a kopogást. |
|  |  |  |
| 44:53 |  | Száz százalék, hogy nagylábú volt, mérget vehetnek rá! Nem számítottak ma este látogatókra. Szerintem ezért kaphattunk tőlük ilyen drámai reakciót. |
|  |  |  |
| 45:04 |  | Azt hiszem, sikerült őket átverni. Miért is gondolnák, hogy négy őrült este az erdőt járva nagylábú hangokat ad ki? Nyugat-Virginia az új kedvenc nagylábú lelőhelyem. Imádom! |
|  |  |  |
| 45:16 |  | Innen jött a kopogás. Odalentről. |
|  |  |  |
| 45:27 |  | A domboldalból. |
|  |  |  |
| 45:32 |  | Amit hallottam, nem kelhetett át az úton. |
|  |  |  |
| 45:42 | Cliff | Nem tudom, mit keresne az út közelében, Bobo. |
|  |  |  |
| 45:45 | Bobo | Szerintem nem számítanak rá, hogy az év első hóesésében, a hideg szélben bárki is idekint kóborolna. |
|  |  |  |
| 45:54 |  | Lehet, hogy korábban járt erre, tudva, hogy a lábnyomait úgyis ellepi a friss hó, és nincs miért aggódnia. Figyeljétek a nyomokat! Bárhol lehetnek, rengeteg ösvény vezet errefelé. |
|  |  |  |
| 46:07 | Ranae | Jó, de miért kelt át a nagylábú az úton? |
|  |  |  |
| 46:10 | Bobo | Hogy megölje a szkeptikust. |
|  |  |  |
| 46:13 | Cliff | Figyeljetek! |
|  |  |  |
| 46:22 |  | Kétség sem férhetett hozzá, szerintem ma este nagylábúkat hallottunk. Biztosan imádják ezt a helyet. |
|  |  |  |
| 46:29 | Bobo | Szerintetek vannak kint mások is az erdőt pásztázva? Nem hinném! Tök jó volt. Biztos, hogy nagylábút hallottunk. |
|  |  |  |
| 46:39 | Matt | Nagyon örültünk, hogy visszajöhetünk Nyugat-Virginiába, és egyáltalán nem csalódtunk. |
|  |  |  |
| 46:46 |  | A rádióműsornak hála sokkal több emberrel beszéltünk, mint eddig bármikor. Utánajártunk a New River szurdok környéki észleléseknek. |
|  |  |  |
| 46:56 |  | És ez azon ritka alkalmak egyike volt, amikor a rossz idő még segítette is a munkánkat. Kétlem, hogy a nagylábúk számítottak rá, hogy bárki is az éjszaka közepén az erdőben mászkáljon. Alig várom, hogy visszajöhessek! |