Discovery

Finding Bigfoot

Bigfoot nyomában

**3. évad, 8. rész**

**ESD 948131 B**

Magyar szöveg: Szigeti Patrik

***Szereplő Neme Kora***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Narrátor | férfi | 40-45 |
| Bobo | férfi | 50-55 |
| Ranae | nő | 40-45 |
| Matt | férfi | 50-55 |
| Cliff | férfi | 50-55 |
| Roger | férfi | 60-65 |
| Férfi 1 | férfi | 40-45 |
| Férfi 2 | férfi | 35-40 |
| Jessica | nő | 30-35 |
| Josh | férfi | 50-55 |
| Caleb | férfi | 20-25 |
| Richard | férfi | 30-35 |
| Darryl | férfi | 40-45 |
| Eddie | férfi | 45-50 |
| Srác | fiú | 15-20 |

**Kiejtési Lista:**

Bigfoot bigfut

Virginia virdzsínia

Appalache-ösvény apalacs ösvény

Ohio ohájó

Roger Williams rodzser viliemsz

Cliff kliff

Gatewood gétvúd

Bobo bobó

New River nyú river

Matt Moneymaker mett mániméker

Ranae röné

Weezer vízer

Mountain Lake máunten lék

Johns patak dzsónsz patak

Bald Knob bold nob

Jessie dzsesszi

Josh Wilson dzsos vilzon

Caleb kéleb

Darryl deril

Richard ricsörd

Eddie edi

Hulk hálk

|  |  |  |
| --- | --- | --- |
| 00:01 | Narrátor | **A Bigfoot nyomában mai epizódjában a csapat visszatér Virginiába, ahol elképzelhető, hogy egy fiatal nagylábat rögzített az egyik fotócsapda.** |
|  |  |  |
| 00:11 | Roger | Még sosem láttam ehhez foghatót. |
|  |  |  |
| 00:14 | Narrátor | **A vadászidény közeledtével a csapat egy új, biztonságos stratégiát kidolgozva próbál meg minden eddiginél közelebb jutni egy nagylábhoz.** |
|  |  |  |
| 00:22 | Ranae | Ez jó helynek tűnik. |
|  |  |  |
| 00:24 | Narrátor | **És az egész nyomozást egyetlen, központi helyről bonyolítják le.** |
|  |  |  |
| 00:28 | Cliff | Otthon, édes otthon! |
|  |  |  |
| 00:30 | Matt | Igen. |
|  |  |  |
| 00:31 | Narrátor | **Miután több szemtanút is meghallgatnak az erdőben tartott egyedülálló gyűlésen, a csapat tagjai a közelben történt érdekesebb észlelések nyomába erednek.** |
|  |  |  |
| 00:40 | Matt | Ez elég érdekes. |
|  |  |  |
| 00:41 | Narrátor | **Érdekes nyomokat találnak, amik akár egy közeli nagyláb hollétét is felfedhetik.** |
|  |  |  |
| 00:47 | Ranae | Szerinted ez nagyláb ürülék? |
|  |  |  |
| 00:50 | Narrátor | **És bebizonyítják, hogy Virginia a legjobb állam a nagyláb vadászoknak.** |
|  |  |  |
| 00:55 | Bobo | Azt nézd! |
|  |  |  |
| 00:57 | Matt | Azta! Valami van az erdőben! |
|  |  |  |
| 01:02 | Férfi 1 | Hihetetlenül nagy volt. |
|  |  |  |
| 01:05 | Férfi 2 | Nem lehetett emberi. |
|  |  |  |
| 01:07 | Matt | 25 éve keresem nagylábat. |
|  |  |  |
| 01:10 | Cliff | Ezek az állatok valódiak. |
|  |  |  |
| 01:12 | Bobo | Láttam őket. Léteznek. |
|  |  |  |
| 01:13 | Ranae | Nagyon nehezen találok magyarázatot erre a jelenségre. |
|  |  |  |
| 01:17 | Cliff | Valami van a dombon! |
|  |  |  |
| 01:19 | Narrátor | ***Bigfoot nyomában, 8. rész*** |
|  |  |  |
| 01:22 | Matt | Szerintem forró nyomon járunk. |
|  |  |  |
| 01:36 |  | Virginia nyugati részére jöttünk, Nyugat-Virginia tőszomszédságába, az Appalache-ösvényhez. Virginia ezen részét északkeletről és végig az államhatár mentén a hegyvonulat határolja. |
|  |  |  |
| 01:51 |  | Az ilyen hegységek tele vannak eldugott területekkel, amik ideális lakhelyül szolgálhatnak szarvasoknak, medvéknek és még nagylábaknak is. |
|  |  |  |
| 02:01 |  | Virginiának ezen részén nagylábnak ugyanaz lenne az étrendje, mint mondjuk Ohióban vagy Nyugat-Virginiában. Ősszel és télen szarvas. |
|  |  |  |
| 02:10 |  | Tavasszal és nyáron pedig rengeteg növényből és kisállatból válogathat, hogy ne haljon éhen. Akárcsak a szintén errefelé élő medvék. |
|  |  |  |
| 02:21 |  | Most Roger Williamsszel fogunk találkozni. A vadászklubja egy érdekes fénykép birtokába jutott, amin lehet, hogy nagyláb látható. |
|  |  |  |
| 02:31 | Ranae | Srácok, ma kezdődik a vadászidény, szóval nagyon óvatosnak kell lennünk, amikor kimerészkedünk az erdőbe. |
|  |  |  |
| 02:39 | Bobo | Bármelyik vadász megmondja, hogy a nyitónapon a szarvasok szétszélednek és felkeresik a biztonságos helyeket. Tudják, hol tilos a vadászat. |
|  |  |  |
| 02:48 |  | Nehéz lesz most nyomoznunk. A szarvasok pontosan tudják, hogy holnap le kell lécelniük, de ezt akár a magunk javára is fordíthatjuk. Tudjuk, hogy a szarvasok és a nagylábak ilyenkor a vadászatmentes övezetekbe húzódnak. |
|  |  |  |
| 03:06 |  | Nézzük meg azt a képet, Cliff! |
|  |  |  |
| 03:08 | Cliff | Máris mutatom. |
|  |  |  |
| 03:10 | Bobo | Amikor először megláttam, szóhoz sem jutottam, úgy megdöbbentem a kép tartalmától. |
|  |  |  |
| 03:16 | Matt | Vagy egy nagylábnak tűnő medvével van dolgunk, vagy egy medvének tűnő fiatal nagylábbal. |
|  |  |  |
| 03:24 | Cliff | Hálásak lehetünk Rogernek, amiért felhívta a világ figyelmét erre a képre. Ahhoz, hogy eldöntsük, tényleg nagyláb van-e a képen, a legjobb, ha megvizsgáljuk a képen látható helyszínt. |
|  |  |  |
| 03:33 |  | Ha a környezet minden szempontból megfelelő egy nagylábnak, akkor érdemes eljátszani a gondolattal, hogy tényleg az van a képen. |
|  |  |  |
| 03:40 | Ranae | Szerintem ez csak egy medve, de nem árt kimenni a helyszínre, kideríteni, mekkora is volt valójában és mi történt akkor. Hallott valamit? A környéken lakók hallottak zajokat? Ezt is mind-mind tudnunk kell. |
|  |  |  |
| 03:56 |  | Mivel 15 évet töltöttem Alaszkában és az északi államokban a barna medvék és a fekete medvék lazacokkal való interakcióit tanulmányozva, ki merem jelenteni, hogy jól ismerem a medvéket. |
|  |  |  |
| 04:07 |  | És ha a képre nézek, nem látok mást, csak egy fekete medvét. A bundája egyértelműen erre utal. |
|  |  |  |
| 04:14 | Cliff | Ez a fénykép nagy port kavart az elmúlt hónapokban a nagyláb közösségben. Látni akarom, mi okozza ezt a nagy hűhót. |
|  |  |  |
| 04:21 |  | Roger azt mondja, hogy fogalma sincs, mi lehet a képen, de mi segíthetünk neki megoldani a rejtélyt. Viszont azt sem mondta, hogy szerinte nem egy nagylábat fényképeztek le. Miből gondolja, hogy az lehet? |
|  |  |  |
| 04:33 | Matt | Miközben Roger felé tartottunk, sok mindent, ami arra utalt, hogy nagylábak lehetnek a közelben. Van itt szarvas, mocsár és egy vasútvonal az Appalache-hegység oldalában. |
|  |  |  |
| 04:46 |  | Egy nagyláb pont ilyen helyeken fordulna meg, tehát a környék több szempontból is megfelelőnek tűnik. |
|  |  |  |
| 04:55 | Cliff | Közel vagyunk a helyszínhez? |
|  |  |  |
| 04:57 | Roger | Igen. Ott készült. |
|  |  |  |
| 05:00 | Ranae | Rendben. |
|  |  |  |
| 05:01 | Cliff | Elmondaná, hogyan készült a kép? |
|  |  |  |
| 05:03 | Roger | Általában júliusban rakjuk ki a fényképezőgépeket, miután kialakult a szarvasok agancsa, mert szeretjük tudni, hogy mi jár a vadászterületünkön. |
|  |  |  |
| 05:12 |  | Amikor hazavisszük a felvételeket, mintha karácsonyi ajándékot bontanánk ki. Betesszük a lemezt és látjuk, mi történt. |
|  |  |  |
| 05:21 | Ranae | Miből gondolja, hogy a képen látható alak nem egy medve? |
|  |  |  |
| 05:25 | Roger | Sok képet láttam már medvékről, és mindnek vastag, sötét bundája van. De ez az állat teljesen máshogy nézett ki. |
|  |  |  |
| 05:35 |  | Engem a karjának és a lábának a hossza bizonytalanított el. Hosszabbnak tűnt, mint a medvéké. |
|  |  |  |
| 05:42 | Bobo | Ha többször is megnézzük a képet, egyes vonások tényleg utalhatnak arra, hogy egy főemlőssel van dolgunk. A medvéknek például nincsen hátsójuk. Sok szemtanú viszont nem is érti, hogy nagylábat miért nem nagyhátsónak hívjuk a farizmai miatt. |
|  |  |  |
| 05:59 | Cliff | Hallotta már mástól is, hogy nagylábat látott, vagy megmagyarázhatatlan hangokat hallott a környéken? |
|  |  |  |
| 06:06 | Roger | A hegy túloldalán van a Gatewood víztározó. Egy fickó mesélte, hogy egyik este ott kempingezett… |
|  |  |  |
| 06:15 |  | És hajnali 2-3 óra körül hallott egy üvöltést. |
|  |  |  |
| 06:22 |  | Érdes üvöltés volt a tó mellől, és azt mondta, addig nem is érdekelte, amíg meg nem ismétlődött. |
|  |  |  |
| 06:29 | Cliff | Lássunk munkához! Próbáljuk meg Bobót az állat bőrébe helyezni! Csinálunk pár képet az összehasonlításhoz. |
|  |  |  |
| 06:37 | Bobo | Jó. |
|  |  |  |
| 06:39 | Cliff | Ez legfeljebb egy fiatal nagyláb lehet, szóval a mérettel nem tudunk mit kezdeni. Viszont ha a megfelelő pozícióban megnézzük Bobo végtagjait, abból következtetni tudunk arra, hogy mit is látunk a képen. |
|  |  |  |
| 06:52 |  | Nem lesz könnyű dolga, mert nem szabad mozognia, és ez nem olyan, mint az alsónadrág modellkedés, amit már megszokott. |
|  |  |  |
| 07:02 |  | Nem is rossz. |
|  |  |  |
| 07:03 | Ranae | Szép munka, Bobo. |
|  |  |  |
| 07:04 | Cliff | Sokkal hosszabbak a lábai. |
|  |  |  |
| 07:06 | Ranae | Igen, de a vállak hiánya a legszembetűnőbb. És a hátizmok sem olyan jól kivehetőek. Nekem medvének tűnik. |
|  |  |  |
| 07:15 | Matt | De nem látok semmit, ami kizárná nagylábat. Látod, milyen ívelt a háta? Szerintem nemcsak egy medve hátíve lehet ilyen. Egy főemlősnél is pontosan ezt az ívet látnád. |
|  |  |  |
| 07:26 |  | Roger, maga is lát árulkodó jeleket, és bevallom, én is. |
|  |  |  |
| 07:31 |  | Lehet, hogy majom. |
|  |  |  |
| 07:32 | Cliff | Szerintem ez egy medve. Nem látom a jól kivehető vállakat, ami a nagylábak legfőbb ismertetőjegye. És nézzétek a csípőjét! Egy kétlábúnak nem ilyen csípője szokott lenni. Ez inkább négylábú. |
|  |  |  |
| 07:47 |  | Roger nem tudta, mi látható a képen, és remélte, hogy mi tudunk neki válaszolni. Szerintem ez medve és nem nagyláb. Nem biztos, hogy ezt a választ várta, de ez a válaszom. |
|  |  |  |
| 07:57 | Roger | Még sosem láttam ehhez foghatót. Azóta egyre többször nézek a hátam mögé. Köszönöm a segítséget! |
|  |  |  |
| 08:05 | Ranae | Nincs mit. Vissza az autóhoz! |
|  |  |  |
| 08:09 | Cliff | Ez még nem azt jelenti, hogy nincsenek nagylábak a környéken. Roger mesélt egy fickóról, aki őrült üvöltéseket hallott nem is olyan messze innen. És alig egy kilométerre vagyunk a nyugat-virginiai határtól, ahol szinte sosem maradunk akció nélkül. |
|  |  |  |
| 08:23 |  | Bőven lenne hol lakniuk. Jobb helyet nem is választhatnánk a virginiai nyomozásunkhoz. |
|  |  |  |
| 08:36 | Matt | Mondom, miből élünk. Előttünk az Appalache-ösvény, odalent pedig a New River szurdok, Virginia és Nyugat-Virginia határa, és ez a kettő itt, a közelben keresztezi egymást. |
|  |  |  |
| 08:47 | Cliff | És mivel ma van a vadászidény kezdete, szerencsénk van, mert ez vadászatmentes övezet. Matt, te gyere velem a domboldalba, Bobo és Ranae, ti pedig induljatok el lefelé, hátha valamelyikünk összefut egy nagylábbal. |
|  |  |  |
| 09:01 | Matt | Jól van. |
|  |  |  |
| 09:02 | Ranae | Hajrá! |
|  |  |  |
| 09:08 | Matt | Nagyon közel vagyunk a New Riverhez, ami elválasztja Virginiát Nyugat-Virginiától. Az Appalache-ösvény is itt fut át, ezért úgy döntöttünk, hogy Virginia utolsó, még felénk eső hegyén bonyolítjuk le az első éjszakai nyomozásunkat. |
|  |  |  |
| 09:23 |  | Cliffel felmegyünk a hegytetőre, Bobo és Ranae pedig a hegy aljához mennek, és mind körülnézünk egy kicsit, hátha találunk valamit. De az Appalache-ösvény jó kiindulási pont. |
|  |  |  |
| 09:40 | Ranae | Ez jó helynek tűnik. |
|  |  |  |
| 09:42 | Bobo | Bizony! |
|  |  |  |
| 09:43 | Ranae | Csurom víz leszek a Weezer ösvény végére. |
|  |  |  |
| 09:46 | Bobo | Nekem már mindegy. |
|  |  |  |
| 09:56 | Matt | Szakad az eső. |
|  |  |  |
| 10:00 | Cliff | Lehet, hogy ez az utolsó lehetőségünk a kanyonba üvölteni, mielőtt befordulnánk. |
|  |  |  |
| 10:08 | Matt | Ranae, Bobo, hallotok? |
|  |  |  |
| 10:11 | Ranae | Mondjad, Matt. |
|  |  |  |
| 10:13 | Matt | Megpróbálunk néhány üvöltést a kanyon felé. |
|  |  |  |
| 10:18 | Ranae | Vettem. |
|  |  |  |
| 10:29 |  | Hallottuk a visszhangot. |
|  |  |  |
| 10:47 | Matt | Cliff! |
|  |  |  |
| 10:48 | Cliff | Igen? |
|  |  |  |
| 12:03 | Matt | Egy valószínűleg fiatal nagylábról készült különös kép miatt jöttünk Virginiába. |
|  |  |  |
| 12:10 |  | Noha eltérő véleményen voltunk arról, hogy fiatal nagylábat vagy medvét látunk-e, abban megegyeztünk, hogy ez nagylábaknak való vidék. Az első éjszakai nyomozásunk közben Cliffel egy halk hangot hallottunk az esőfüggönyön keresztül. |
|  |  |  |
| 12:24 |  | Cliff! |
|  |  |  |
| 12:25 | Cliff | Igen? |
|  |  |  |
| 12:31 | Matt | Te is hallottad? |
|  |  |  |
| 12:32 | Cliff | Azt hiszem, igen. |
|  |  |  |
| 12:34 |  | Hallottunk valamit. Megpróbálok még egyet. |
|  |  |  |
| 12:37 | Bobo | Valamilyen morgást hallottam. |
|  |  |  |
| 12:38 | Ranae | Igen, én valamilyen sípolást hallottam, Bobo pedig morgást. És nem a gyomrát. |
|  |  |  |
| 12:45 | Matt | Mi is ezt hallottuk. |
|  |  |  |
| 12:46 |  | Most honnan? |
|  |  |  |
| 12:48 | Cliff | Szerintem fentről. |
|  |  |  |
| 12:53 | Matt | Cliff megint hallott valamit. |
|  |  |  |
| 12:54 | Ranae | Bobo is hallotta. |
|  |  |  |
| 12:59 | Matt | A hőkamerák használhatatlanná váltak. Minden csurom víz, ezért minden ugyanolyan hőmérsékletű. |
|  |  |  |
| 13:08 | Cliff | Ilyen kegyetlen esőben nagyon nehéz megállapítani, hogy valóban hallunk-e hangot, arról nem is beszélve, hogy milyen hangok lehetnek ezek. |
|  |  |  |
| 13:16 |  | És már a hőkamera sem működik, mivel a lezúduló csapadék azonos hőmérsékletű. Így csak a szürke különböző árnyalatait látjuk. Se nem hallunk, se nem látunk. Remek! |
|  |  |  |
| 13:33 | Ranae | Az időjárás nem volt túl kegyes hozzánk. |
|  |  |  |
| 13:37 | Bobo | Én hallottam valamit, pont akkor, amikor te is. Asszem’ ez a hely… Vissza akarok jönni! |
|  |  |  |
| 13:42 | Cliff | Ez a hely is jó lehet, de olyan környéket kell keresnünk, ahol több nagyláb megfordult és vadászati tilalom van. |
|  |  |  |
| 13:56 | Matt | Az első virginiai éjszakai nyomozásunkat elmosta az eső, de így sem fulladt kudarcba, mert érdekes hangokat hallottunk a távoli hegyoldalból. |
|  |  |  |
| 14:06 |  | Nyakunkon a vadászidény kezdete, és ilyenkor a szarvasok olyan helyekre vándorolnak, ahol tilos a vadászat. Szerintünk a nagylábak is követik őket ezekre a területekre. Szóval keresünk egy jó kis helyet, letáborozunk szépen, és az egész hetet azzal töltjük, |
|  |  |  |
| 14:22 |  | hogy átvizsgáljuk a környéket. |
|  |  |  |
| 14:26 | Jessica | Sziasztok! |
|  |  |  |
| 14:27 | Matt | Felhívtuk a Mountain Lake rezervátumot, és megbeszéltünk egy találkozót a vadvilágért felelős igazgatójukkal, Jesszel. Ő biztosan meg tudja mutatni a térképen, hogy hol van vadászati tilalom. Ott fogunk tábort verni, és remélhetőleg egy nagylábbal is összefutunk. |
|  |  |  |
| 14:46 | Jessica | Ez a rezervátum térképe. Ezek a fehér részek a legelők, ahol zöldebb, ott pedig erdőségek vannak. |
|  |  |  |
| 14:53 |  | A legtöbb medve a Johns pataknál van. Elég meredek a terep, ezért nagyon nehéz odajutni, de az elektromos vezetékek is ott futnak. |
|  |  |  |
| 15:03 |  | A tó közelében is sok szarvas megfordul, főleg ilyenkor, amikor alacsony a vízállás. |
|  |  |  |
| 15:09 | Matt | Kitűnő. |
|  |  |  |
| 15:11 | Ranae | Vadvilágért felelős igazgatóként Jess az ideális munkatárs számunkra. Kapunk tőle térképet, és azt is megmutatja, hol érdemes letáboroznunk. |
|  |  |  |
| 15:20 | Cliff | Gondoljuk, sok embert ismersz a környéken, és talán segíthetnél nekünk egy kicsit. Szeretnénk beszélni néhányukkal, akikkel furcsa dolgok történtek errefelé. Szívesen kifaggatnánk őket arról, hogy mit láttak. |
|  |  |  |
| 15:32 | Jessica | Örömmel. |
|  |  |  |
| 15:33 | Bobo | Neked van valamilyen furcsa élményed? |
|  |  |  |
| 15:35 | Jessica | Van. Még csak pár éve dolgoztam itt, amikor egyik nap felmentem a legmagasabb csúcshoz, a Bald Knobhoz. Egy kis kikapcsolódásra vágytam, ezért indultam útnak, és szinte azonnal, ahogy felértem… |
|  |  |  |
| 15:50 |  | Hallottam egy őrületes üvöltést. |
|  |  |  |
| 15:57 |  | Egyből futni kezdtem lefelé az ösvényen, annyira megijedtem attól, amit hallottam. |
|  |  |  |
| 16:03 | Ranae | Köszönjük, Jessie. |
|  |  |  |
| 16:05 | Jessica | Remélem, sikerrel jártok. |
|  |  |  |
| 16:06 | Bobo | Mi is. |
|  |  |  |
| 16:11 |  | Jess mutatott egy jó kis helyet a táborunkhoz, ahol a rét és az erdő találkoznak. |
|  |  |  |
| 16:17 |  | Közvetlenül azalatt vackolnak a medvék a pataknál, és mivel pont ott van a rét is, egy szép kis háromszög kellős közepén leszünk. |
|  |  |  |
| 16:28 | Ranae | Ez jó helynek tűnik. |
|  |  |  |
| 16:30 | Matt | Jól van! |
|  |  |  |
| 16:32 | Bobo | Már régóta szeretném, hogy együtt kempingezzünk, és az egész estét az erdőben töltsük. Amikor egyedül van kint az ember, nem lehet benne biztos, hogy mit hall, de ha négyen vagyunk, ott van velünk három ember, aki megerősíthet a hitünkben. Így sokkal biztosabbak lehetünk abban, hogy mi történik. |
|  |  |  |
| 16:48 | Cliff | Otthon, édes otthon! |
|  |  |  |
| 16:49 | Matt | Igen. |
|  |  |  |
| 16:50 | Ranae | A következő pár napra. |
|  |  |  |
| 16:52 | Matt | Egész civilizált. |
|  |  |  |
| 16:53 | Bobo | Imádom, hogy egész héten egyetlen zónára fogunk koncentrálni. Minden nagyláb üvöltést hallani és rögzíteni fogunk. |
|  |  |  |
| 17:13 | Matt | Nem túl gyakran maradunk több napig egy helyen. Tudjuk jól, hogyan zajlanak az ilyen expedíciók. Néhány nap üvöltözés után rájönnek, hol van a táborunk, megfigyelnek minket és már azelőtt tudják, hogy mivel készülünk, mielőtt elindulnánk. |
|  |  |  |
| 17:28 | Cliff | A statisztikákat nézve az emberek többsége kempingezés közben találkozik nagylábbal. |
|  |  |  |
| 17:33 | Ranae | Most, hogy besötétedett, elővehetjük a hőkamerákat és indulhatunk járőrözni. |
|  |  |  |
| 17:39 | Matt | A táborban próbáltuk eldönteni, mit csináljunk ma este, és az elbeszélésekből tudjuk, hogy maga a tábor nagyon jó csali lehet, de csak akkor, ha néhányan itt maradnak kempingezni. |
|  |  |  |
| 17:50 |  | Hozom a rádiót és a hőkamerát. |
|  |  |  |
| 17:52 |  | Én vállaltam, hogy elindulok felfelé az emelkedőn, és hőkamerával pásztázom a domboldalt, hátha valami ólálkodik a táborunk közelében. |
|  |  |  |
| 18:03 | Cliff | Nekünk addig is zajonganunk kell. Néhányat kopoghatunk, de nem sokat, mert nem akarjuk, hogy egy nagyláb lássa, ahogy nagyláb hangokat adunk ki. Mintha kempingeznénk. Csörömpöljünk és üssünk össze ezt-azt. |
|  |  |  |
| 18:17 | Bobo | Rakok még fát a tűzre. |
|  |  |  |
| 18:47 | Matt | Hall engem valaki? |
|  |  |  |
| 18:49 | Cliff | Mondjad, Matt! |
|  |  |  |
| 18:51 | Matt | Elsétált valaki úgy 60-90 méterre a tábortól? |
|  |  |  |
| 18:56 | Cliff | Nem, senki. |
|  |  |  |
| 18:59 | Matt | Egy nagy, fényes folt halad felétek. |
|  |  |  |
| 19:04 | Cliff | Vettem. Megpróbálom kiszúrni. |
|  |  |  |
| 19:07 | Bobo | Kapd el, Cliff! |
|  |  |  |
| 19:09 | Cliff | Matt azt mondta, hogy lát valamilyen emlőst nem messze tőlünk, valami fényes, vagyis meleg foltot. |
|  |  |  |
| 19:15 |  | Ha nagyláb az, nem szeretnénk elijeszteni, ezért Bobo és Ranae a táborban maradnak, amíg én megpróbálok közelebb osonni hozzá. |
|  |  |  |
| 19:25 | Ranae | Látsz valamit, Cliff? |
|  |  |  |
| 19:29 | Cliff | Igen, de csak egy szarvas volt. |
|  |  |  |
| 19:32 | Bobo | Cliff azt mondja, szarvast láttál. |
|  |  |  |
| 19:36 | Matt | Basszus! |
|  |  |  |
| 19:39 | Cliff | Nagy zajt csaptunk, de csak a szarvasok figyelmét hívtuk fel magunkra. De ez is fél siker. Eddig egyáltalán nem láttunk szarvast a tábor környékén. Ha ők idejöttek a hidegben, az azt jelenti, hogy más emlősök is lehetnek a közelben. |
|  |  |  |
| 19:53 |  | Talán nem is kell messzire mennünk, hogy nagytestű emlősökkel találkozzunk. |
|  |  |  |
| 20:12 |  | Jess elképesztően sokat segített a héten. Most a furcsa élményeket átélő környékbeliekkel veszi fel a kapcsolatot a kedvünkért. |
|  |  |  |
| 20:24 | Ranae | Úgy látom, idetaláltak. |
|  |  |  |
| 20:27 | Cliff | Ezek a szemtanúk ismerik a környéket, és rengeteget fognak segíteni, mert az e heti gyűlésünk rendhagyó lesz. |
|  |  |  |
| 20:34 |  | Köszönjük, hogy eljöttetek a táborunkba. Nagyon hálásak vagyunk érte. És persze azért vagytok itt, mert mind láttatok nagylábat valahol a közelben. |
|  |  |  |
| 20:44 |  | Szeretnénk minél többet megtudni arról, hogy mit csinálnak a nagylábak errefelé ezekben a hónapokban. |
|  |  |  |
| 20:51 | Josh | Én Josh Wilson vagyok, és ő a fiam, Caleb. Kiengedtük kicsit a kutyáinkat futkározni, és amikor tapsolni kezdtünk nekik… |
|  |  |  |
| 21:00 |  | Kopogást hallottunk az erdőből a házunk mögül. |
|  |  |  |
| 21:07 |  | És egy árnyékszerű alakot láttunk megmozdulni. |
|  |  |  |
| 21:13 | Caleb | Alig 10 méterre lehetett tőlünk. Aztán egy kicsit később találtunk egy hatalmas lábnyomot a homokban. |
|  |  |  |
| 21:29 | Richard | Először mentem vadászni a családommal, és többször is beállt a szokásos kísérteties csend, amikor… |
|  |  |  |
| 21:36 |  | Semmi sem mozog. Nem fúj a szél, nem zörögnek a levelek. Még a tücskök sem ciripelnek. Síri csend van. |
|  |  |  |
| 21:44 |  | Egy magas figura állt közvetlenül a sátrunk mögött. |
|  |  |  |
| 21:50 |  | Barna volt. A bundája hosszú és vastag. Mintha a lelkembe nézett volna, esze ágában sem volt elfordulni. |
|  |  |  |
| 21:58 |  | Másnap reggel, amikor felkeltem, ott állt előttünk ez a valami. Elkezdte letörni az ágakat, és megdobált minket. Kiengedett egy hangos… |
|  |  |  |
| 22:12 |  | Aztán befejezte. |
|  |  |  |
| 22:15 |  | És síri csend lett. |
|  |  |  |
| 22:18 |  | Nem tudom, hogy csináltuk, de 20 perc alatt összepakoltuk 16 ember holmiját. |
|  |  |  |
| 22:22 | Bobo | Rég hallottam ilyen jó sztorit. Ez óriási! |
|  |  |  |
| 22:29 | Darryl | Decemberben történt, a vadászidény vége után. Van egy régi út, amit már senki sem használ. |
|  |  |  |
| 22:40 |  | És épp megálltam, hogy kitaláljam, merre menjek tovább, amikor megláttam egy hatalmas állatot. Hihetetlenül szélesnek tűnt! Kétszer akkora volt, mint én. |
|  |  |  |
| 22:56 |  | Másnap visszamentem a fényképezőmmel. Két lábnyomot találtam a sárban… és egy szőrszálat az egyik fán. |
|  |  |  |
| 23:08 | Matt | Ez is olyan hosszú, göndör és emberszerű, mint amilyen a nagylábak szőre. |
|  |  |  |
| 23:14 | Darryl | Még most sem merek visszamenni, messziről elkerülöm. |
|  |  |  |
| 23:19 | Matt | Jess nagy szívességet tett nekünk ezzel a sok szemtanúval, akik nagylábat láttak a környéken. Egész héten a tábor lesz a kiindulási pontunk. Kihelyezünk kamerákat, és tovább nyomozunk a környéken, hátha találunk valamit. |
|  |  |  |
| 23:34 |  | Nem akarunk mindent egy lapra feltenni, ezért néhány szemtanú segítségével megpróbálunk minél többet kideríteni a közelben élő nagylábakról. |
|  |  |  |
| 23:51 | Cliff | Ranaével arra a helyre tartunk, ahol Darryl megpillantotta a tőle kábé 90 méterre álló nagylábat. |
|  |  |  |
| 23:58 |  | Egy óriási és felettébb különleges alakot látott, amit semmihez sem tudott hasonlítani. Kicsivel később lábnyomokat talált, és talán még egy szőrszálat is. |
|  |  |  |
| 24:09 |  | Mi újság? |
|  |  |  |
| 24:10 |  | Ki akarom deríteni, mit látott. Szerintem nagylábat, de addig nem lehetek benne biztos, amíg nem beszéltünk vele. |
|  |  |  |
| 24:17 |  | Ez lenne a hely? |
|  |  |  |
| 24:19 | Darryl | Igen. Egy quaddal jöttem lefelé… |
|  |  |  |
| 24:26 |  | Amikor megláttam egy állatot. |
|  |  |  |
| 24:30 |  | Láttam, ahogy a napfény megcsillan a szőrén. |
|  |  |  |
| 24:35 |  | Hatalmas volt! |
|  |  |  |
| 26:03 | Matt | Jó ötlet volt kiválasztani egy helyet és végig arra összpontosítani. |
|  |  |  |
| 26:08 |  | A sikeres gyűlés után Bobóval elindultunk, hogy nagyláb nyomokat keressünk a környéken, Ranae és Cliff pedig egy szemtanúval vannak, aki egy erdei ösvényen találkozott nagylábbal. |
|  |  |  |
| 26:21 | Darryl | Megálltam, ránéztem, és hatalmas volt. Aztán elsétált. |
|  |  |  |
| 26:30 |  | Akkor döntöttem úgy, hogy visszafordulok, és elhúzom a csíkot. |
|  |  |  |
| 26:38 | Ranae | Darryl történetét hallgatva néhány dolog eléggé sántít. Először is, ha egy quaddal jön lefelé az ösvényen, miért nem menekül el a nagyláb? Ennek semmi értelme. |
|  |  |  |
| 26:52 |  | Ráadásul azt állítja, hogy lábnyomot és szőrszálat is talált, de persze most éppen egyiket sem találja. Meg akarom nézni a helyet, hogy kiderítsem, mit láthatott az a valami, ami állítólag Darrylt bámulta. |
|  |  |  |
| 27:07 |  | Azt mondtad, hogy profilból láttad? |
|  |  |  |
| 27:11 | Darryl | Igen. |
|  |  |  |
| 27:12 | Ranae | És mekkora volt hozzám képest, amit láttál? |
|  |  |  |
| 27:15 | Darryl | Nagyjából két és félszer szélesebb. |
|  |  |  |
| 27:19 | Cliff | Tényleg? |
|  |  |  |
| 27:20 | Darryl | Igen. |
|  |  |  |
| 27:21 | Cliff | Nagyobb. |
|  |  |  |
| 27:23 | Ranae | És magasságra? Arra emlékszel, Darryl? |
|  |  |  |
| 27:27 | Darryl | Igen, nálad határozottan magasabb volt. |
|  |  |  |
| 27:31 | Cliff | Ranae, kezdd el felemelni a kezed, és szólunk, ha jó. |
|  |  |  |
| 27:37 | Darryl | Most! |
|  |  |  |
| 27:39 | Cliff | Ott jó lesz. Nem sokkal, 15-20 centivel magasabb nálad. |
|  |  |  |
| 27:43 | Ranae | Az két méter környéke. |
|  |  |  |
| 27:46 | Cliff | Igen. Ha tényleg ekkora volt, akkor szinte száz százalék, hogy nem embert láttál. De a szélessége… |
|  |  |  |
| 27:54 | Darryl | Igen. |
|  |  |  |
| 27:55 | Cliff | Tényleg ilyen széles volt? |
|  |  |  |
| 27:57 | Darryl | Pontosan. Ezen lepődtem meg. |
|  |  |  |
| 28:00 | Cliff | Ekkora ember nincsen. |
|  |  |  |
| 28:03 |  | Nagyon jó. Testközelből láthattál egy nagylábat. |
|  |  |  |
| 28:09 | Ranae | Lenne még pár kérdésem. |
|  |  |  |
| 28:11 | Darryl | Oké. |
|  |  |  |
| 28:12 | Ranae | Először is, milyen volt a mozgása? |
|  |  |  |
| 28:15 | Darryl | Nagyon laza volt, simán elsétált. |
|  |  |  |
| 28:18 | Cliff | És Ranaéhez képest? |
|  |  |  |
| 28:20 | Darryl | Te gyorsan sétáltál, ő inkább komótosan… |
|  |  |  |
| 28:24 | Ranae | Hogy mozogtak a végtagjai? |
|  |  |  |
| 28:26 | Darryl | Abban a helyzetben nem nagyon láttam a karjait. A lábai pedig lent voltak, alacsonyan, innen nem lehetett látni. |
|  |  |  |
| 28:37 |  | Beleolvadt a domboldalba, és azt hiszem, ezért nem volt elég fény, hogy biztosat tudjak mondani. |
|  |  |  |
| 28:44 |  | Ami átszűrődött, az olyan… töröttes volt. Tudjátok, nem az a megszokott erősségű, hanem olyan, mintha meg lenne szűrve. |
|  |  |  |
| 28:56 |  | Mintha álcázásra használta volna. |
|  |  |  |
| 29:00 |  | És amikor hozzászokott a szemem, és már nem a fénnyel foglalkoztam, volt időm megnézni, hogy mi is az. Akkor láttam, hogy milyen sötét és fekete a bundája. |
|  |  |  |
| 29:15 | Ranae | Miből gondoltad, hogy nem ember? |
|  |  |  |
| 29:18 | Darryl | A szélességéből. És… Rengeteg szántóföldön kell keresztüljönni, mielőtt ide jutna bárki is, az ilyen ösvényeket csak… orvvadászok ismerik. És vadászni máshol is lehet. |
|  |  |  |
| 29:33 |  | Meg aztán nem sok ember jár errefelé. |
|  |  |  |
| 29:36 |  | Csak nagyláb lehetett. |
|  |  |  |
| 29:39 | Cliff | Nekem semmi gondom nincs Darryl meséjével. Több száz szemtanútól hallottam már pontosan ugyanilyen elbeszéléseket. Nagylábat látott, e felől semmi kétségem. |
|  |  |  |
| 29:53 |  | Nagylábat láttál, ügy lezárva! |
|  |  |  |
| 29:55 | Darryl | Pontosan. |
|  |  |  |
| 29:59 | Cliff | Óriási! |
|  |  |  |
| 30:05 | Matt | Bobóval éppen Richard felé tartunk, aki már többször is találkozott nagylábakkal a táborunk közelében, a védett terület szélénél. |
|  |  |  |
| 30:17 |  | Szerettem volna leellenőrizni a sztorit, mert sok ilyen eset van, amikor egy nagyláb közel merészkedik a kempingezőkhöz. Ezek a nagylábak talán nem rejtőznek el egyből, ha embert látnak. |
|  |  |  |
| 30:31 | Bobo | Ezt nevezem vadonnak! |
|  |  |  |
| 30:34 | Richard | Igen, ez a második otthonom. |
|  |  |  |
| 30:36 | Bobo | Jól van. |
|  |  |  |
| 30:37 | Matt | Meséld el, mi történt! |
|  |  |  |
| 30:38 | Richard | Itt kempingeztünk, élveztük, hogy vadászhatunk, együtt lehetünk egy kicsit. De a harmadik reggelen… |
|  |  |  |
| 30:47 |  | Amikor kijöttem a sátorból, egy óriási, szőrös, férfias alak állt előttem széles vállakkal, és engem bámult. Aztán elüvöltötte magát. |
|  |  |  |
| 31:02 |  | Elkezdett kövekkel dobálni. |
|  |  |  |
| 31:06 |  | Letépte a faágakat. |
|  |  |  |
| 31:09 |  | Végül átment az úton és eltűnt az erdőben. |
|  |  |  |
| 31:14 | Matt | És ti ezután mit csináltatok? |
|  |  |  |
| 31:16 | Richard | A bátyám is végignézte. Azt mondta, hogy most azonnal hazamegyünk. |
|  |  |  |
| 31:21 | Bobo | Ott állt a fák között? |
|  |  |  |
| 31:23 | Richard | Igen. |
|  |  |  |
| 31:25 | Bobo | Amikor Rich mesélni kezdett, nagyon úgy tűnt, hogy csak kamuzik. Nincs a közelben patak, lent vagyunk a domb alján. Aztán láttam, hogy Matt sem igazán hisz neki. |
|  |  |  |
| 31:36 |  | De minél többet megtudtunk, annál több értelme volt a meséjének, és kezdtem érteni a srácot. |
|  |  |  |
| 31:42 |  | Valahol itt, Rich? |
|  |  |  |
| 31:43 | Richard | Igen. |
|  |  |  |
| 31:45 | Bobo | Szóval, lehajolt, felvett egy követ és eldobta… |
|  |  |  |
| 31:48 | Richard | Hajította. |
|  |  |  |
| 31:50 | Bobo | Mint egy dobó? |
|  |  |  |
| 31:51 | Richard | Igen. |
|  |  |  |
| 31:56 | Bobo | Nem tudok akkorát dobni, pedig ki vagyok gyúrva. |
|  |  |  |
| 32:01 |  | Felemelem a kezem, szólj, ha elértem a lény fejének a tetejét. |
|  |  |  |
| 32:09 | Richard | Most tartasz a vállánál. |
|  |  |  |
| 32:12 | Bobo | Majdnem 3 méter magas volt? |
|  |  |  |
| 32:15 | Richard | Igen. |
|  |  |  |
| 32:16 | Bobo | Nézzük a vállszélességét! Szólj, ha megállhatok! |
|  |  |  |
| 32:23 | Richard | Most. |
|  |  |  |
| 32:24 | Bobo | Biztos? |
|  |  |  |
| 32:25 | Richard | Igen. |
|  |  |  |
| 32:29 | Bobo | Visszamegyek hozzátok. |
|  |  |  |
| 32:32 | Matt | Amikor Bobo modellezte nagylábat, és a srác egy égimeszelőről beszélt, akinek csak ilyen széles a válla, egyből tudtam, hogy gáz van, mert alig egy perce mondta, hogy milyen nagy és széles volt. |
|  |  |  |
| 32:43 |  | Előfordulhat, hogy egy nagylábnak ilyen széles feje, és mégis kis vállai legyenek, de nem túl gyakori. Elvégre a széles válluk a fő ismertetőjegyük. |
|  |  |  |
| 32:53 |  | Ha tippelnem kéne, hogy igaz-e a történet, azt mondanám, hogy nem. Vagy annyira kiszínesítette, hogy nem tekinthetjük hiteles forrásnak. |
|  |  |  |
| 33:12 | Ranae | Örülök, hogy a teljes virginiai expedíciót egy helyen töltjük. Az utolsó este előtt szeretnénk kihasználni a napfényt. |
|  |  |  |
| 33:20 |  | Szóval amíg Bobo és Cliff a vadászati zóna szélén keresnek nagyláb nyomokat, mi Mattel a tábor közelében nézzük meg, hogy volt-e látogatónk hét közben. |
|  |  |  |
| 33:30 |  | Én elindulok erre. Cliff arrafelé ment a kamerákért. |
|  |  |  |
| 33:33 | Matt | Jól van, én addig körülnézek errefelé. |
|  |  |  |
| 33:36 | Ranae | Egy óra múlva találkozunk. |
|  |  |  |
| 33:37 | Matt | Oké. |
|  |  |  |
| 33:40 |  | Nagyon jó, hogy közvetlenül a nagylábak kedvenc vadászterülete, egy magas, füves rét mellett táboroztunk le, amit ráadásul makkhullató, óriási tölgyfák vesznek körül. Itt a nagylábak és a szarvasok is megtalálnak minden táplálékot, de mégis rejtve maradhatnak. |
|  |  |  |
| 33:57 |  | Ha a kis barátunk mostanában a réten járt, annak biztosan van valamilyen nyoma. |
|  |  |  |
| 34:08 |  | Ez elég érdekes. |
|  |  |  |
| 35:04 |  | Az egész hetet Virginia egyik nagylábak által kedvelt helyszínén töltöttük. Miután találkoztunk néhány szemtanúval a rendhagyó gyűlésünkről, Ranaével úgy döntöttünk, hogy körülnézünk a táborunk környékén. |
|  |  |  |
| 35:20 |  | És találtam is valami érdekeset. |
|  |  |  |
| 35:25 |  | Ez érdekes. Jól megrágta az ételt. Ki merem jelenteni, hogy ez egy nagyláb vagy egy medve ürüléke. |
|  |  |  |
| 35:34 |  | És azért gondolom, hogy talán nem medvéé, mert a medvék ürülékében általában több minden is van. Ez az állat jól megrágta a táplálékát. |
|  |  |  |
| 35:43 |  | Begyűjtöm ezt is, de azért még körülnézek. |
|  |  |  |
| 35:48 |  | Itt van még egy. Ugyanolyan állagú. |
|  |  |  |
| 35:55 |  | Azta! Makkhéj! |
|  |  |  |
| 35:58 |  | Ennek az állatnak biztosan voltak ujjai. A medveürülék tele van gallyakkal és levelekkel, de itt semmi ilyesmit nem látok. A medvék nem tudják kiszedni a makkot a héjából. |
|  |  |  |
| 36:14 |  | Sokan nem értették, hogy ha nagyláb létezik, miért nem találjuk meg az ürülékét. |
|  |  |  |
| 36:18 |  | Nem mutathatunk rá egy ürülékre, hogy azt egy nagyláb hagyta. Ez nem ilyen egyértelmű. |
|  |  |  |
| 36:24 |  | De az összetevőket leellenőrizhetjük. |
|  |  |  |
| 36:32 | Bobo | Körülnézek ezen a nagy területen. |
|  |  |  |
| 36:37 |  | Itt sokkal több fenyő és cédrusfa van. A jó hőmérséklet és az elegendő táplálék a kulcs. |
|  |  |  |
| 36:46 |  | Viszont most van a vadászidény, és az előbb találkoztam egy vadásszal. Azt mondta, mások is vadásznak itt, a rét szélén. Sajnos már csak gyerekméretben volt láthatósági mellénye. |
|  |  |  |
| 37:00 |  | Hallottam egy lövést. Tíz másodperc, és már jött is a következő. Örülök, hogy megkaptam ezt a mellényt, nem érdekel, hogy kicsi. Életmentő lehet. |
|  |  |  |
| 37:11 |  | A vadászidény nem a legjobb időszak, hogy az erdőt járjuk, és mindenfelé kiabáljunk és vonyítsunk. |
|  |  |  |
| 37:21 |  | Általában ehhez hasonló cédrusligeteket keresek tölgyfák közelében. |
|  |  |  |
| 37:27 |  | Tavasszal több nagylábat is láttak már, ahogy frissen rügyező cédrusleveleket falatozik. |
|  |  |  |
| 37:33 |  | Szóval ez jó lakhelynek tűnik. El se hiszem, hogy nem jár több nagyláb vadász Virginiába. Itt minden megvan. |
|  |  |  |
| 37:44 |  | Megpróbálok kopogni párat ezekkel a kövekkel. |
|  |  |  |
| 37:51 |  | A hüvelykujjam megvolt. |
|  |  |  |
| 37:58 |  | Hulk mérges! |
|  |  |  |
| 38:03 |  | A hanggal nem volt baj, de elég közel kellett volna lennie, hogy meghallja. |
|  |  |  |
| 38:08 |  | Sok nagyláb észlelést jelentettek a környékről. |
|  |  |  |
| 38:12 |  | Folytatom a keresést. |
|  |  |  |
| 38:20 | Matt | Nézd, mit találtam! Furcsa ürülékek! |
|  |  |  |
| 38:28 |  | Jól megrágta az ételt. Ezt figyeld! Itt látszik, hogy milyen széles lehetett a nyílás, ahol kijött. Ez nem emberi. |
|  |  |  |
| 38:38 | Ranae | Szerinted ez nagyláb ürülék? |
|  |  |  |
| 38:41 | Matt | Könnyen elképzelhető. |
|  |  |  |
| 38:43 | Ranae | Egy nagyobb kutya ürüléke is nagyjából ekkora lenne. |
|  |  |  |
| 38:47 |  | Matt nagyon megörült az ürüléknek. Ebből látszik, hogy jártak errefelé állatok. |
|  |  |  |
| 38:53 |  | De nehezemre esik elhinni, hogy egy nagyláb hagyta volna. |
|  |  |  |
| 38:58 |  | Csinálok kávét. |
|  |  |  |
| 38:59 | Matt | Oké. |
|  |  |  |
| 39:00 | Ranae | Cliff és Bobo visszafelé tartanak, és Bobo állítólag készült egy kis meglepetéssel. Ki tudja, talán ettől én is hinni kezdek a környéken lévő nagylábakban. |
|  |  |  |
| 39:14 | Matt | Kik ezek az emberek, és mi van náluk? |
|  |  |  |
| 39:17 | Bobo | Ők az apródjaim, és segítenek nekünk a keresésben. |
|  |  |  |
| 39:20 | Matt | De mit hoznak? |
|  |  |  |
| 39:22 | Bobo | Majd meglátod. Hahó! |
|  |  |  |
| 39:24 | Eddie | Sziasztok! |
|  |  |  |
| 39:26 | Bobo | Felhívtam az egyik helyi középiskolát, ahol Eddie-hez, a rajztanárhoz irányítottak. Azt mondta, nagyon ügyes tanítványai vannak, és tudnak nekem segíteni a legújabb ötletemben. |
|  |  |  |
| 39:37 |  | Ez a remekművem. |
|  |  |  |
| 39:39 | Ranae | Szép! |
|  |  |  |
| 39:42 | Matt | Fantasztikus. |
|  |  |  |
| 39:43 | Bobo | Rövid idő alatt ilyen király nagyláb csalit tákoltak össze. A szemei világítanak, hangszórókat is szereltek bele. Csak egy apró gond van: levágták a lábait, úgyhogy elneveztem Csonkinak. |
|  |  |  |
| 39:56 | Cliff | Egyszerűen ragyogó, Bobo. |
|  |  |  |
| 39:58 | Ranae | Ez valamilyen robot? |
|  |  |  |
| 40:00 | Srác | A szemei vörösek, hogy világítsanak a sötétben, és úgy csináltuk meg, hogy Bobo elbújhasson mögötte. |
|  |  |  |
| 40:06 | Bobo | Mi lett a lábaival? Szólhattam volna, hogy lábfejei is vannak. |
|  |  |  |
| 40:12 | Cliff | Mióta dolgozol ezen, Bobo? |
|  |  |  |
| 40:15 | Bobo | A terveken látszik, mennyit foglalkoztam vele. |
|  |  |  |
| 40:18 | Ranae | Tetszik, hogy magadat is rárajzoltad. |
|  |  |  |
| 40:21 | Matt | Hangszóró? |
|  |  |  |
| 40:22 | Bobo | A hívások miatt. |
|  |  |  |
| 40:24 | Cliff | Ez biztosan órákba telt. |
|  |  |  |
| 40:27 | Bobo | Inkább napokba. |
|  |  |  |
| 40:30 | Srác | Megnézitek a szemét? |
|  |  |  |
| 40:31 | Cliff | Persze. |
|  |  |  |
| 40:34 | Bobo | Ez igen! |
|  |  |  |
| 40:35 | Ranae | Szép. |
|  |  |  |
| 40:36 | Matt | Nem semmi teljesítmény. |
|  |  |  |
| 40:40 | Bobo | Kiállítjuk a rét szélére, mert úgyis onnan várjuk a nagylábakat. Nem is kell jobb csali egy magas, világító szemű és nagyláb hívásokat üvöltő figuránál. |
|  |  |  |
| 40:50 | Srác | Sok sikert! |
|  |  |  |
| 40:51 | Bobo | Köszönjük! Kösz, Eddie! |
|  |  |  |
| 40:52 | Ranae | Köszönjük! |
|  |  |  |
| 40:54 | Srác | Sziasztok! |
|  |  |  |
| 40:57 | Ranae | Tudjuk, hogy jó helyen táboroztunk le. |
|  |  |  |
| 41:04 |  | Több észlelés is érkezett innen, a környék ideális, és a terepre sem lehet egy rossz szavunk sem. |
|  |  |  |
| 41:11 | Bobo | Itt jó lesz. Ami feljön a hegyoldalon, egyből meglátja és meghallja. |
|  |  |  |
| 41:16 | Ranae | A fasor szélére, tökéletes. |
|  |  |  |
| 41:18 |  | Elhelyezzük Bobo nagyláb csaliját a rét szélén. Ha tényleg van nagyláb az erdőben, ennek nem fog tudni ellenállni. |
|  |  |  |
| 41:39 | Bobo | Engedjük szabadon a vadállatot! Induljon a hadművelet! |
|  |  |  |
| 41:47 | Cliff | Ez egy gibbon hangja. |
|  |  |  |
| 41:48 | Matt | Igen. |
|  |  |  |
| 41:49 | Ranae | Csonki él! |
|  |  |  |
| 41:52 | Cliff | Ha valami szokatlan tervre van szükségünk, egyből Bobóhoz fordulunk, aki megint nem vallott szégyent. Mit is mondhatnék? Egy két és fél méteres, világító szemű, üvöltő nagyláb. |
|  |  |  |
| 42:03 | Bobo | Ti menjetek ahhoz a kitüremkedéshez, mi pedig Mattel a másik irányba indulunk és üvöltünk párat. |
|  |  |  |
| 42:08 | Ranae | Oké. |
|  |  |  |
| 42:09 | Cliff | A tervünk szerint Bobo és Matt Csonki közelében maradnak, és megpróbálnak üvöltésekkel magukhoz csalogatni egy nagylábat. |
|  |  |  |
| 42:26 | Ranae | Pont ezt akartuk, Cliff. Innen mindent látunk. |
|  |  |  |
| 42:33 | Cliff | Ennél jobb rálátást kívánni se lehet. |
|  |  |  |
| 42:38 | Ranae | Kétlem, hogy hallanának minket, de az udvariasság kedvéért… |
|  |  |  |
| 42:41 |  | Bobo, itt Ranae. |
|  |  |  |
| 42:43 | Bobo | Matt, hívásunk van. |
|  |  |  |
| 42:46 |  | Mondjad, Ranae! |
|  |  |  |
| 42:48 | Ranae | Felértünk a csúcsra, és beindítjuk a bulit. Cliff mindjárt üvölt egyet. |
|  |  |  |
| 42:55 | Bobo | Várjuk. |
|  |  |  |
| 43:09 | Matt | Ez azt jelenti, hogy a távoli hangokat is hallani fogjuk. |
|  |  |  |
| 43:37 | Bobo | Ha nem hallunk valamit a következő 10 percben, kiengedek egy nagyot. |
|  |  |  |
| 43:40 | Matt | Csak szólj, hogy arrébb állhassak. |
|  |  |  |
| 43:48 |  | A mindenit! |
|  |  |  |
| 43:50 |  | Egy Ohio-üvöltés! |
|  |  |  |
| 43:53 |  | Arról jött. |
|  |  |  |
| 43:54 |  | A domb aljáról, biztosan odalent vannak. |
|  |  |  |
| 44:00 | Bobo | Egy úgynevezett Ohio-üvöltést hallottam. Minden államban előfordul, de Matt először ’95-ben, Ohióban rögzítette. Valami ilyesmi… |
|  |  |  |
| 44:12 |  | Én általában ezt utánzom. |
|  |  |  |
| 44:14 |  | Ranae! Hallottunk egy hosszú üvöltést. Észak, északkeletről. Megpróbálok válaszolni rá. |
|  |  |  |
| 44:22 | Ranae | Vettem. Hallgatunk. |
|  |  |  |
| 44:45 | Bobo | Megint megpróbáljuk. |
|  |  |  |
| 44:48 | Ranae | Rendben. |
|  |  |  |
| 45:08 | Matt | Mit csinálsz? |
|  |  |  |
| 45:10 | Bobo | Azt mondtad, bújjak a fa mögé. |
|  |  |  |
| 45:18 | Matt | Ne álljunk meg! |
|  |  |  |
| 45:22 |  | Várj! |
|  |  |  |
| 45:23 | Bobo | Még megpróbáltunk néhány üvöltést, hátha sikerül odacsalni a nagylábat az Ohio-üvöltéssel, de az volt a csúcspont. Reméltük, hogy válaszol, de ennyi volt. Nem történt más. |
|  |  |  |
| 45:36 |  | Csak erre az üvöltésre merem azt mondani, hogy biztosan nagylábtól jött. De nekem ez is elég, hogy tudjam, itt vannak, és egyetlen határozott üvöltés is sikeres expedíciót jelent. Megérte egész héten egy helyen, sátorvárosban maradni. |
|  |  |  |
| 45:50 |  | Átázott a cipőm. Menjünk vissza, megfagyok. |
|  |  |  |
| 45:54 |  | Későre járt, és már semmi sem történt, ezért visszamentünk megnézni, hogy Csonkinak nagyobb szerencséje volt-e. |
|  |  |  |
| 46:04 |  | Egy klasszikus, óriási Ohio-üvöltést hallottam. Erős volt, de messziről jött. |
|  |  |  |
| 46:11 | Ranae | Egyet vagy többet? |
|  |  |  |
| 46:13 | Bobo | Csak egyet. |
|  |  |  |
| 46:14 | Cliff | Ez is valami, így lesz mire építenünk, amikor legközelebb visszajövünk. Az első virginiai utunk is egész jó volt, és ezt is imádtam. Remek szemtanúink voltak, és legalább egyikünk hallott egy nagylábat. |
|  |  |  |
| 46:26 | Bobo | De Csonki be sem vethette magát, mert minden izgalom kilométerekre innen zajlott. |
|  |  |  |
| 46:31 | Ranae | Bocsi, nagyfiú. |
|  |  |  |
| 46:33 | Bobo | Jól van, srácok, segítsetek lecipelni Csonkit! |
|  |  |  |
| 46:36 | Matt | Oké. |
|  |  |  |
| 46:40 |  | Remekül éreztük magunkat Virginiában, ahol az egész nyomozásunkat egyetlen területre összpontosítottuk. |
|  |  |  |
| 46:47 |  | Így sok mindent megtudhattunk a szarvasok vándorlási szokásairól, és ezzel a közelben élő nagylábakról is. Érdekes szemtanúkkal találkoztunk, és több éjszakai nyomozásunk is volt. |
|  |  |  |
| 46:58 |  | Csonki sajnos nem mutathatta meg, mire képes, de valamikor újra megpróbálkozunk majd egy csalival. Azt viszont kijelenthetjük, hogy Virginia nagyláb kedvelőknek való vidék. |
|  |  |  |
| 47:10 | Narrátor | **Az ürülék további vizsgálata után…** |
|  |  |  |
| 47:12 |  | **Nem kaptunk egyértelmű eredményt.** |