Discovery

Finding Bigfoot

Bigfoot nyomában

**3. évad, 12. rész**

**ESD 948135 B**

Magyar szöveg: Szigeti Patrik

***Szereplő Neme Kora***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Narrátor | férfi | 40-45 |
| Bobo | férfi | 50-55 |
| Ranae | nő | 40-45 |
| Matt | férfi | 50-55 |
| Cliff | férfi | 50-55 |
| Férfi 1 | férfi | 40-45 |
| Férfi 2 | férfi | 35-40 |
| Victoria | lány | 15-20 |
| Christine | nő | 50-55 |
| Bryon | férfi | 50-55 |
| Nő 1 | nő | 40-45 |
| Kenny | férfi | 50-55 |
| Craig | férfi | 50-55 |
| Angel | nő | 25-30 |
| Dobos | fiú | 15-20 |

**Kiejtési Lista:**

Bigfoot bigfut

Louisiana lujziáná

Cajun kédzsün

Cliff kliff

Kisatchie kiszáccsi

Duhon duhon

New Orleans nyú orlínsz

Zwolle cvolle

Bobo bobó

Matt mett

Ranae röné

Kent House kent háusz

Craig Woolheater kreg vúlhítör

Texas texasz

Victoria viktória

Kenny Adcock keni ádkok

Angel éndzsöl

Holy Savior Menard hóli széviör menárd

|  |  |  |
| --- | --- | --- |
| 00:01 | Narrátor | **A Bigfoot nyomában mai részében…** |
|  |  |  |
| 00:09 |  | **A csapat Louisiana Cajun megyéjébe utazik, ahol egy nyomkamera kapott lencsevégre egy vadászles mellett álló árnyékos alakot.** |
|  |  |  |
| 00:19 | Matt | Ez nem ember. |
|  |  |  |
| 00:21 | Narrátor | **Eközben még több szemtanú áll elő a jól megtermett élőlényről szóló történetekkel.** |
|  |  |  |
| 00:26 | Cliff | Hányszor láttad? |
|  |  |  |
| 00:27 | Victoria | Talán hatszor. |
|  |  |  |
| 00:29 | Narrátor | **Átfogó nyomozásuk során meghallgatnak egy vadászt, aki célkeresztjén keresztül látta nagylábat.** |
|  |  |  |
| 00:38 |  | **Végül pedig Cliff a Kisatchie-i Nemzeti Erdőség területére hívott ütős zenekar segítségével próbálja meg a közelbe csalogatni a mocsár szelídítetlen fenevadját.** |
|  |  |  |
| 00:52 | Matt | Kopogást hallottunk. Nagyláb a mocsárban van! |
|  |  |  |
| 00:59 | Férfi 1 | Hihetetlenül nagy volt. |
|  |  |  |
| 01:01 | Férfi 2 | Nem lehetett emberi. |
|  |  |  |
| 01:04 | Matt | 25 éve keresem nagylábat. |
|  |  |  |
| 01:06 | Cliff | Ezek az állatok valódiak. |
|  |  |  |
| 01:08 | Bobo | Láttam őket. Léteznek. |
|  |  |  |
| 01:10 | Ranae | Nagyon nehezen találok magyarázatot erre a jelenségre. |
|  |  |  |
| 01:14 | Matt | Valami van a dombon! |
|  |  |  |
| 01:15 | Narrátor | ***FŐCÍM*** |
|  |  |  |
| 01:18 | Matt | Szerintem forró nyomon járunk. |
|  |  |  |
| 01:27 |  | Ismét az ország egyik legjobb nagyláb lelőhelyére látogattunk el: Louisianába, ezúttal a középső régióba. |
|  |  |  |
| 01:36 | Bobo | Ki az? |
|  |  |  |
| 01:37 | Ranae | Ki az? |
|  |  |  |
| 01:41 | Matt | Közép-Louisiana tele van mocsarakkal, ráadásul itt található a blokkokra osztott, 2500 négyzetkilométeres Kisatchie-i Nemzeti Erdőség és a Vörös-folyó is. |
|  |  |  |
| 01:54 |  | Itt nemcsak egy nagyláb, hanem akár egész családok is vígan elélhetnek. Ennyire nagy, nyitott és mocsaras! |
|  |  |  |
| 02:06 |  | Egy nyomkamera által rögzített érdekes fotó miatt látogatjuk meg a Duhon család vadászterületét. |
|  |  |  |
| 02:13 |  | Alaposan szemügyre kell vennünk a helyszínt, mert könnyen elképzelhető, hogy nagyláb látható a képen. |
|  |  |  |
| 02:21 |  | Ez Közép-Louisiana. |
|  |  |  |
| 02:24 | Ranae | Louisianáról a Szentek, New Orleans, a húsvéti felvonulás és a mocsarak jutnak eszembe, de meglepő módon erdőkben és jó lakhelyekben sincs hiány. |
|  |  |  |
| 02:35 | Bobo | Van egy befejezetlen ügyem. Legutóbb megpróbáltam megríkatni egy nőt, de nem jött össze. Talán majd most. |
|  |  |  |
| 02:44 |  | Nemrég Zwolléban jártunk, a síró nő legendájának hazájában. |
|  |  |  |
| 02:53 |  | Száz éves történetek szólnak egy éjszakánként sikító nőről, de szerintünk nagylábbal keverik. |
|  |  |  |
| 03:04 | Cliff | Mi volt ez? |
|  |  |  |
| 03:05 | Bobo | Szóval most, hogy visszatértünk, ideje megríkatni azt a nőt! |
|  |  |  |
| 03:09 | Ranae | De ez csak Louisianára igaz, mert sok helyen sírnak miattad a nők, Bobo. |
|  |  |  |
| 03:14 | Bobo | Amikor elmegyek, nem amikor odaérek. |
|  |  |  |
| 03:17 | Cliff | Mint mindenhol, itt is az emberjárta helyekre korlátozódnak a jelentések, mert nagyláb önmagában nem elég, kell valaki, aki meglátja őt. Olyan helyekről nincs jelentés, ahol nem járnak emberek. |
|  |  |  |
| 03:30 |  | A képen egyértelműen egy kétlábú alak látszik. De vajon mekkora volt? Mert ha túl kicsi, akár egy vadász is lehet, de ha elég nagy, csak nagyláb jöhet szóba. |
|  |  |  |
| 03:44 |  | Közvetlenül a vadászles mellett áll. Tetszik az alakja, a mérete és a színe, ezért első ránézésre nem jut eszembe semmi, ami kizárná, hogy nagylábat látjuk. Sajnos a kép minősége nem az igazi, de remélhetőleg a helyszínen mindenre fény derül. |
|  |  |  |
| 04:01 | Bobo | Nem győzött meg a fotó, nekem az egy embernek tűnik. De azt hiszem, a magassága lesz a perdöntő. |
|  |  |  |
| 04:10 | Ranae | Attól tartok, ez csak egy vadász. Ha közelebbről megnézzük, szinte látszanak a kezei. Lehet, hogy csak a kabátja ilyen sötétszínű. A kép minősége nem sokat segít, de ha Bobo belebújik a bőrébe, egyből okosabbak leszünk. |
|  |  |  |
| 04:28 |  | A Duhon családdal találkozunk, akik úgy vélik, tavaly júniusban nagylábat sikerült lefényképezniük, ahogy egy vadászles mellett ácsorog. |
|  |  |  |
| 04:37 |  | Én csak egy elmosódott, sötétruhás alakot látok a képen. Közelebbről pedig még nehezebb megállapítani, hogy vajon bunda vagy ruha borítja a testét. |
|  |  |  |
| 04:48 |  | A srácok teljesen bezsongtak már, de számomra egy vadászles mellett álló alak hamarabb jelent egy éppen áthaladó vadászt vagy halászt, mint nagylábat. |
|  |  |  |
| 05:04 | Matt | Duhonék Közép-Louisiana belsejében bérelnek vadászterületet, és noha a fénykép sok jóval kecsegtet, nem egyértelmű, hogy mit látunk. |
|  |  |  |
| 05:13 | Bobo | Mi újság? |
|  |  |  |
| 05:15 | Christine | Helló! |
|  |  |  |
| 05:16 | Bryon | Jól vagytok? |
|  |  |  |
| 05:17 | Bobo | Soha jobban. |
|  |  |  |
| 05:18 | Matt | Látnunk kell a helyszínt és beszélnünk kell velük, hogy a segítségükkel választ kapjunk égető kérdéseinkre. |
|  |  |  |
| 05:27 | Cliff | Látom is a vadászlest. |
|  |  |  |
| 05:29 | Ranae | Pontosan mennyi idő telt el, mielőtt észrevettétek a képet? |
|  |  |  |
| 05:34 | Christine | Nyáron minden hétvégén feljövünk átnézni a felvételeket. Tíz óra körül értünk ide, a kép pedig reggel 8:02-kor készült. Síri csend volt, pedig itt mindig van valami mozgolódás. |
|  |  |  |
| 05:50 |  | Hazaértünk, megnéztük a képeket, és a kisfiam vette észre az alakot. |
|  |  |  |
| 05:58 | Cliff | Milyen más állatokat szoktatok látni? |
|  |  |  |
| 06:00 | Bryon | Rókát, prérifarkast, szarvast. És régebben kábé 30 pulyka is járt az etetőhöz, de mostanában csak ötöt látunk. |
|  |  |  |
| 06:08 | Ranae | Valami tizedeli őket. |
|  |  |  |
| 06:11 | Matt | Rögzített valaha is áthaladó embereket a kamera? |
|  |  |  |
| 06:14 | Bryon | Nem. |
|  |  |  |
| 06:15 | Matt | Tilosban járnának? |
|  |  |  |
| 06:17 | Christine | Igen. |
|  |  |  |
| 06:18 | Ranae | Miből gondoljátok, hogy nem egy másik vadásszal, hanem nagylábbal van dolgunk? |
|  |  |  |
| 06:24 | Christine | Nos, a feje egyvonalban van a nyílással, és ha ránagyítunk, látszik a bundás mellkasa. |
|  |  |  |
| 06:34 | Bryon | És különben is, a júniusi forróságban mit keresne bárki is sötét gúnyába öltözve idekint? |
|  |  |  |
| 06:42 | Ranae | Duhonék azt mondták, hogy direkt a környék vadvilágának megfigyelésére állították be a kamerát, de különösnek találom, hogy a vadászlest nézik vele, nem pedig a vadászlesből pásztázzák a környéket. |
|  |  |  |
| 06:54 |  | Én oda raknám, mert akkor az állatok mellett azt is látnám, hogy merre célzok a puskámmal. |
|  |  |  |
| 07:01 |  | A képet elnézve abban egyetértünk, hogy ez nem medve. Vagy egy nagyláb, vagy egy ember. Most Bobót rakjuk a lény helyére, és a saját kameránkkal próbálunk meg minél többet megtudni a fényképről. |
|  |  |  |
| 07:13 |  | Szép volt, Bobo. |
|  |  |  |
| 07:15 | Cliff | Bobo alacsonyabb. |
|  |  |  |
| 07:17 | Matt | Elsőre a magasság stimmel, talán kicsit még nagyobb is volt nálad. |
|  |  |  |
| 07:25 | Bobo | Ha a nyílást nézzük, magasabbnak kellett lennie. |
|  |  |  |
| 07:29 | Matt | Az is. |
|  |  |  |
| 07:30 | Cliff | Az a sötét folt a feje, az valahol a nyílás felénél lehet. Egy jó 15-20 centivel magasabb Bobónál. |
|  |  |  |
| 07:38 | Matt | Bobo! Szerintem kábé 20 centivel magasabb nálad. Lapos a talaj, vagy van valami, amire ráállhatott? |
|  |  |  |
| 07:47 | Bobo | A hepehupán állok, minden más lejjebb van. |
|  |  |  |
| 07:51 | Cliff | Érdekes. |
|  |  |  |
| 07:54 | Matt | Méretes példány! |
|  |  |  |
| 07:56 | Bobo | Kezdem meggondolni magam, lehet, hogy nem is ember volt. Vagy mégis, csak nagyon szőrös. |
|  |  |  |
| 08:02 | Matt | A magassága sem emberre utal. |
|  |  |  |
| 08:07 | Bobo | Egyetértek. |
|  |  |  |
| 08:10 |  | A kép alapján gondoltam, hogy nagyobb lesz nálam, és ahogy a bódé mellé álltam, a nyílás alja valahol itt volt, a lénynek viszont valahol az orra és a szája között. Látszott, hogy nagyobb nálam, és akkor esett le… |
|  |  |  |
| 08:26 |  | Tényleg nagylábat látjuk. |
|  |  |  |
| 08:28 |  | A legnagyobb göröngyön álltam. Jó, az is csak néhány centi, de már az is óriási különbséget jelent. |
|  |  |  |
| 08:36 | Matt | Itt lehet a feje teteje. |
|  |  |  |
| 08:38 | Cliff | Legalább! |
|  |  |  |
| 08:40 | Matt | És a ruháid is jól kivehetőek voltak, de a képen minden egyszínű. Ugyanaz a barnás-vöröses árnyalat. |
|  |  |  |
| 08:49 | Cliff | Mintha medve lenne, de az nyilván nem lehet. |
|  |  |  |
| 08:52 | Ranae | Amiatt a néhány centi miatt nem zárhatom ki, hogy embert látunk, de a kocsiban még gondolkodás nélkül rávágtam, hogy az csak egy vadász, most viszont egy kicsit én is nagyláb felé hajlok. |
|  |  |  |
| 09:05 |  | Az én feladatom, hogy objektíven kizárjak minden más lehetőséget, mielőtt egyáltalán megfordulna a fejemben, hogy nem tudom mihez társítani. Mivel csak egy kicsivel magasabb Bobónál, még bármi lehet. |
|  |  |  |
| 09:17 | Matt | Hadd gratuláljak, szerintem egy nagylábba botlottatok. Nem látom okát, hogy bármi más lenne. |
|  |  |  |
| 09:25 | Cliff | Én is egyre biztosabb vagyok benne. |
|  |  |  |
| 09:29 |  | Ilyen képminőség mellett nem lehetünk benne teljesen biztosak, de én őszintén hiszem, hogy nagyláb került a kamera útjába. |
|  |  |  |
| 09:37 | Bobo | Mit szóltok hozzá, hogy nagyláb a birtokotokon kóborol? |
|  |  |  |
| 09:42 | Bryon | Én hiszek bennük, úgyhogy örülök. |
|  |  |  |
| 09:45 | Cliff | Kutatásaink során arra lettünk figyelmesek, hogy a nagylábak előszeretettel térnek vissza ugyanazokra a helyekre. És most, hogy kiderült, tényleg nagyláb van a képen, a napnál is világosabb, hogy itt kell éjszaka körülnéznünk. |
|  |  |  |
| 10:04 | Ranae | Duhonék kedves emberek, kétlem, hogy át akarnának verni. Még azt is megengedték, hogy a földjükön folytassuk a nyomozást. Gyerünk! Remek esténk lesz! |
|  |  |  |
| 10:15 | Cliff | Az is lehet, hogy összefutunk eggyel. Meg kell próbálni! |
|  |  |  |
| 10:18 | Ranae | Igazad van. Cliff, velem tartasz errefelé? |
|  |  |  |
| 10:22 | Cliff | Persze. |
|  |  |  |
| 10:23 | Bobo | Mi a másik irányba megyünk. |
|  |  |  |
| 10:24 | Ranae | Majd találkozunk. |
|  |  |  |
| 10:30 | Cliff | Azt hiszem, a fénykép mindenki számára kellemes meglepetés volt, és remélhetőleg itt még nem ér véget a meglepetések sora. Ki tudja, talán nagyláb most is a környéken ólálkodik. |
|  |  |  |
| 10:47 | Ranae | Bobo, Matt, hallotok? |
|  |  |  |
| 10:48 | Bobo | Igen? |
|  |  |  |
| 10:50 | Matt | Mondjad, Ranae! |
|  |  |  |
| 10:52 | Ranae | Tudtok kicsit fülelni? Találtam egy jó fát. |
|  |  |  |
| 10:56 | Bobo | Oké. |
|  |  |  |
| 10:57 | Matt | Ha azt hiszed, valami válaszolni fog, hajrá! |
|  |  |  |
| 11:08 | Ranae | Két gyors kopogás. |
|  |  |  |
| 11:17 |  | Cliff, megnéznéd, látsz-e valamit jobbra, az út mellett? |
|  |  |  |
| 11:28 | Matt | Készen álltok? |
|  |  |  |
| 11:30 | Ranae | Várj, azt hiszem, láttam valamit. |
|  |  |  |
| 11:35 | Matt | Lehet, hogy látott valamit. |
|  |  |  |
| 11:39 | Ranae | Valami sötétszínűt láttam a fáknál, az út mentén. |
|  |  |  |
| 11:46 | Matt | Figyelj! |
|  |  |  |
| 11:51 | Bobo | Ne mozogj! |
|  |  |  |
| 13:03 | Matt | Egy valószínűleg nagylábat ábrázoló fénykép miatt jöttünk Közép-Louisianába. Mivel a csapat hajlik afelé, hogy tényleg nagyláb van a fotón, éjszakai nyomozásra indultunk, és az imént hallottunk valamit a távolból. |
|  |  |  |
| 13:21 | Bobo | Ne mozogj! |
|  |  |  |
| 13:31 |  | Hallottam valamit. |
|  |  |  |
| 13:35 | Cliff | Megint. |
|  |  |  |
| 13:40 | Ranae | Prérifarkasokat hallunk. |
|  |  |  |
| 13:44 | Bobo | Nem semmi. |
|  |  |  |
| 13:46 | Ranae | Elindulunk feléjük. |
|  |  |  |
| 13:53 |  | Nem hiszem, hogy csak egy árnyék volt. |
|  |  |  |
| 13:56 | Cliff | Sokan látnak így nagylábat. Azt hiszik, árnyék, de mégsem. |
|  |  |  |
| 14:20 | Matt | Figyelj! |
|  |  |  |
| 14:26 | Bobo | Szörnyű időzítés. |
|  |  |  |
| 14:32 | Matt | Mik a vadászat ideális feltételei? Egy jó hely és síri csend. A szél se fújjon. Inkább hideg legyen, mint meleg, mert abban jobban terjed a hang. |
|  |  |  |
| 14:43 |  | Az lenne a cél, hogy a leghalkabb hangokat is meghalljuk, akár több kilométeres távolságból. Ha csend van, ezzel nincs is gond. |
|  |  |  |
| 14:55 |  | A közeli katonai bázison úgy döntöttek, hogy ma este fognak gyakorlatozni. |
|  |  |  |
| 15:02 | Bobo | Még egy. |
|  |  |  |
| 15:05 | Matt | Ez egy helikopter, egy katonai helikopter. Mögülem pedig a tüzérség hallatszik a távolból. |
|  |  |  |
| 15:14 | Bobo | Ne már! |
|  |  |  |
| 15:17 | Ranae | Hárman vannak. Egy, kettő, három. |
|  |  |  |
| 15:22 | Cliff | Ez már nevetséges. |
|  |  |  |
| 15:24 |  | Sajnálatos, hogy a repülők zaja miatt be kell fejeznünk, viszont a katonai hadműveletek is vannak olyan ritkák, mint a nagylábak. Nem is rossz! |
|  |  |  |
| 15:33 | Bobo | A hadművelet megkezdéséig sem volt sok mozgás. |
|  |  |  |
| 15:38 | Cliff | Ti hallottatok már ennyi repülőt egy terület felett körözni? |
|  |  |  |
| 15:43 | Matt | Ekkora zaj mellett nem csak mi nem halljuk a távoli hangokat, de minket sem hallanak meg. |
|  |  |  |
| 15:51 | Ranae | Igen, de én ennek ellenére szeretnék még itt maradni. Talán ha elül kicsit a zaj, akkor a mi hívásainkra, kopogásainkra reagálva valami közelebb merészkedik. |
|  |  |  |
| 16:03 | Cliff | Oké. Mi megtartjuk a gyűlést, és ha megtudunk valamit, ami hasznodra válhat, jelentkezünk. |
|  |  |  |
| 16:09 | Ranae | Jól hangzik. |
|  |  |  |
| 16:10 | Bobo | Hajrá! |
|  |  |  |
| 16:18 | Matt | Az első éjszakai nyomozásunk eseménymentes volt. Továbbra is azt gondolom, hogy nagylábat látjuk a képen, de valószínűleg csak átutazóban volt itt. |
|  |  |  |
| 16:28 |  | A Kent House ültetvényen tartott gyűlésnek fontos szerepe lesz egy jobb helyszín beazonosításában. Egy helyi banda zenével üdvözölt, és mint kiderült, ez a körzet legrégebbi ültetvénye. |
|  |  |  |
| 16:43 |  | Jobb helyet nem is választhattunk volna a környék legismertebb épületénél. |
|  |  |  |
| 16:51 | Cliff | Ranae most is az erdőt járja, hogy meggyőződjön nagyláb létezéséről, szóval drukkoljunk! De mi kíváncsian várjuk a meséiteket! |
|  |  |  |
| 17:06 | Nő 1 | Öt éve az egyik barátomnál voltam. |
|  |  |  |
| 17:11 |  | És amikor elindultam az autómhoz, hatalmas üvöltést hallottam. Nem ember adta ki. |
|  |  |  |
| 17:22 |  | Úgy megijedtem, hogy egyből sírni kezdtem. Megálltam és dőltek a könnyeim. Beleremegtem. |
|  |  |  |
| 17:33 | Victoria | Az én észlelésem fél éve történt. |
|  |  |  |
| 17:37 |  | A pataktól sétáltunk vissza és hallottam, ahogy zörögnek a levelek. Velem volt a kutyám is, és nagyon furcsán viselkedett. Hátrafordultam, és egy sötét bundájú, két méter magas lény állt ott. |
|  |  |  |
| 17:52 |  | Kábé 30 méterre lehetett tőlem, és engem bámult. Ahányszor kimegyek az erdőbe, kopogást hallok vagy látom őt. |
|  |  |  |
| 18:02 | Cliff | Hányszor láttad? |
|  |  |  |
| 18:04 | Victoria | Az elmúlt 8 évben talán hatszor. |
|  |  |  |
| 18:06 | Matt | A házatok közelében? |
|  |  |  |
| 18:08 | Victoria | A hátsó kertben. |
|  |  |  |
| 18:13 | Kenny | A Kisatchie-ban vadásztam… |
|  |  |  |
| 18:16 |  | Megláttam a fejét, és azt hittem, valaki narancssárga sapka nélkül sétálgat az erdőben. |
|  |  |  |
| 18:24 |  | Felraktam a távcsövet, de még sosem láttam ilyen kamuflázst. Akkor jöttem rá, hogy az nem is kamuflázs. |
|  |  |  |
| 18:33 |  | Leeresztettem a fegyvert és egy darabig csak ültem. Azt mondtam: a fenébe is, lelövöm. Becéloztam, de aztán nem lőttem le, mert nem tudtam, mi az. |
|  |  |  |
| 18:50 | Craig | 1994. május 30-án reggel indultunk el New Orleansből, és egy különös alakot láttunk az út mellett. |
|  |  |  |
| 19:00 |  | Legalább két méter magas volt, és mintha ősz szőr borította volna a testét. Látszottak az izmai. Elhajtottunk mellette, és akkor mondtam azt, hogy ez nagyláb volt. |
|  |  |  |
| 19:15 |  | Próbáltam megérteni. Végül találtam egy közösséget, és elindítottam a Nagyláb Kutató Szervezetet, hogy válaszokat kapjak. |
|  |  |  |
| 19:25 | Bobo | Kit láttak szemeink a gyűlésen? Régi jó barátunkat, Craig Woolheatert! Látni akarom, hol történt a híres-neves észlelés, ami miatt Craig a Texasi Nagyláb Kutató Szervezet, a déli régió legnagyobb kutatócsoportjának megalapítása mellett döntött. |
|  |  |  |
| 19:42 |  | Miközben én Craiggel beszélek, a többiek néhány szemtanú történetét vizsgálják meg közelebbről. Ki kell derítenünk, hol vannak most a nagylábak. |
|  |  |  |
| 19:50 |  | Jól van, munkára fel! |
|  |  |  |
| 20:01 | Cliff | Először Victoriát látogatjuk meg, a fiatal hölgyet, akinek állítólag több észlelése is volt a háza közelében az elmúlt 7-8 évben. Ha ez igaz, akkor valamiért különleges az a hely, és ki kell derítenünk, hogy miért. |
|  |  |  |
| 20:17 | Matt | Hol láttad? |
|  |  |  |
| 20:18 | Victoria | Annál a nagy fenyőfánál. |
|  |  |  |
| 20:21 | Cliff | Látom. |
|  |  |  |
| 20:23 | Matt | Mondj el mindent az elejéről! |
|  |  |  |
| 20:25 | Victoria | A pataktól sétáltunk visszafelé. |
|  |  |  |
| 20:29 |  | Furcsán viselkedett a kiskutyám. |
|  |  |  |
| 20:33 |  | Körülnéztem, és láttam, ahogy kidugja a fejét és figyel. |
|  |  |  |
| 20:40 |  | Szinte mindig látom, amikor kijövök. |
|  |  |  |
| 20:43 | Cliff | Szóval idáig követ… |
|  |  |  |
| 20:45 | Victoria | Igen, és aztán megáll annál a fánál. |
|  |  |  |
| 20:50 | Matt | Mennyire volt világos? |
|  |  |  |
| 20:52 | Victoria | Mint most. |
|  |  |  |
| 20:53 | Cliff | Napközben történt? |
|  |  |  |
| 20:54 | Victoria | Igen. |
|  |  |  |
| 20:56 | Matt | Akkor láttad az arcát. |
|  |  |  |
| 20:57 | Victoria | Igen. Fekete volt, a szemei pedig barnák. Sötétbarna bundája volt. |
|  |  |  |
| 21:03 | Matt | És a szája? |
|  |  |  |
| 21:04 | Victoria | Csukva volt, de mintha figyelt volna. |
|  |  |  |
| 21:08 | Cliff | Mindig ilyen közel merészkedik? |
|  |  |  |
| 21:10 | Victoria | Igen. Eleinte csak addig a régi autóig jött el, de aztán egyre közelebb és közelebb jött. |
|  |  |  |
| 21:18 | Cliff | Hogy kerülhetett ilyen közel hozzád észrevétlenül? |
|  |  |  |
| 21:22 | Victoria | Ezt én sem értem, de többször is láttam. |
|  |  |  |
| 21:27 | Matt | Mit érzel, amikor követ? Félelmet, vagy csak… |
|  |  |  |
| 21:31 | Victoria | Nem, csak olyan, mintha figyelnének. |
|  |  |  |
| 21:35 | Matt | Valami nem egészen stimmel Victoria meséjével, de mielőtt bármit is mondanék, szeretném megtudni, mit csinálhatott nagyláb annál a fánál. |
|  |  |  |
| 21:50 |  | Oké. Láttad a kezeit? Átölte a fát, vagy lelógatta? |
|  |  |  |
| 21:55 | Victoria | A vállát és az arcát láttam. |
|  |  |  |
| 21:57 | Cliff | Így? |
|  |  |  |
| 21:58 | Victoria | Igen, így. |
|  |  |  |
| 21:59 | Matt | Kicsit vicces ez a helyválasztás, mert ha valaki meg akar figyelni és a fának ezt az oldalát választja, azzal óriási kockázatot vállal. Itt könnyen ki lehet szúrni. |
|  |  |  |
| 22:11 | Victoria | Aha. |
|  |  |  |
| 22:12 | Matt | Én inkább a másik oldalról néznélek, ahol nem vagyok annyira szem előtt, és nem vehetsz észre. De én sem tudhatok mindent. |
|  |  |  |
| 22:21 | Cliff | Ilyet sem mondott még. |
|  |  |  |
| 22:23 | Matt | Nem veszem be Victoria történetét, sok benne az ellentmondás. És azt is valószínűtlennek tartom, hogy nagyláb fényes nappal ilyen közel menne egy kutyákat sétáltató lányhoz. Ennek semmi értelme. Egyszerűen nem hiszem el, amit mond. |
|  |  |  |
| 22:43 |  | Hát, ez elég érdekes. Te mit gondolsz, Cliff? |
|  |  |  |
| 22:50 | Cliff | Nem fogok hazudni, és ezt elvárom tőled is. Erősen sántított a meséd, főleg a napszakkal vannak gondjaim. |
|  |  |  |
| 22:58 | Victoria | Értem. |
|  |  |  |
| 22:59 | Cliff | Van néhány dolog, amit nem értek, de néhány részlet szinte kísérteties. És nem hinném, hogy hazudsz. |
|  |  |  |
| 23:05 | Victoria | Igen. |
|  |  |  |
| 23:06 | Cliff | Senki sem fogja tudni, mit is látott pontosan Victoria, a képzeletünkre marad a döntés. Én jelen esetben hiszek neki. Lehet, hogy nem az igazat mondja, de bízom benne, és hiszek neki. |
|  |  |  |
| 23:24 | Bobo | Hiába 20 éves a történet, szeretném a saját szememmel látni a helyet. Már több mint tíz éve ismerem Craiget, sokszor hallottam a történetet, és tudom, hogy az igazat mondja, mert senki nem szentelné az egész életét egy hazugságnak. |
|  |  |  |
| 23:38 |  | Szia, Craig. |
|  |  |  |
| 23:39 | Craig | Örülök, hogy látlak. |
|  |  |  |
| 23:41 | Bobo | Volt egy kép a fejemben, hogy hogyan is nézhet ki a hely, de ez köszönőviszonyban sincs azzal. |
|  |  |  |
| 23:47 | Craig | Északnak tartottunk a 71-es úton. |
|  |  |  |
| 23:54 |  | Nagyjából ott, ahol a fák vannak, észrevettünk egy sétáló alakot. A testét szőr borította, és az út mellett sétált. |
|  |  |  |
| 25:04 | Matt | Ezúttal Louisianában hajkurásszuk nagylábat. A nagyszerű gyűlés után Bobo régi barátunkkal, Craig Woolheaterrel találkozott, akivel híres észlelése helyszínét keresik fel. |
|  |  |  |
| 25:16 | Craig | Néhány másodpercig láttuk csak, de biztos vagyok benne, hogy levettem a gázról a lábam. Felé fordultunk, aztán összenéztünk, hogy biztosan jól láttuk-e. |
|  |  |  |
| 25:29 | Bobo | Kézifék be, hogy jól megnézzétek? |
|  |  |  |
| 25:33 | Craig | 180 fokos farolás, persze. |
|  |  |  |
| 25:35 | Bobo | Én ezt tenném. |
|  |  |  |
| 25:36 | Craig | A mai napig bánom, hogy nem néztük meg jobban. |
|  |  |  |
| 25:40 | Bobo | Ez a leggyakoribb reakció, mert ilyenkor ez sokként éri az embert. |
|  |  |  |
| 25:45 | Craig | Az agyunk próbálja feldolgozni a látottakat. Sokan kérdezték, hogy biztosan nagylábat láttam-e, de semmi más nem lehetett. Egy két lábon járó, két méter magas, csupa szőr alak. |
|  |  |  |
| 26:00 | Bobo | Mi az, két méter magas, két lábon jár és szőrös? Hát nagyláb! |
|  |  |  |
| 26:05 | Craig | Pontosan. |
|  |  |  |
| 26:07 | Bobo | Igen. |
|  |  |  |
| 26:08 |  | Milyen jelentéseket kap a kutatócsoportod ebből a louisianai és texasi régióból? Erős, széles nagylábakat látnak, vagy magas, görnyedteket, mint te? |
|  |  |  |
| 26:18 | Craig | Inkább utóbbi, de rengeteg jelentés érkezik. |
|  |  |  |
| 26:23 | Bobo | Egy buta nagyláb több észlelést okozhat, mint tíz okos, nem igaz? Elég, ha egy buta jószág átsétál a sáron vagy az út mellett lépked. Tíz nindzsa nagyláb sem érhet a nyomába az ilyennek. |
|  |  |  |
| 26:37 |  | Ahogy emberekből, nagylábakból is vannak butábbak. Ha belegondolunk, valószínűleg a butábbakat szúrják ki gyakrabban. |
|  |  |  |
| 26:45 |  | Nem csoda, hogy megláttad. |
|  |  |  |
| 26:47 | Craig | Úgy tűnik, jókor voltam jó helyen. |
|  |  |  |
| 27:02 | Ranae | Tegnap este csend volt, és most sem hallok semmit. |
|  |  |  |
| 27:17 |  | Találtam vízforrást, bár ez sem az igazi. |
|  |  |  |
| 27:23 |  | Látják a levelek tetejére tapadt algát? Ez egy áporodott patak, az itt élő halaknak alacsony az oxigénigénye. De attól még vízforrás. |
|  |  |  |
| 27:47 |  | Mintha nagy rezonancia kamrák lennének. |
|  |  |  |
| 27:55 |  | Semmi sem történik. Felmásztam a dombtetőre és felhívtam a srácokat, elégedettek voltak a gyűléssel. Visszamegyek a Kisatchie-i Nemzeti Erdőségbe, ahonnan több jelentés is érkezett a közelmúltban. Ott a helyem! |
|  |  |  |
| 28:23 |  | Besötétedett, én pedig lejöttem a mocsaras tópartra. Rengeteg ciprusfát láttam napközben. |
|  |  |  |
| 28:33 |  | Csak pár perce vagyok itt, de máris nagy csobbanásokat hallottam. Egy darabig figyeltem, és kiderült, hogy hódok úszkálnak fel-alá, valamin szorgoskodnak. |
|  |  |  |
| 28:53 |  | Most már csak egy 20 hód méretű lényre várok. |
|  |  |  |
| 29:11 | Matt | Most Kenny Adcockkal találkozunk, aki állítólag a puskája célkeresztjén keresztül látta nagylábat. Most, hogy megérkeztünk, kijelenthetem, hogy ennél ideálisabb élőhelyet még nem láttam Louisianában. |
|  |  |  |
| 29:27 |  | Hahó! |
|  |  |  |
| 29:28 |  | Nem lepődnék meg, ha nagyláb fényes nappal errefelé sétálna. |
|  |  |  |
| 29:37 | Kenny | Itt történt. |
|  |  |  |
| 29:42 | Matt | Jól néz ki. |
|  |  |  |
| 29:45 | Bobo | Hol láttad? |
|  |  |  |
| 29:47 | Cliff | Meséld el, mi történt! |
|  |  |  |
| 29:48 | Kenny | Leültem, és próbáltam beleolvadni a környezetbe. |
|  |  |  |
| 29:55 |  | Mozgást láttam a távolban, és gondoltam is magamban, hogy ilyen furcsa kamuflázst még sosem láttam. |
|  |  |  |
| 30:03 |  | Mindenhol tiszta szőr volt. |
|  |  |  |
| 30:07 |  | Rájöttem, hogy nem is tudom, mit látok. |
|  |  |  |
| 30:11 |  | A fiam ott ült valahol, szerintem őt próbálta kikerülni és engem észre se vett. |
|  |  |  |
| 30:19 | Cliff | Hittél nagylábban, mielőtt láttad őt? |
|  |  |  |
| 30:21 | Kenny | Nem. |
|  |  |  |
| 30:22 | Cliff | Mi járt a fejedben? Mire gondoltál, amikor megláttad ezt a valamit a célkeresztben? |
|  |  |  |
| 30:26 | Kenny | Teljesen elöntöttek az érzelmek. Gondoltam, hogy nagyláb lehet, de nem vágtam rá, mert nem hittem benne. Szkeptikus voltam. Kinevettem azokat, akik szóba hozták, most meg ki se merek jönni az erdőbe. |
|  |  |  |
| 30:42 | Bobo | Tényleg? |
|  |  |  |
| 30:43 | Kenny | Már nem kempingezek. |
|  |  |  |
| 30:45 | Bobo | Ritka, hogy valaki úgy figyelhesse meg nagylábat, hogy nagyláb nem is tud róla, ezért a viselkedésén sem változtat. |
|  |  |  |
| 30:53 |  | Fogalma sem volt róla, hogy valaki kukkolja, mert általában ők szoktak másokat kukkolni. Fordult a kocka! |
|  |  |  |
| 31:00 |  | A gyűlésen azt mondtad, hogy majdnem meghúztad a ravaszt. |
|  |  |  |
| 31:04 | Kenny | Igen. Amikor felsétált a dombon, kibiztosítottam a fegyverem, és azt mondtam: én leszek az első, aki kicsinál egyet! De nem tudtam lelőni. |
|  |  |  |
| 31:15 | Cliff | Miért? |
|  |  |  |
| 31:17 | Kenny | Mert… embernek tűnt. |
|  |  |  |
| 31:20 | Cliff | Azért nem húztad meg a ravaszt, mert embernek hitted, vagy mert annyira emberszerű volt? |
|  |  |  |
| 31:27 | Kenny | Emberszerű. |
|  |  |  |
| 31:28 | Cliff | Értem. |
|  |  |  |
| 31:30 |  | Szerintem érdekes, hogy Kenny úgy döntött, mégsem lő. Amikor megkérdeztem, miért, nem azt mondta, hogy félt, hogy talán mégis egy ember az, hanem hogy túl emberszerűnek tűnt ahhoz, hogy lelője. Remélem, ez a szikra minden vadászban ég. |
|  |  |  |
| 31:46 | Bobo | Odamegyek ahhoz a fához, amit mutattál, irányíts! |
|  |  |  |
| 31:51 | Kenny | Oké. |
|  |  |  |
| 31:54 | Bobo | Jó felé megyek, Kenny? |
|  |  |  |
| 31:57 | Kenny | Igen. |
|  |  |  |
| 31:58 | Bobo | Arra? |
|  |  |  |
| 32:00 | Kenny | Igen. |
|  |  |  |
| 32:01 | Bobo | Oké, indulok. |
|  |  |  |
| 32:05 | Matt | Jó rálátásod volt. |
|  |  |  |
| 32:08 |  | Bumm! |
|  |  |  |
| 32:09 | Kenny | Igen, ott húztam meg majdnem a ravaszt. |
|  |  |  |
| 32:13 | Bobo | Meg ne húzd! |
|  |  |  |
| 32:17 | Cliff | Most kideríthetjük a lény méretét, mert az a fa cseppet sem változott. |
|  |  |  |
| 32:23 | Bobo | Mekkora vagyok a lényhez képest? |
|  |  |  |
| 32:26 | Kenny | Most csak a nyakadat és a fejedet látom, de akkor a vállat is láttam. |
|  |  |  |
| 32:33 | Bobo | Simán 230 centi. |
|  |  |  |
| 32:35 |  | Olyan szálkás volt, mint én? |
|  |  |  |
| 32:39 | Kenny | Egy kicsit nyomd ki a hasad! |
|  |  |  |
| 32:43 | Bobo | Az edzőm is ezt mondta. |
|  |  |  |
| 32:46 |  | Jól van, visszamegyek. |
|  |  |  |
| 32:49 | Cliff | Kenny a kedvenc szemtanú típusomba esik. Nem elég, hogy jól meg tudta nézni magának nagylábat, de addig a pillanatig azok közé tartozott, akik gúnyt űznek a hívőkből. Szkeptikus volt. De most már kénytelen elismerni, hogy a nagylábak igazi állatok. |
|  |  |  |
| 33:09 | Matt | Most összeszedjük Ranae-t. A gyűlés után felhívtuk és megkértük, hogy ugorjon át kicsit a Kisatchie-i Nemzeti Erdőségbe. Kenny is ezen a környéken látta meg a célkeresztjében nagylábat. |
|  |  |  |
| 33:25 | Ranae | Sziasztok! |
|  |  |  |
| 33:27 |  | Fél karomat egy zuhanyért! |
|  |  |  |
| 33:30 | Matt | Reméljük, talált valami nyomot, de legalábbis egy jó helyet az éjszakai nyomozásunkhoz. |
|  |  |  |
| 33:35 | Ranae | Hiába 2500 négyzetkilométeres a Kisatchie-i Nemzeti Erdőség, különböző szekciókra oszlik, de mindet könnyű megközelíteni. |
|  |  |  |
| 33:45 |  | Erre a területre kell mennünk. |
|  |  |  |
| 33:48 | Matt | A természet és a múlt is mellette szól. |
|  |  |  |
| 33:51 | Cliff | Jó esélyekkel indulunk. Minden hang, amit kiadunk, messzire el fog hallatszani a mocsárban, és egy érdekes keresési technikát is kitaláltam, amivel magunkra irányíthatjuk a figyelmet. |
|  |  |  |
| 34:03 | Matt | Ranae a Kisatchie-i Nemzeti Erdőségben kempingezett, hogy megtalálja a tökéletes helyet a végső éjszakai nyomozásunkhoz, és meg is találta. |
|  |  |  |
| 34:12 |  | Cliff szeretne minél nagyobb zajt kelteni, hátha a kilométerekre lévő nagylábak meghallják és közelebb merészkednek. |
|  |  |  |
| 34:22 | Bobo | Nem csak Cliff készült ám meglepetéssel! |
|  |  |  |
| 34:25 | Ranae | A tiéd mi? |
|  |  |  |
| 34:26 | Bobo | Egy kis szerencse. |
|  |  |  |
| 34:28 | Matt | Bobo azt mondja, ahhoz, hogy szerencsével járjuk Louisianában, találkoznunk kell egy vudu papnővel, hogy áldását adja ránk. |
|  |  |  |
| 34:38 |  | Sok szertartáson voltam már, de vudu papnővel még nem találkoztam. Az újdonság varázsa mellett remélem, minden rendben lesz közben és utána is. |
|  |  |  |
| 34:57 | Bobo | Miután a szerzetesdoktor kezelte a lábamat Nepálban… |
|  |  |  |
| 35:04 |  | Tudtam, hogy a louisianai alternatív orvoslás és természetfeletti felé kell fordulnunk, és itt a vudu a menő. |
|  |  |  |
| 35:12 |  | Beszéltem egy vudu papnővel, aki megáld minket. Vannak kígyói, amulettjei, füstölői, mindene. És ha valaki ellen mer szegülni, arra átkot szór! |
|  |  |  |
| 35:31 |  | Szia, te biztosan Angel vagy. |
|  |  |  |
| 35:34 | Angel | Attól függ, ki kérdezi. |
|  |  |  |
| 35:36 | Bobo | Nagyláb áldást szeretnénk. Látni akarjuk Louisiana mocsári majmát. |
|  |  |  |
| 35:41 | Angel | Rendben. |
|  |  |  |
| 35:42 | Ranae | Hallottál már ilyet ezelőtt? Hogy valaki áldást kérjen a mocsár szörnyeinek kereséséhez? |
|  |  |  |
| 35:48 | Angel | Inkább elűzni akarják őket. A legtöbben meg akarnak szabadulni a szörnyektől. |
|  |  |  |
| 35:56 | Ranae | Mi mások vagyunk. |
|  |  |  |
| 35:58 | Bobo | És ők sem szörnyek, csak annak hiszik őket. Csak félénk, szőrös állatok a mocsárból. |
|  |  |  |
| 36:10 |  | Mehet? |
|  |  |  |
| 36:12 | Angel | Ez a gri-gri, a szerencse szimbóluma. Ha a nyakatokban hordjátok, meglelitek, amit kerestek. |
|  |  |  |
| 36:26 | Bobo | Köszönöm. |
|  |  |  |
| 36:29 | Matt | Kis amuletteket kaptunk tőle, amit a nyakunkban kell viselni, hogy szerencsét hozzanak. És miközben odaadta, valamit kántált. Általában menekülni segít az embereknek a démonaiktól, nem megtalálni őket, szóval én kételkedek, de a papnő azt mondta, ez segíteni fog. |
|  |  |  |
| 36:48 | Angel | Járjatok szerencsével! |
|  |  |  |
| 38:08 | Cliff | Már alig várom, hogy leleplezzem a nyerő taktikát. Tudom, hogy a nagylábak nem fordítanak hátat a jó muzsikának, ezért a Holy Savior Menard gimnázium ütős zenekarának segítségét kértem, akik felverik kicsit a szunnyadó erdőt. |
|  |  |  |
| 38:22 |  | Már jönnek is! Nézzétek, milyen menők! |
|  |  |  |
| 38:26 | Ranae | Csak ügyesen! |
|  |  |  |
| 38:27 | Cliff | Dobosok, megoldják. |
|  |  |  |
| 38:30 |  | Azt mondják, a zene a legveszélyesebb fenevadat is megszelídíti. Reméljük, nagylábbal is így tesz. |
|  |  |  |
| 38:38 |  | Ők a Holy Savior Menard gimnázium növendékei, de azt hiszem, ma este a legjobb kifejezés rájuk a nagyláb csali. |
|  |  |  |
| 38:46 | Bobo | A zenekari kockákkal szemben ti tényleg menők vagytok. |
|  |  |  |
| 38:50 | Matt | Az ütős zenekarok már csak ilyenek. |
|  |  |  |
| 38:52 | Cliff | Ütősök. Voltam sima és ütős zenekarban is, én már csak tudom a különbséget. |
|  |  |  |
| 38:57 | Dobos | Doboltál? |
|  |  |  |
| 38:58 | Cliff | Igen. |
|  |  |  |
| 38:59 | Dobos | Mutass valamit! |
|  |  |  |
| 39:00 | Matt | Valóság vagy fikció? |
|  |  |  |
| 39:10 |  | Bravó! |
|  |  |  |
| 39:12 | Bobo | Mi beöltözünk, ti játsszatok tovább! |
|  |  |  |
| 39:20 | Matt | Az ütős srácok tették a dolgukat, és zeneszóval töltötték be az erdőt, a többi rajtunk és az éjszakai nyomozáson múlik. Remélhetőleg a zajok idecsalogatják nagylábat, és sikerül elkapnunk vagy meglátnunk. |
|  |  |  |
| 39:48 | Bobo | Eddig nagyon jó. Bírjátok még? |
|  |  |  |
| 39:51 | Matt | Kicsit szét kell szóródnunk. Bobo, Cliff, ti maradjatok itt, hátha valami a közelbe merészkedik! Mi Ranae-vel elindulunk kifelé, és megpróbáljuk még közelebb csalogatni nagylábat. |
|  |  |  |
| 40:04 | Ranae | Ne fogjátok vissza magatokat, fiúk! |
|  |  |  |
| 40:10 | Cliff | Ma este Bobo és én itt maradunk a srácokkal egy kicsit, Matt és Ranae pedig elindulnak valamerre. A zene szól, meglátjuk, mi történik. |
|  |  |  |
| 40:23 |  | Holnap iskola, szóval előbb-utóbb le kell lépniük, de ha még egy darabig maradnak, talán nagyobb esélyünk lesz összefutni nagylábbal. |
|  |  |  |
| 40:42 | Bobo | Nagyon jó, királyak vagytok. |
|  |  |  |
| 40:45 | Cliff | Figyelj! |
|  |  |  |
| 40:59 | Bobo | Gyerünk, srácok! |
|  |  |  |
| 41:19 | Ranae | Ez jó. |
|  |  |  |
| 41:20 | Matt | Igen. |
|  |  |  |
| 41:21 | Ranae | Nagyon jól hangzik még innen is, nyomjátok! |
|  |  |  |
| 41:25 | Bobo | Mi elindulunk, ti játsszatok tovább! |
|  |  |  |
| 41:28 | Cliff | Egy kicsit bóklászunk a sötétben, hátha valami idejön meglesni titeket, mi pedig megleshetjük őt a hőkamerán keresztül. |
|  |  |  |
| 41:48 | Ranae | Most nem hallom őket. |
|  |  |  |
| 41:50 | Matt | Túl messze vagyunk. Erről a területről rengetegszer jelentettek úton átkelő nagylábat. Elképzelhető, hogy az úton közlekednek, mert ez szeli ketté a mocsarat. |
|  |  |  |
| 42:08 |  | Kezd kanyarodni az út. Kérd meg Cliffet, hogy üvöltsön amekkorát csak tud nyugat felé, hogy legyen valami sejtésünk arról, milyen messze lehetnek. |
|  |  |  |
| 42:18 | Ranae | Cliff, hallasz? Matt kérdezi, hogy milyen messze vagytok. Rikkantanátok egyet? |
|  |  |  |
| 42:24 | Cliff | Eleresztek egy hosszú üvöltést. |
|  |  |  |
| 42:40 | Matt | Ez az! |
|  |  |  |
| 42:42 | Ranae | Még egyet! |
|  |  |  |
| 42:43 | Matt | Kopogás! |
|  |  |  |
| 42:45 | Ranae | Figyelj! |
|  |  |  |
| 42:46 | Matt | Kopogást hallottam. |
|  |  |  |
| 42:51 | Ranae | Válaszoljak? |
|  |  |  |
| 42:53 | Matt | Várjunk egy kicsit! |
|  |  |  |
| 42:57 | Ranae | Ne hangoskodj! |
|  |  |  |
| 43:05 | Matt | Kopogj neki vissza! |
|  |  |  |
| 43:10 |  | 400 méter lehet. |
|  |  |  |
| 43:20 | Ranae | Gyere, nagyláb! |
|  |  |  |
| 43:29 | Matt | Semmit nem látok a hőkamerán. |
|  |  |  |
| 43:33 | Ranae | Szóljunk Cliffnek, hogy nézzenek körül! |
|  |  |  |
| 43:35 | Matt | Oké. |
|  |  |  |
| 43:37 | Ranae | Üvöltenél még egyet? Mattel kopogást hallottunk. Válaszolt a hangodra. |
|  |  |  |
| 44:04 | Matt | Valami van idekint. |
|  |  |  |
| 44:07 | Ranae | Valami biztosan. Csak tudnám, mi! |
|  |  |  |
| 44:17 |  | Az fényszóró? |
|  |  |  |
| 44:20 | Matt | Jaj, ne, jön egy autó! |
|  |  |  |
| 44:22 | Ranae | Gyere, Matt! |
|  |  |  |
| 44:24 | Matt | Autó! |
|  |  |  |
| 44:26 |  | Bukj le! |
|  |  |  |
| 44:38 |  | Biztosan nem vett észre? |
|  |  |  |
| 44:40 | Ranae | Igen. |
|  |  |  |
| 44:42 | Matt | Messziről se láthatott? |
|  |  |  |
| 44:43 | Ranae | Nem. Száz százalék, hogy nem látott. |
|  |  |  |
| 44:46 | Matt | A nagyláb vadászok a biztonságos, járatlan utakat kedvelik. A földutak tökéletesek, mert nem hagyunk lábnyomot, esténként senki sem jár erre, ezért ezek a legideálisabbak. |
|  |  |  |
| 45:00 |  | Ez is azt példázza, hogy sétálhatnak ilyen utakon, mert bőven van idejük fedezékbe húzódni. Pont, mint nekünk. |
|  |  |  |
| 45:10 |  | Több oka is van annak, hogy óvatosak próbálunk lenni. Nem akarjuk felverni a nagylábakat, és azt sem akarjuk, hogy mások észrevegyenek minket. |
|  |  |  |
| 45:21 |  | Szerettem volna összefutni nagylábbal, de ezekben az autókban valószínűleg orvvadászok ülnek, vagyis visszavonulót kell fújnunk. De alig várom, hogy meséljünk a többieknek a kopogásról. Nagyláb a mocsárban van! |
|  |  |  |
| 45:35 | Bobo | Mi történt? |
|  |  |  |
| 45:37 | Matt | Kopogást hallottunk. Egy nagyláb biztosan volt ma idekint, a kérdés csak az, hogy volt-e több is. |
|  |  |  |
| 45:43 | Cliff | Ez az élőhely túl jó ahhoz, hogy csak egy nagyláb lakjon itt. Szerintem egy kis család éldegél a mocsárban. |
|  |  |  |
| 45:52 | Ranae | Azt megtudtuk, hogy a patakot követik. |
|  |  |  |
| 45:55 | Bobo | Mármint kicsoda, Ranae? |
|  |  |  |
| 45:59 | Matt | Nagyláb? |
|  |  |  |
| 46:00 | Bobo | Nagyláb! |
|  |  |  |
| 46:01 | Ranae | Csak vicceltem. Menjünk! |
|  |  |  |
| 46:03 | Cliff | Kezd átállni! |
|  |  |  |
| 46:06 | Matt | Szeretek mocsarakban nyomozni, és ez a kirándulás sem okozott csalódást. Louisiana hemzseg a lehetséges élő- és vadászhelyekben, ráadásul a kíváncsi szemek elől is könnyedén elbújhatnak. |
|  |  |  |
| 46:20 |  | Ki merem jelenteni, hogy a Kisatchie-i Nemzeti Erdőségben több nagyláb család is él, és örültem, hogy az itteni kultúrába is beleáshattuk magunkat. |
|  |  |  |
| 46:30 |  | Az ütős zenekar zenéje legalább egy kíváncsi nagylábra hatott, és szerintem tőle hallottuk a kopogást is. Biztos vagyok benne, hogy még visszatérünk a déli régió egyik legjobb nagyláb lelőhelyére! |